«علیرضا فرشی»نین و اونا گؤره یازیلان یازیلار
«بای بک سایتیندا گؤتورولموش»
Top of Form
دوشمن سنين توتوموندان حيرصله نيبديرسه، دئمک توتومون تام دوغرودور - تبريزلي باي بک
باي بک آذربايجان | اِلگؤن, ۱۰-ي قويروخدوغان , ۱۱۰۰۹ اینجی ایل, چولا ۲۲:۴۱ [آ.خ] | یازیلار
ساغ اولسون ديرلي دوشونجه
لريله سون آيلاردا ميلتيميزي يؤنلنديرن
ميللي فعاللار،
ياشاسين آذربايجانلي گئنجلرين گئجه-گوندوز بيلگي يايما چابالاري،
محو اولسون شووونيسم-فاشيسم-سؤمورگه چيليگين بيرليگي و اونون قوللوقچولاري،
ايللردن سونرا بو جوغرافييانين صاحيبي اولان آذربايجانليلارين گرچک آدديمي دونياني شاشيرتدي، دوشمانلاري ايسه حيرصلنديردي، ديله گتيردي و حتّی آغلاتدي!
تورک مدنييتي نين دئموکراسي و بيرليک ساچان تمللريني اؤز منفتلرينه گؤره قوللانان دوشمانلارا " يوخ " دئين ميلتيميز، بو دفعه يادلارين فايداسينا يوخ، کي اؤزلري نين تهلوکه سيزليگي و اينکيشافي اوچون آدديملادي.
آذربايجانليلار گونئيده (ايران آدلانان اؤلکه ده) فارس-ياد بيرليگينه يوخ دئييبده اونلارين اويونلاري و اونلارين آرالاسيندا اولان ساواشلاريني اينجلمکله، تام آنلاميندا مودئرن بير پوليتيکا اورتيب، گرچک سيياست اويقولاماقدا بيرينجي نومره ني آلديلار.
بو بؤيوک باشاري بير سيرا ميللي فعاللين دراز آنلاييشينا سيغماسادا، دوشمنين قورخوسونا ندن اولوب و اونلاري ديله گتيريب آغلاتمادادير. ملسف سون آيلاردا آدلاري ميللي فعالل اولان شخصلرينده دوشمان دييرمه نينه سو تؤکمه سي اونوتولماميشدير، آما اونلاري دوشماندان آييران اونلارين چاليشمالاري، کئچميشي و بوراخديقلاري اتکي اولماقدادير. بونا گؤره ده بو چابالارا خيانت يوخ، بلکي سهو آدي وئرمک اولار. آما ايصرارلا ميلتي خيياوانلارا دعوت ائديب، " گله جکده بيزه هئچ نه وئرمزلر، گرک ياشيل اينقيلابا قاتيلاق " دئمه لري و فارسلارين مقام داعواسيندا تورکلري قوربان وئرمه نييتلريني سهو اولاراق قبول ائتمک عاغيلدان اوزاق اولماقدادير.
بو گون آرتيق هامييا آيدين اولدو کي آذربايجان بؤلگه نين يادلار اوچون قورونماسينا يوخ، کي اؤز ماراقلاري و گله جگيني دوشونمکله مشقول اولماقدادير. بو گون آرتيق بللي اولوبدور کي " گله جک بيزيمدير، اونا صاحيب چيخماقداييق " دؤنه مي باشلاميشدير. بو گون آرتيق بللي اولموشدور کي " دئموکراسي آدي آلتيندا گيزلنن فارسچيليق و سؤمورگه چيليک سيياستلري اوزده اينانيب، آرخادا اونا قارشي سيياست اورتمک آنلاييشي گئنجلريميزين آراسيندا گووجلنمکده دير. بو گون آرتيق بللي اولموشدور کي " آذربايجان بير اولسون " شوعاري محض فعاللار آراسيندا يوخ، کي ايکي تايدا کوتله نين ديليندن چيخماقدادير. و بو گرچکلر دوشماني قورخويا سالميشدير…
دوشمان آرتيق گؤرور کي خيناسي نين رنگي يوخدور، گؤرور کي آذربايجانليلاري آلداتماق قولاي دييلدير، گؤرور کي بيرليک ايستگي و بوتؤولشمک طلبي گون-گونه آرتماقدادير و گؤرور کي تورک بالالاري فارس مأمورلاري آراسيندا، فارسليقلا بومبالانميش کوتله آراسيندا و فارس مئدييالاري نين گؤزو اؤنونده " تورک ديلينده مدرسه " دئيير. گؤروروک کي بو گئنج يالنيز دييلدير، ياشامداشيدا اونا سس وئرير و شيرين گونلري نين ميلتي اوچون آجي حبس ايله دييشديرير.*
بو گئديشاتدير کي دوشماني ديله گتيرير، ميرحسين موسوي اؤزونو آذربايجان بالاسي آدلانديرير تا ميلتيميزي قانديرسين، خاريجي مئدييالارين فارس قوللوقچولاري آذربايجانين سوسقونلوقونو گيزله ديب و يالانجيل خبرلر ياياراق سانکي آذربايجاندا اعتيراضلار سنگيمير کيمي گؤسترمک ايستيرلر، فارس-ايرانچي شووونيستلر ايسه آذربايجانين سوسقونلوقونا داياناماييب اونلاري خاريجي دئولتلره باغلاييرلار! اليرزا نوريزاده آمئريکانين سسي راديوسونا وئرديگي دانيشيقدا ميلتيميزه و مودئرن آنلاييشيميزا حقارت ائديب و اونلاري حدليير! او دئيير کي آذربايجانليلار ۲۸-۲۷ ميليوندورلار و فارسچيليقا راضي، آنجاق ۶ ميليونلوق ايلهام الييئو-ه قاتيلماق ايسته ين بارماق ساييسي شخصه اسير اولوبلار! اونون آنلاييشي نقرد ساچما اولسادا، آمئريکا سسي نين اونا وئرديگي ايجازه و اونا گؤسترديگي ماراق داهادا ساچمادير.
هانسي عاغيللي سيياستچي ايددئا ائده بيلر کي بارماق ساييسي شخص ۳۰ ميليونلوق (اصلينده ۴۵-۴۰ ميليون) گونئي آذربايجاني اله آلا بيلر و اؤز ايسته ديگيني اونلارا تهميل ائدر؟
بو بارماق ساييسي نين ايستگي ندير اصلینده؟
بو بارماق ساييدا آدلانان آذربايجانليلار ميليون ميليون ۱۳۸۵ خرداد آييندا خيياوانلارا چيخيب و " هاراي هاراي من تورکم " دئديلر، بو بارماق ساييدا شخصين ياخلاشيق ۹۰ ايلدير کي قورخوسو ايشقالچيلارين يوخوسونا هارام ائديب، ايللردير کي هر يول و سيلاه ايله اونلاري کيمليگيندن اوزاقلاشديرماغا چاليشان ايشقالچيلار ندن بو بارماق ساييدا شخصدن قورخسونلار کي؟
ايران آدلانان اؤلکه ده ان آزي ۳۳ ايلدير کي ايسلام آدينا دوروم گرگيدير، ايسلام آدينا داش دئوري ايشلملر ياپيلير، مودئرن آدلانان پهلوي دؤنميندن قالان آنتي-تورک سيياستلر دوام ائتمکده دير. بو اولايلارا گؤز يومان سيياستچيلر، ليدئرلر، دئولتلر و اؤلکه لرين وطنداشلاري نئجه اولور کي سون آيلاردا اينسانسئور اولوب و آزي ۱۱۰ شهرده ايراندان هيمايه آکسييالاري دوزنلييرلر؟ بو شخصلردن ايکي آي اؤنجه سوروشسايدين کي ايران ندير، بلکي بيلميرم جاوابي آلاجاقدين! ايلگينج اولاراق، بو اعتيراضچيلارين هانسيندان سوروشسان کي اشي سيزين ايسته کي نيز ندير، جاوابلاماقدا زورلانيب و بلکي اينسانلارا آزادليق ايسته ديکلريني دئييه جکر! آما، دئسن کي آبالا او دئديگين اينسانلار ۹۰ ايلدير کي او جوغرافييانين اصل صاحيبلريني عصارته آليب و حتّی وار اولدوقلاريني بيله دانيرلار، سيزجه رئاکسييا نه اولاجاقدير؟ هئچ نه، چونکو بو آکسيياچيلارين بير چوخونا باشقا بيلگيلر وئريليبدير!
بی.بی.سی اؤتن ايل ايران آدينا فارس کانالينا ستارت ووردو، تاجيکيستان-افقانيستان-ايران اوچگه نينده اتکي بوراخماقا باشلادي، او بؤلگه لرده گؤرونن دييشيملره ندن اولدو. ايران آدلانان اؤلکه نين ۱۰-جو جومهورباشخانليقي سئچيملرينده ميرحسين موسويني و ايصلاحاتچيلاري آللاه مقامينا يوکسلتدي، ارکن سس آلما حاضيرلادي و ايصلاحاتچيلاري ۶۰٪ سس ايله قازانميش ائلان ائتدي و، تورکلري بيرگه ميرحسين موسوي يانليسي گؤستردي! حتّی اؤلنلرين باشي اوستونده بی.بی.سی موخبيرلري، موخبيرلره خبر توپلايانلار و يا گئچيجي شکيلده تئهرانا گئدن بؤيوک بريتانييادا ياشايانلار اولدولار! هله محمود احمدي نژادين دئولتي نين " جناب موسوي نين رکلام کوميته سينده بی.بی.سی ويدئو و خبر حاضيرلاما جاهازلاري تاپيليبدير " ايددئاسينا يئرسيز دئمکله، گئنه ده بی.بی.سی و باشقا خاريجي دئولتلري ايچريده و خاريجده آپارديقلاري ايشلملري يوخا سايماق ايمکانسيزدير. بونا بيزدن اولانلاريندا آذربايجاني اونوتوب و تورکلري بوش هيجانا گتيرن آلداتماجا اويونلار باشلاديقلاريني آرتيرمالي اولاسم، دئمک " ياشيل اينقيلاب " داها اؤنجه دن پلانلانميش، آنجاق اؤز يولوندان ساپميش بير اويوندور!
ايران آدلانان اؤلکه نين ديني ليدئري و اونون چئوره سي هر حالده آغير دورومدالار، اينانيلماز اولان باسقيلارا امير وئرن ليدئر و اونا قوللوق ائدن اورقانيزاسييونلار رسمن بو اؤلکه ده قانونسوزلوقون حاکيم اولدوغونو بير داها آيدينلاتدي. ايندي ايسه هوکومت آراسي حسابلاشمالار باشلاميشدير و فارسلارين آراسيندا مقام داعواسي گئنيشلنمکده دير. هاشمي رفسنجاني و علي خامنه اي باشدا اولماقلا، اصلینده بير سيرا ديني فاناتيک و ايقتيصادي مافييا آراسيندا سيجاق ساواش گئتمکده دير.
آذربايجان چوخ منطيقلي داوراناراق، نه قوزئي حاکيمييتيني درده سوخدو و نده گونئيدن حزينه وئره رک " ياشيل اينقيلاب " آ فارسلارين قازانجينا گوج وئردي. بو اولاي ايسه يوخاريدا سادالاديغيم حاضيرلامالارين تام آنلاميندا بوشا چيخاريلماسينا ندن اولدو و ائله اونا گؤره ده دوشمان حيرصله نيبدير. ديزه حيرصلنن کيم اولورسا اولسون، دئمک بيزدن دييلدير. اونا گؤره ده، بو حيرصلنمه لر بيزيم دوغرو يولدا اولدوغوموزون گؤسترگه سيدير. بو يولا داعوام وئريب و اينکيشاف ائتديرمک ايسه بيزيم داها ديرلي باشاريلار الده ائدجگيميزين قارانديسيدير.
ياخين گونلرده مشروطه اينقيلابي-نين ايل دؤنومو گلير و اينانيلماز شکيلده فارسچيلار بو گونه حاضيرليق آپاريرلار. ميلله فعاللاري اؤتن ايللرده مشروطه اينقيلابيني آنماق اوچون توتوب و حبسه آتان حاکيمييت اؤزو ايسه بو ايل مراسيم توتماقا آزادليق وئريب و حتّی دئولت طرفيندن بير سيرا آنمالار حاضيرلانماقدادير! تبريز ايسه مشروطه نين ائوي اولاراق بو اولايلارين مرکزينده دير. ميللي فعاللارين بو ساختا مراسيملره قاتيلماييب، يئرينه چئشيتلي يئرلرده چوخلو مراسيملر کئچيرمکله، تبريزين کيمين آرخاسيندا اولدوغونو بير داها ائلان ائتمه ليديرلر.
فارسلار و اونلاري اوينادان يادلار چاليشيرلار تا گئنه ده آذربايجانين باشينا بؤرک قويوب و فارس اوستونلوگونه سؤيکنن حاکيمييتي باشقا آد ايله قوروسونلار. بئله ليکله ده تورکلرين مين ايللرجه صاحيبليگي و حاکيمييتي داها چوخ اونوتولاجاق و ميللي وارليقلاريميز داها چوخ تالاناجاق. بو اودوزماقا باش اَيمه مک اوچون، آذربايجان ميللي هرکاتيني سراسري تشکيلاتلارين اويونوندان اوزاق ساخلاييب و موستقيل اولاراق ايداره ائتمک لازيمدير.
بير سيرا ايرانچي گوجلر چاليشيرلار تا " آذربايجانين دانيلماز رولو " نو دوزاق کيمي قوللانيب و گئنه ده بو بؤلگه ني اويونا گيرديريب و فايدالانسينلار. بئله ليکله ده يئني پارچالانمالار حاياتا کئچيره رک ميللي هرکاتي بيرليشمکدن اوزاق ساخلاياجاقلار. منجه بو اويونلارين زاماني ايللردير کي سوغوشوب و ميللي فعاللار باشدا اولاراق، ميلتيميزده بو اويونلارا گيرميه جکلر.
اگر بو گونلرده اولوب-بيتنلري اينجه له سک، گؤره جه ييک کي کيملر عاغلير و کيم گولور. بيزدن اولمايانلار عاغلير، بيزدن اولانلاريندا بير سيراسي گولسه لرده، گؤزلريندن ياش گلير! آغلايانلار اؤزلريني اله وئريبلر و آچيقجاسينا حيرصلنديکلريني سرگيله مکده ديرلر. او قدر اؤزلري نين ماهييتيني آچيقلاييبلار کي ۴۰ دقيقه ليک تئلئويزييون پروقرامي نين ۳۵ دقيقه سي فارسلارين سيچان يولو آخداريشينا يارديم اولموشدور و ۵ دقيقه سي ايسه اعتيراض ائدنلره تووهين ائتمک! آما، بو شخلر اونوتموشلار کي ائله بير گون اول کورد ترورچولاري اورمو-دا ترور آکتي تؤرتميشلر، بير کنديميزه يئرلشن کورد ترورچو آييله لري سويداشلاريميزي دؤيموشلر، اويغورلارين ان آزي ۱۰۰۰۰ نفري چين دئولتي طرفيندن حبس ائديليب و اعدام اولماق احتيمالي ايله قارشي قارشيياديرلار، تورکييه ايله ائرمنيستان آراسيندا اولان ايليشکيلر گئنه پرده آرخاسينا چکيلير، ايران آدلانان اؤلکه ايله روسييا دئولتي خزر دنيزينده گوج نوماييشي ائديرلر، کرکوکده گئنه ده کورد ترورچولاري بومبا پارتلادماقدالار آما عئيني حالده کورد ترور باشچيلاري تورکييه دن کوردلرين قازانجينا حاضيرلانان پاکئتلرين آچيلماسيني گؤزلييرلر! قوزئي آذربايجان دئولتي قاراباغ بؤلگه سينه خاريجيلرين گيريشيني اوچون اوردا اولان ايشقالچي رئژيمين يارارينا گئچيت آچماق ايستيير، و.س کيمي خبرلر اونوتولور!
دوشمان آغلايير، بوراخين گؤزلري چيخسين
تبريزلي باي بک
۰۱/۰۸/۲۰۰۹
کرويدون
عليرضا فرشي و سيما ديدار عايله سي تاريخيميزده سيمگه اولموشلار.
Top of Form
آزادليق راديوسو-نين سيما ديدار، آغري قاراداغلي و ياشار حکاک پور ايله دانيشيغي (سس)
باي بک آذربايجان | اُدگؤن, ۱۱-ي آذر , ۱۱۰۰۹ اینجی ایل, چولا ۰۲:۵۰ [گ.ؤ] | ساولار
دانيشيغي بوردان دينليين:
To download: [1] click here
«بيزي آلچالتماغا چاليشيرديلار»
«گر سئچکيدن اول آنا ديلينده تحصيل وئرمک وعدلري دوغرو اولسايدي، بيزي – ايکي گنجي آنا ديلينده تحصيل ايسته ديگيميز اوچون حبس ائتمزديلر».
بو سؤزلري «ايشدن سونرا» پروقراميندا ايراندا آذربايجانليلارين ميللي-مدني هوقوقلاري اوغروندا فاللاردان بيري سيما ديدار دئييب.
«گؤزومه بيبر گازي تؤکدولر»
سئچکيدن اول، مي-ين ۲۲-ده هؤکومتين تشکيل ائتديگي عومومميللي گزينتيده «تورک ديلينده مدرسه!» شوعاعري سسلنديرديگي اوچون حبس اولونان تبريز اونيوئرسيتئتي نين پروفسورو عليرضا فرشي و اونون خانيمي سيما-يا بير ايل حبس جزاسي کسيليب. او، حبسيني بئله خاطيرلايير:
«سئچکي عرفه سينده هر کس اؤز ايستگيني ايفاده ائديردي. بيزيم ده ايستگيميز آنایاسانين ۱۵-جي مادده سي نين ايجراسي و تورک ديلينده مدرسه لرين آچيلماسي ايدي. دؤولت طرفيندن قورولموش مراسيمده بو ايستگيميزي ديله گتيرديک. بونو ائدنده دؤولت مأمورلاري باشيميزا تؤکولدولر. من حيات يولداشيملا برابر ايديم و اليندن توتموشدوم. چاليشيرديق خيلاص اولاق. سونرا گؤزومه بيبر گازي (گؤزياشارديجي) تؤکدولر و من ايکي ساعاتا قدر هئچ نه گؤرمه ديم. ماشين توتدوم ائوه گلديم. حيات يولداشيمي آپارميشديلار. ۲۸ گون سونرا منه وکيل زنگ ووردو کي، گؤروشه ايجازه وئريرلر. او واختا قدر هئچ تئلئفونلا دا دانيشماغا ايجازه وئرمه ميشديلر. مني زيندانين ايچينده ۳۷-جي اوتاغا – ائتتئلااتين اوتاغينا آپارديلار. اورادا حؤکم گؤسترديلر کي، بونا اساسن سني حبس ائديريک».
«ميللي فعاللاري اوغرو دستسينين ترکيبينده موهاکيمه ائديرلر»
«ايشدن سونرا» پروقرامي نين ديگر قوناقلاري – اؤزونو گونئي آذربايجان ميللي اويانيش هرکاتي (گاموح – بای بک) آدلانديران قورومون باکيداکي سؤزچوسو آغري قاراداغلي و ايراندا آذربايجانلي سياسي مهبوسلاري مودافيعه آسسوسياسيياسي نين (آ.د.ا.پ.پ – بای بک) سؤزچوسو ياشار حکاک پور دئييرلر کي، ميين ۲۲-دکي گزينتيده شوعاعرلار سؤيله ديکلري اوچون حبس اولونان تبريزلي گنجلر آراسيندا بوندان يونگول جزا آلاني دا وار، داها آغير جزا آلاني دا.
ياشار حکاکپور دئيير کي، داها آغير جزا وئرمک اوچون فاللارا «قوندارما پارتلاييجي الده ائتمه ايتتيهامي» ايره لي سورولور. ياخود دا ميللي فاللاري اوغرو دستسي نين ترکيبينده موهاکيمه ائديرلر کي، هرکاتي حؤرمتدن سالسينلار.
سيما ديدار دئيير کي، اونون و باشقا گنجلرين حبسي سئچکي عرفه سينده ناميزدلرين بهسه گيريب آذربايجانليلارا داها چوخ ميللي هوقوق ود ائتمه سي ايله بير آرايا سيغمير:
«بو وعدلر ميلتي سانديق باشينا جلب ائتمک اوچوندور»
«سئچکي عرفه سينده بوتون ناميزدلر وعدلر وئريرلر. آنایاسانين مادده لريني يئرينه يئتيره جگيک دئييرلر. آما سئچکيدن سونرا هاميسي اونودولور. خالق دا آرتيق آنلايير کي، بوتون بو ودلر ميلتي صانديق باشينا جلب ائتمک اوچوندور. احمدينئژاد دئييردي کي، بيزيم دوشمنچيليک ائده جگيميز ديل وارسا دا اينگيليسجه دير، تورکجه دئييل، چونکي تورکجه بيزيم خالقيميزين ديليدير. من بو سؤزلري اؤزوم ائشيتميشم اونون تبريزده کي ميتينقينده. آما ايندي گؤروروک کي، بو ايستگيميز اوچون بيزه زيندان وئريبلر».
سيما ديدار و عليرضا فرشي ايندي بؤيوک مبلغده ضمانت عوضينده آزادليقداديرلار. تجدید نظر محکمه سينه نوامبرين ۲۹-دا تقديم ائتديکلري شيکايت اوزره قرار حبس جزاسيني قوووه ده ساخلاسا، اونلار يئنيدن حبسخانايا ساليناجاقلار. سيما ديدار دئيير کي، بوندان اولکي حبسي زاماني ايشگنجه يالنيز معنوي اولوب:
«بيزه فيزيکي ايشگنجه لر اولماييب. آما تهقيرله دانيشما وار ايدي. سؤزلري ايله تهقير ائديرديلر، بيزي آلچالتماغا چاليشيرديلار. ديگر طرفدن، عليرضا ۴۵ گون، من ده ۱۹ گون تکادامليق کامئرادا ساخلانميشيق کي، بونون اؤزو بير روحي ايشگنجه حساب اولونور».
یازیده ایشه آلینان اینترنت آدرسلری
[1] click here:
http://www.baybak.com/ses11007/AzadliqRadiyosu(XediceIsmailova)_AghribeyQaradaghli_YasharHekkakur_SimaDidar30112009.mp3
ايران ايسلام رئسپوبليکاسيندا کئچيريلن سئچکيلر ساياغي "قورولتاي" - تبريزلي باي بک
باي بک آذربايجان | باشگؤن, ۹-ي آذر , ۱۱۰۰۹ اینجی ایل, چولا ۰۲:۳۹ [گ.ؤ] | یازیلار
ايران آدلانان اؤلکه ده ايسلام رئسپوبليکاسي آدي آلتيندا سئچکيلر نئجه کئچيريلر؟ اينسانلاردان نئجه و ندن سس آلينير؟ آلينان سسلرين باشينا نه گلير؟ اينسانلارين عاقيبتي نئجه اولور؟ بو سورولار ايللردير کي (ان آزي ۳۰ ايل) او اؤلکه ده ياشايان و يا اوردان قاچان هر بير عاغيللي اينسان اؤزونه سوروشور.
آما گلک او اؤلکه ده، اؤزلليکله ده ايشقال آلتيندا اولان آذربايجان تورپاقلاريندا کئچيريلن سئچکيلره گؤز آتاق. بو ايشي ۳ مرحله يه آييريب و اينجله مک بلکي فايدالي اولسون.
۱- سئچکيلر باشلامادان هئچ نه اورتادا يوخ، اينسانلارين هاقلاريندان دانيشان اولماز، اؤلکه نين اينکيشافيندان سؤز يوخ، ميللي بيرليکدن بهس ائدن يوخ، مملکتين تهلوکه سيزليگيندن انديشه ائدن يوخ، گله جکدن، ايسلامدان، وطنداشلارين ريفاهيندان و.س کيمي قونولاردان هئچ کيم دانيشمير.
۲- سئچکيلرين عرفه سينده اينسانلارين هاقلاريندان دانيشانلار مئيدانا گلير، اؤلکه نين اينکيشافيندان سؤز ائديلير، ميللي بيرليکدن بهس ائديلير، مملکتين تهلوکه سيزليگيندن انديشه اولونور، گله جکدن، ايسلامدان، وطنداشلارين ريفاهيندان و.س کيمي قونولاا مئديلاردا و چيخيشلاردا گئنيش بير شکيلده يئر وئريلير.
۳- سئچيکلرن سونرا هئچ نه اورتادا اولمور، اينسانلارين هاقلاريندان دانيشان اولماز، اؤلکه نين اينکيشافيندان سؤز يوخ، ميللي بيرليکدن بهس ائدن يوخ، مملکتين تهلوکه سيزليگيندن انديشه ائدن يوخ، گله جکدن، ايسلامدان، وطنداشلارين ريفاهيندان و.س کيمي قونولاردان هئچ کيم دانيشمير و وئريلن ودلره کيمسه سايقيلي دورمور.
بو يؤنتمله سئچکي کئچيرن فارس-شيه ايشقالچي رئژيمي ايللردير کي ميلتلرين قانيني شوشه يه تؤکوب و اله کئچيرديگي حاکيمييتي قوروماق اوچون اليندن گلن پيسليکلري ائتمکدن چکينمير.
آما گلين سئچکيلرين نئجه تعريف اولوندوغونا بير داها باخاق. سئچکيلرين آنلامي فارس-شيه رئژيمي طرفيندن نئجه تعريف اولونور؟
فارس ايشقالچي رئژيمي سئچکيلري بئله تعريف ائدير کي گويا،
سئچکيلرده ايشتيراک ائتمک، ايران ميلتي نين واحيد و بوتؤو اولدوغونون گؤسترگه سيدير
سئچيکلرده ايشتيراک ائدنلر خاريجي دوشمانلارين اورگينه پيچاق کيمي ساپلانيرلار
سئچکيلرده ايشتيراک ائتمه ينلر ايسلاما، ايران ميلتي نين بيللشمه سينه و اؤلکه نين اينکيشافينا ضيد اولانلارديرلار
سئچکيلرين ساختالاشماسيني دئيئنلر، خاريجي دوشمانلارين مأمورلاري، ايران و ايسلاما ضيد اولانلار و يالانجي چاره سيزلرديرلر
…
و داها اؤنمليسي، سئچکيلرين سونوجو، سئچکي ياپيلمادان اؤنجه بللي اولونور!
بئله بير ساختاکارليقلا کئچيريلن سئچکيلردن آلينان سونوج کيمه يارارلي اولاجاقدير؟ تبيکي سئچکيلري کئچيرن حاکيمييته!
آذربايجان ميللي هرکاتي (آ.م.ه) آدلانديرديغيميز گرچک آدينا بئله يؤنتمله سئچکي کئچيرمک فايدالي اولا بيلر مي؟
" آمستئردام قورولتايي " و سئچکيلر ساياغي اويونلار!
آمستئردام شهرينده بير توپلانتي کئچيريله جک. بو توپلانتيدان آماج ندير؟ اصلینده بو توپلانتي ندن کئچيريلير سوروشاندا داها آنلاملي اولاجاقدير چونکو بير گرچگين ندن اولوشماسيني آنلامادان او گرچگين هارا وارديغيني بيلمک ايمکانسيز اولاجاقدير.
توپلانتيني قورماق فيکيري ۳ ايل اؤنجه اورتايا چيخميشدير. بئلي بير توپلانتي نين قورولوشونو گرکلي بيلن بير سيرا شخص اؤز دوشونجه لريني، آما هميشه اولدوغو کيمي، دوشونولمه ميش شکيلده اورتايا آتميشلار. توپلانتي هاردا کئچيريلسين؟ نئجئ حاضيرلانسين و کيملر اونو ايداره ائتسين سورولارينا گلينجه، گئنه شخصي ايختيلافلار اؤزلريني گؤستره رک اورتاليغي قاريشديرميشدير. بو آرادا آما، ساديق ميللي فاللاردان بير قوروپو قورولتايين کئچيريلمه سي نين اؤنميني آنلاياراق، بئله بير آدديمين آتيلماسيندا ايصرارچي قاليرلار. گونلر و آيلار سوغوشور، آ.م.ه داها آيدين شکيلده سياسي آرئنايا تکي بوراخماغا قادير اولور، ايران آدلانان اؤلکه ده رئژيمه قارشي اولان آذربايجانليلارينن سسي يوکسه لير، مهبوسلارين سايي آرتير و حتّی اؤلنلر اولور.
ايران آدلانان اؤلکه ده ۱۰-جو جومهور باشخانليغي سئچکيلريندن آچيق شکيلده يارانان موخاليفت حرکتلرين دونيا کامويونا يانسيدي و بير سيرا قانلي خيياوان ساواشلاري او اؤلکه نين ايچ دورومونون زيف و چالخالانماقدا اولدوغونو آيدينلاشديردي. آذربايجان آما بو اولايلارا قاتيلمادان، اؤز ميللي موجاديله سيني سوردورمکده عاغيللي سيياست سئچه رک آ.م.ه طالعييني چوخ گرگين بير دؤنمدن ساغلام شکيلده قورتاريب و ايلري آپاردي. بو توتوم آما بير چوخ خاريجي دئولتين، هابئله فارس-ايرانچيلارين خوشونا گئتمه دي.
سون آيلاردا بيز گؤردوک کي آ.م.ه-ني سؤزده موخاليفت آدييلا يارانان " ياشيل هرکاتي " نا سوروکله مک اوچون بير چوخلو ايشلملر گؤرولدو. بونلارين اؤنونده گئدنلر ايسه، احمد اوبالي قوروپو و فئدئرالچي آدي آلتيندا ايرانچيليق دوشونجه سيني يايان شخصلر، ضيا سدرولشرافي، عليرضا اردبيلي و محمد آزادگر کيميلر اولدولار. بو يئني بيرلشميش قوروپو ايداره ائدنلر ايسه داها تهلوکه لي دوشونجه لر اورتايا سورمکله، ميللييتچيلري و ايستيقلال ايستکلريني وورماغا باشلاديلار. قارا ياخما، توههين ائتمک و آشاغيلاماق، ايستيقلالي اله گلمز تعريف ائده رک سؤزده فئدئراليزمي رکلام ائتمک و آذربايجانليلاري خيياوانلارا تکوله رک حاکيمييت ايچي ساواشا قوربان اولماغا چاغيرديلار.
بونلاري قارشيسيندا دايانان ميللييتچيلر آما بير داها اؤز صداقتلريله دايانديلار و ميلتيميزي سؤزده " ياشيل هرکاتي " ندان اوزاق ساخلاديلار. آرتيرماق لازيمدير کي بو آرادا ان چوخ چابا ايچريدن اولموشدور و ايچريده فعاليت ائدن سويداشلاريميز، اؤزلليکله ده اؤيرنجيلريميز خاريجدن و آدي گئدن قوروپون واسيطه سيله ياييلان چيرکين سيياسته قارشي دوردولار. بئله ليکله، آ.م.ه-ني اؤز منفتلرينه قوللانماق ايسته ينلرين خياللاري بوشا چيخدي و اونلار داهادا چوخ حيرصلنديلر.
آ.م.ه و آذربايجانين " ياشيل هرکاتي " نا قوشولماماسي حاکيمييت ايله آنلاشماسي آنلامينا گلممه ليدير. چونکو آ.م.ه اؤز ايستکلريني آچيقجاسينا اورتايا سورموشدور و او دوغرولتودا اوسانمادان ايلرليير. بو توتومو آنلامايان فارس ايشاقلچي حاکيمييتي، سانکي آذربايجان رئژيمدن ياناديرميش کيمي، دئولت هئيتي نين گزيسيني او بؤلگه دن باشلادي! آما، تانيق اولدوغوموز کيمي، آذربايجان او گزيلره اؤنم وئرمه دي و حتّی يئرلي دئپوتاتلار بيله دئولتين آيري سئچکي ماهييتلي سيياستيني آيناماغا باشلاييب و رئژيمي يالناچيليقلا ايتتيهام ائتديلر. بو آرادا ايچريده کي سويداشلاريميزين وئرديگي شوعارين بير داها گرچکجيل اولدوغو سابيت اولوندو. سويداشلاريميز دئييرلر کي " نه ساغچيييق نه سولچو، ميلتچيگيک ميلتچي " . و بو اولاي ايسه آذربايجان و آ.م.ه گرچکلريني آنلامايانلاري گئنه شاشقينليق ايچينده بوراخميشدير.
يوخاريدا کي اولايلاردان درس آلمايان قوللوقچو آلچاقلار ايسه گئنه اوزدن گئتمييب و باشقا بهانه ايله آذربايجاني قانلي آلانا سوخماقا چاليشديلار. بو دفعه ايسه بهانه " تيراختور " فوتبول ييغماسي نين يانليلاريني اؤز آتالاري نين کؤهنه بورجونا وئرمک اولدو!
بئله کي، سانکي تيراختورون مسئله سي ميللي مسئله ايميش کيمي، اؤتن ايلدن ماشاالله رزمي-نين اورتايا سوردوگو " کاتالانلار و بارسئلونا " فوتبول شيوه سيني حاياتا کئچيرمک ايسته ديلر. بو آرادا آما، اؤنملي گرچکلري اونوتدولار. بو شخصلر هئچ اؤزلرينه سولا وئرديلر کي گؤره سن تيراختور زاوودو و فوتبول ييغماسي کيميني کونترولو آلتيندادير؟ جاواب ايسه قولايدير، سيپاهي پاسداران آچيقجاسينا اونلارا نزارت ائدير. بو ندمکدير؟ بو او دئمکدير کي بو هؤرگوت، کي ميللي موجاديله ميزين ان غدار دوشمانلاريندان ساييلير، فوتبول بهانه سيله بير چوخلو تخريباتلار يارادا بيلر و ميللي فاللاري بيرر بيرر اورتادا قالديرار. نئجه؟ تيراختورچولارين آدلاري و آدرئسلري بيلئت آلارکن توپلانيلير، تئلئويزييايا زنگ آچانلار، مساژ گؤندرنلر و چيخيش ائدنلرين بيلگيلري توپلانير، تيراختور سيته سيني زيارت ائدنلر و گؤروش يازانلارين بيلگيلري توپلانير و، داها اؤنمليسي، ياديقاري ايمام آديندا ستادييومون کونترولونون او هؤرگوتون الينده اولماسي اولماقدادير. ياني، او ستادييومون قئيري ستاندارد تيکيلمه سيني بهانه ائده رک، آيا اون مينلرجه اينساني اوردا قتله يئتيرمک چتين ايشميدير؟ هر بير احتيمال گؤزه آلينماليدير، تيراختور يانليلاريني ميللي ائتمکله، او ستادييومون چؤکمه سينده نئجه قورتارماق اولار؟ من دئميرم بو ايش کسين اولاجاقدير، آما، تيراختورون آچديغي پنجره ني، عاغيلسيز و ائهساسات دولو منطيقسيز آدديملارلا ندن باغلاياق؟ آيا بو داها يارارلي دييلدير کي تيراختور مثله سيني ايدمان مثله سينده قوروياق، او ييغمانين يوکسلمه سينه و آدليم اولماسينا يارديمجي اولاق. اونون ياريشمالاري نين سراسري تئلئکاناللاردان ياييلماسيني طلب ائدک و تورکلوک هيسلريني گئنجلريميزده اويالداق؟
ايندي آما، نه لر ائتديلر او يوخاريدا آچيقلاديغيم قوللوقچو قوروپ؟ تيراختورون مثله سيني شيشيرده رک، بير سيرا شوبهه لي اولايلارين يارانيشينا ندن اولدولار. ايللردير ياواش ياواش لاتيب اليفباسييلا چئشيتلي اولايلاردا گؤستري ياپانلاري تهلوکه يه سالدلار. گئنلريميزي ميللي بايراق آپارماغا تشويق ائتديلر و اونلارين جانلاريني تهلوکه يه سالديلار. ايتتيلاات هؤرگوتونه ايمکان وئرديلر کي ايسته ديکلري بهانه ايله تيراختور يانليلاريني توتوب و حبس ائتسين و، داها اؤنمليسي، تيراختورون يوسکه ليش پروسئسيني فارس يئتکيليلرينه بوراخسينلار!
هر حالده اونودماميشيق کي ايللر اؤنجه، ايران قزئتي نين ايهانت ائديجي کاريکاتوراسيندان اؤنجه، بير سورقولاما ياييلميشدير تا تورکلرين کيمليک آنلاييشيني دنه سينلر. بو ايکي اولاي آردي آردينا گلديگينده، توم آذربايجان اؤز کيمليگيندن مودافيه ائتمک اوچون آياغا قالخدي و خرداد ۱۳۸۵ قالخيشي ياراندي. داها سونرا ايسه، فارس حاکيمييتي طرفيندن آذربايجان بؤلگه لري ايله داورانيش مودئلي دييشدي. ايلک دييشيم نه اولدو؟ آذربايجانا اولان آزيجيق ايقتيصادي يارديملار شيشيريلدي، فارس بؤلگه لرينه اولان دئو ايقتيصادي و آلت ياپي يارديملاري گيزله ديلدي! ايندي بير چوخ ميللي فال قولايجاسينا ايقتيصادي آيري سئچکيليگي سوبوتا يئتيره بيلمير! دئمک، ميللي و ايقتيصادي مسئله لري فارس حاکيمييتي کونترولا آلماق اوچون چئشيتلي يؤنتملره آسيلير.
قورولتايا قاييداق!
قورولتاي اصلینده ايکي اينانجلا باش توتور. بيرينجي اينانج، هميشه اولدوغو کيمي، ساديق ميللي فاللار و اينسانلارين سداته لي ايستکلريدير. بو فاللار ايستييرلر تا خاريجده اولان آذربايجانليلار، اؤزلليکله ده گونئيليلر بير آراي گلسينلر و ايچريده کي سويداشلارين درتلرينه چاره بولماسالاردا، ان آزيندان اونلارين سسيني دونيايا چاتديرسينلار. ايکينجي قوروپ ايسه، کي منيم بيلديگيم ۱۸ نفردن اولوشور، خاريجي مأمورلار و ان آزيندان ايکي هلندلي نين يئر آلديغي قوروپون ايستکلري اوزره يارانان اينانجدير. بو قوروپ آيلاردير اوزرينده ايشله ديکلري موقاويله لري اونايلاماق اوچون چاليشيرلار و اونا گؤره ده اللريندن گلن يارديمي ائتمکدن اسيرگميرلر.
دوغرو، آما دئديکلري کيمي، قورولتايدا هئچ بير يازي ايمضالانماياجاق، هئچ کيم باشباخان سئچيلميه جک و کيميسه مقاما صاحيب اولماياجاق! پس اوندا سوروشماق لازيمدير کي، قورولتاي نه يه حاضيرلانير و ندن کئچيريله جک؟
قوللوقچو قورومون آماجي ندير؟
قوللوقچو قوروم ايللردير چاليشير تا ميللي فاللاري بير بيريندن آييرسين و بو دوغرولتودا چوخلو خيانتلره ال آتميشدير. بيرليک مثله سيندن يارارلاناراق، ايللر بويو بيرليکده چاليشان ميللي فاللاري بير بيرينه دوشمان ائتميشدير و اويدورما مقاملار داغيتاراق " ليدئرليک " ساواشين داها گئنيشلنديرميشدير. ملسف ميللي فاللار بو اولايلارا اؤنمسيز قالميش و حتّی او اويونا داخيل اولاراق آ.م.ه-ني آخساتميشديرلار. دئمه سي لازيم اولاجاقدير کي داک يارانماسي و پارچالانماسي، گونئي آذربايجان ايستيقلال پارتيياسي آدي آلتيندا قوروم ياراديب و آرخاسيندا گيزلنه رک آ.م.ه دوشنمانلارينا خيدمت ائتمک، تئلئکانال ياراداراق ايلک اؤزلريني ايستيقلالچي گؤسترمک، داها سونرا ايسه آماجلاريني بللنديرمکله آذربايجانا دوشمان اولان آمئريکا-ايسرايل بيلليگينه کبينلي اولاراق خيدمت ائتمک و.س کيمي ايشلر بو سيراداندير.
بوردا آچيقلاماق لازيمدير کي من آمئريکا و يا ايسرائيلين دوشمان اولدوغونو دئينده، روسيه و يا ماداگاسکارين دوست اولدوغونو دئمک ايستميرم. اصلینده من آذربايجان ماراخلارينا قارشي اولان، تورپاقلاريميزي ايشقال ائتمک ايسته ين و يا بيزه اولان زولوملره اؤنمسيز قالان هر بير دئولتي دوشمان ساييرام. بو ليسته يه بير چوخلو دئولت يئرلشير آما، منطيقله دئسم، بير چوخ دئولتي آ.م.ه باره ده تئپکي گؤسترمک بيزيم گؤرويميزدير و بيزلرده بو گؤرويميزي يئرينه يئتيرميريک.
آمئريکا و ايسرايل ندن بيزيم دوشمانيميزديرلار؟
دوشمان آدامادان اؤنجه، دوشمان آنلامينا ديقت ائتمک لازيمدير. دوشمان نه دئمکدير؟ ساده اولاراق دئسم، اوز ماراخلارينا گؤره باشقاسينا ضرر ووران، ضرر گؤرنه يارديم ائتمه ين و ضرر ووران ايله ايش بيرليگي آپارانا دوشمان دئمک اولار.
دئمک آمئريکا و ايسرايل آ.م.ه دوشمانيديرلار، چونکو، آ.م.ه باره ده بيله رک سس سيز قالير کي هئچ، اؤز ماراخلاري اوچون گونئي آذربايجاني ايشقال ائدن فارس رئژيميله آنلاشماق اوشون اينسان هاقلاريندان اوزاقلاشير، قوزئي آذربايجاني قارت ائتمکده ان غدارليق ائدنلردندير. ايسرايل ايسه، آمئريکانين قوزئيده ياپديقلاري نين مين قات بتريني ياپير، فارس-شيه ايشقالچيلاري نين ديني آشيريچي قوروپلار ياراتماسي کيمي موسلمان آديندا تئررورچو قوروپلار يارادير، و گونئي آذربايجانين تورپاقلارينا گؤز تيکن کورد تئررورچولارينا سيلاه و ماددي يارديم ائتمکله بيرليکده، اونلارا حربي اَيتيم و بيلگي وئرير! هله، بونلار ان گؤزده اولانلارديرلار. آيا ۱۹۴۶ ايلينده گونئيده يارانان ميللي حاکيمييتي کيم ييخدي؟ آمئريکا و اينگيليس گوجلري دييلميديلر؟ بس ندن ۲۱ آذر دؤنميندن دانيشاندا، جاودا ايسماعيل بئيلي کيمي ساختا ژورناليستلر آمئريکانين آدين گتيرمکدن ايمتيناع ائديرلر؟ آيا بو ايشلرله ميلتيميز آيدنلاشير و يا آ.م.ه گوجله نير؟ آمئريکا سئناتيندا آذربايجانا و تورکيه يه اولان هاقسيزليقلار، آ.ک.پ جيلدينده گونئي قبرس، گونئي تورکيه (آزربايجانين تورکيه سينيرلاريندا قالان تورپاقلاري)، بورچالي، کرکوک، دوغو تورکوستان، افقانيستان و (تورکمنلر، اؤزبکلر)، قازاخيستاندا و باشقا تورک اولان بؤلگه لرده ندن جينايت ائدير و يا جينيت ائدنلره يارديمجي اولورلار؟ بونلاري نئجه گؤروبده گئنه اونلاري دوستجا قبول ائتمک اولار؟
گوناز تئلئکاناليندا گتيريب يوخسوللوق بهانه سيله کوتله ني بوش يئره تهريک ائتمک ايستيرلر، سانکي آمئريکادا هامي بال ياغ ايچينده دير! يوخسوللوق هر يئرده وار، آما بيزيم درديميز يوخسوللوق دييلدير. بيزيم درديميز ميللي حاکيمييتيميزدير. صاباح موستقيل اولساقدا، گئنه يوخسوللارين اولماسينا حاضير اولماليييق.
قوللوقچو مانقورتلار چاليشيرلار تا درديميزين باشقا يئرلرده گؤسترسينلر، سانکي فارس شووونيزمي يئردن چيخيب، او سيستئمي يارادانلاري پاکا چيخارسينلار و ميلتيميزي آلداتسينلار. سوروشورام کي آيا فارس شووونيسميني ائله بو دئموکراسي اوجاغي اولان باتي ياراديب و يؤنتمير مي؟ ايللر اؤنجه ايستيقلال شوعاري وئرن قوللوقچولار، ايندي اربابلاريندان آلديقلاري سيفاريش دوغرولتوسوندا فئدئراليسم رئکلامي ائديرلر و اوجوز بوغازلارين ييرتيرلار. ايللردير آ.م.ه ايچينه گيرمک ايسته ين جاسوالري چئشيتلي آدلارلا و دؤنه دؤنه ميلتيميزه سيراماغا چاليشيرلار. اله اولوبدور کي، اليرزا فرشي و اونون ياشامداشي سيما ديدار-اين آديندان بيله سوي ايستيفاده ائده رک اؤزلرينه هاق قازانديرماق ايستيرلر. آما، جناب فرشي- نين شهناز قولامي- نين توتومونا اعتيراضي نيين گؤسترگه سيدير؟ خانيم قولامي هله اؤزونو تميزه چيخارمادان سانکي آذربايجانين " ترئزا آنا " سيدير کيمي داورانير! آما، ايلگينج اولاراق اونون محبتي محض آمئريکا يؤنونده چاليشانلارا سونولور! فرشي آييله سي فعاليت ائدرکن، توتولارکن و حبسده اولارکن سانکي يوخموشلار کيمي خانيم قولامي نين " چوخ ديرلي و اؤنملي مقاله لري " نه داخيل اولماديلار! آما، " ياشيل هرکاتي " يولوندا اؤلدورولن، يا اينتيحار ائدن رامين پورندرجاني همن ليسته يه داخيل ائديلير! مهممد آزادگر کيمي مين اوزلو شخصلر، کورد-لرين اميسي اوغلو کيمي داورانماقدا نه يه وارماق ايستيير؟ بيزيم دوشانلاريميز بونلارديرلار، يوخسا اوتوروبدا محض فارس حاکيمييتي نين اينديکي سيماسينا قارشي دورساق، ياناجاييق. فئدئرال دئموکرات آدي آلتيندا فارس ايشقالچيليغينا داعوام ائتديرمک ايستئيئنلر، دئموکراسي آدينا تورپاق باغشلايانلارديرلار کي بيزيم دوشمانيميزديرلار.
اينانيرام کي حاقيقتي گيزله دن قوللوقچو ساتقينلارين آماجي بير گون آچيقلاناجاقدير، آما او گونه قدر لازيمدير کي صداقتلي ميللي فاللارين چاليشماسي دايانماسين. ان آزيندان بئله آداملارين قارشيسيندا دايانماقلا، اونلارين ووراجاغي ضربه نين تهلوکه سيني آزالتماق اولار.
هئله دئملييم کي آلمان-داکي فاللارين توپلانتي ايدئالارينا قارشي اولانلار، سؤزو گئدن قورولتايدا ايلک سيراداديرلار! بو نه دئمکدير ياني؟ آلماندا بيرليکدن دانيشماق اولماياندا، هوللاندييا-دا نئجه بيرليک يارانا بيلر؟ ايشته، بيرليک ندير و کيم بيرليک ايستيير آنلاشيلمايان دييلدير. منجه، قورولتايا قاتيليبدا، سويداشلار بيربيريله گؤروشوبده، کونسئرتدن فايدالانيب و گئري نگلمک ان ياخشي ايش اولاجاقدير. يوخسا چيخيش ائده رک او قوللوقچولارين سندلرينه ايمضا آتماق، باغيشلانمايان سوچ کيمي ويجدانلاري ناراحات ائده جکدير.
ميللييتچي فاللارين ايستکلي اولماماسي، اونلارين اؤنمسه ين اولدوقلاري و مالي باخيمدان سيخينتيدا اولمالاري هاميسي مرکزي بير گوجون اولماماسيدير. اونا گؤره ده چاليشيلماليدير تا بئله بير مرکز يارانسين. آما، قوللوقچولارين قاتيلا بيلجگي بير توپلانتي سونوجو هئچ بير بيلريک يارادان مرکزين اولوشومونو گؤزله مک اولماز. منجه، آلمان و داها سونرا آمئريکانين لس آنجلس شهرينده بير مرکز ياراديلماليدير تا اروپا و آمئريکا آذربايجانليلاريني بير آرايا گتيرسين. بو مرکزلر هم ماددي همده سياسي باخيمدان فال اولماليدير و لازيمي لوببيچيليگي ائتمه ليدير.
فارس-شيعه سئچکيسي ساياغي قورولتاي!
احمد اوبالي تئلئکاناليندا بئله دئيير کي گويا،
قورولتاي ميللي بيرليگين گؤسترگه سيدير!
قورولتاي صداقتله دوزنله نير!
قورلوتايدا ايشتيراک ائدنلر ميللييتچيلرديرلر!
قورولتايا گلمه ينلر خايينلر و جاسوسلارديرلار!
قورولتاي دوشمانلارين آغزينا يومروق اولاجاقدير!
قورولتاي سونوجو ايچري و خاريجده ياشايانلارين اورک ايسته کي اولاجاقدير!
...
بو ايددئالاري ايران آدلانان اؤلکه نين ايشقالچي رئژيمي نين سؤزلريله توتوشدوراندا، گؤروروک کي او قدرده فرق يوخ آرالاريندا. بيلينمه ين بوردادير کي، باشقالارينا ديکتاتورلوق دامقاسي ووران او معلوم قوروپ، نئجه اولور کي بئله ديکتاتور ساياغي ايددئالارينا ميللي بوياسي سوره بيليرلر!
قورولتايا اولان اعتيراضلار چوخدور، دستک وئرنلرده آز دييلديرلر. آما اؤنملي اولان بودور کي، داها اؤنجه لر دئديگيم کيمي، توپلانماقدان آماجيميز ندير و کيملر توپلانير بير آرايا؟ بو سورولارا ايسه نه آمستئردام توپلانتيسيني حاضيرلايان کوميته و نده او قورولتايي اؤز خئيرلرينه رکلام ائدنلر طرفيندن جاوابلانمير. سانکي اللرينده دوزلتيلميش و يؤنلنديليلمه سي باشقالاري نين الينده اولان تئلئکانالدان ياييلان هر شئي قوراني کريم کيميميش و هر کس اونلارا اينانماليدير! اوتوروب اؤز آداملاري نين تئلئفونون قبول ائده رک اؤز سؤزلريني باشقالارين آغزيندان دئمک، سانکي چوخ چتين بير ايشدير!
۴ ايل اؤنجه، ضيا صدرالشرافي و اونو فرانسا-دان آپارانلارين جايديريجي رولونا اعتيراض ائدنده منيم او تئلئکانالدا دانيشماغا ياساق قويولدو، عئينن فارس ايشقالچيلاري نين اويقولاديغي فيلتئر کيمي! اينديده چوخلو ميللي فال او تئلئکانالدان اوزاقلاشديريلديقلاريني بيلديريرلر، جناب اوبالي ايفتيخارلا يالان دانيشماق ورينه، ميللي فاللارين توپلانتيلارينا قاتيلماليدير. يوخسا بير نئچه يالتاق و بيلگيسيزين بوش سؤزلرينه ايستيناد ائتمکله، منده آللاهام دئمک باشارارام. احمد بي اوبالي، يالاندان اوردا اوتوراراق، موخاليفلرين تئلئفونون آلماياراق، سيفاريشي تئلئفونلارا داياناراق هئچ ني ايضاح ائتمک اولماز. بيليريک کي سيز بيليرسيز کي يالانچيسيز! ايددئا ائديرسيز کي ۷۴ نفر زنگ آچيب و سيزي تصديق ائديب! آما هئچ دوشونمورسوز کي ۷۴ نفرين سسي ۴۵ ميليون ايچينده ايتيب باتار؟ هئچ دوشونمورسوز کي ۷۴ نفرين ان آزي يازريسي سيزين تانيشلارينيزديرلار؟ هئچ دوشونمورسوز کي او يارينيندا ۹۰ فايزي موسيقي طلب ائتمک و يا گؤرونتو راپورو وئرمکله مشقولدورلار؟ بو يالنچيليقلارلا گئچيجي اولاراق اينسانلاري قانديرماق اولار، آما هميشه ليک يوخ!
حقيقتي بيلمه ين بيلگيسيزدير، آما حقيقتي بيليبده تهريف ائدن خيانتکاردير
تبريزلي باي بک
۲۹/۱۱/۲۰۰۹
کرويدون
Bottom of Form
Top of Form
عليرضا فرشي و سيما ديدار بير ايل حبسه محکوم اولدولار (سند - عکس)
باي بک آذربايجان | تُزگؤن, ۲۶-ي قیروو آی , ۱۱۰۰۹ اینجی ایل, چولا ۱۵:۳۸ [آ.خ] | ساولار
بو ايکي گئنج آذربايجانلي فعال هره سي بير ايل حبسه محکوم اولدولار. اونلارين سوچي ايسه نيظاما قارشي چاليشماق و هؤرگوتلنمک آدلانديريلميشدير.
ساوالانسسي- نين وئرديگي خبره گؤره، اليرزا فرشي و اونون ياشامداشي سيما ديدار ۳ خورداد ۱۳۸۸ (۲۴ مي ۲۰۰۹) تاريخينده تبريز-ين "شاهگؤلي" پارکيندا آناديلي نين آزاد اولونماسيني طلب ائدرکن توتولموشلار.
باي بک-ه گلن بيلگيلر و سندلر توپلو اولاراق پي.دي.اف فورماسيندا يايينلانير. سندلرده، بو ايکي گئنجه وئريلن حؤکم، جناب فرشي-نين دوغوم گونو پارتيسي و حاضيرلانان کيکدن عکسلر، هابئله عليرضا فرشي طرفيندن يازيلان مقاله و اعتيراض مکتوبلاري يئر آلميشدير.
سندلري بوردان يئنديره بيلرسيز: [1] تيکلايين
یازیده ایشه آلینان اینترنت آدرسلری
[1] تيکلايين:
http://www.baybak.com/depo11007/AlirzaFershi_SimaDidar_2009_DocumentsPhotos.pdf
آ.د.ا.پ.پ-اين آيليق راپورو، آگوست ۲۰۰۹
باي بک آذربايجان | باشگؤن, ۳۰-ي زومار آی , ۱۱۰۰۹ اینجی ایل, چولا ۱۳:۵۰ [آ.خ] | ساولار
ايراندا آذربايجانليلار علئيه اينه اينسان حاقلاري پوزونتولاري ۲۰۰۹’جو ايلين آگوست آييندا دا، آذربايجانلي اؤيرنجيلره باسقيلارين چوخالماسي، اؤيرنجيلرين يوکسک تحصيله باشلامالارينا ايزين وئريلمه مه سي، آذربايجان فاللاري نين کولتورل مراسيملرده ايشتيراک ائتمه لري نين اؤنلنمه سي و باسقيلارايا رغمن ايشتيراک ائدنلرين حبس ائديلمه سي شکلينده دوام ائتميشدير. اساسسيز و اؤز خوشونا شکيلده حبس آلينانلار ايشگنجه و چئشيدلي باسقيلارا معروض قاليبلار. حبسلرين چوخوندا مهبوسون هارايا آپاريلديغي و هانسي سببه گؤره توتولدوغو ايله باغلي بيلگي وئريلمه ييب، وکيلله تامين اولما و عاييله ايله گؤروش حاقلاري اونلاردان آلينيب و ساغليقلاري اوچون گرکلي اولان ايمکانلار ساغلانماييبدير.
آذربايجانلي هوقوق مودافيعه چيسي و ژورناليستين ساغليق دورومو ياخشي دئييل
۸ ايل حبسه محکوم اولوب و تئهرانين ائوين حبسخاناسينا گؤندريلن آذربايجانلي ژورناليست و اينسان هوقوقلاري مودافيعه چيسي سعيد متينپور، معده قاناماسي، هضم پروبلئمي، بئل آغريسي، اورک پروبلئمي و شيددتلي باش آغريسي کيمي خسته ليکلرله قارشي-قارشييادير. آغير خسته ليکلرينه باخماياراق دوکتورا گؤستريلمه يه ن متينپورون ساغليغي تهلوکه ده دير.
سعيد متينپور ۲۰۰۷’جي ايلين ماي آييندا زنجان شهرينده توتولوب و ۲۷۸ گون، موهاکيمه اولمادان ايران تهلوکه سيزليگي نين (اطلاعات) تک آدامليق کامئراسيندا ساخلانيلديقدان سونرا ۵۰۰ مين دوللارليق وثيقه قارشيليغيندا کئچيجي اولاراق سربست بوراخيلميشدي. او آزادليقدان سونرا، معروض قالديغي ايشگنجه لر و ساغليقسيز کامئرادا ساخلانديغي نتيجه سينده، جيدي بئل آغريسي و هضم چتينليکلري ايله قارشي-قارشييا اولدوغونو خبر وئرميشدي. تهلوکه سيزليک مأمورلاري طرفيندن کامئرا قارشيسيندا اعتيراف ائتديرمک مقصدي ايله آغير ايشگنجه لره معروض قالان اينسان هوقوقلاري مودافيعه چيسي حبس سوره سينده وکيلله تامين اولما و عاييله ايله گؤروشمه حاقينا صاحيب دئييلدي.
تهلوکه سيزليک مأمورلاري متينپورا يؤنه ليک باسقيلاري آرتيرماق اوچون اونون قارداشي اليرزا متينپورو دا نزارته آلميشديلار. ايران محکمه سي ژورناليستين ايشکنجه آلتيندا ائتديگي اعتيرافلارا اساسلاناراق اونو " يابانچيلارلا علاقه قورماق " (جاسوسلوق) و " رئژيم علئيه اينه تبليغات " ايله گوناهلانديريب و سککيز ايل حبس جزاسينا محکوم ائتدي. تمييز (تجدیدنظر) محکمه سي ايسه عئيني قراري تصديقله دي.
قزئته چي نين حيات يولداشي عطیه طاهري اونون موهاکيمه سينه ايشاره ائده رک " حاکيميت اورقانلاري نين سيدين علئيه اينه سندلري واردييسا، نييه موهاکيمه ده او سندلري دئييل، ايشگنجه و روحي باسقيلار آلتيندا حياتا کئچيريلن سورغو-جاوابلاردان آلينان اعتيرافلاري اساس توتدولار؟ " دئيير.
عطیه طاهري متينپورون ساغليق دورومونون چوخ پيس اولدوغونو دئيير. او عومومي سوچلاردار ندني ايله محکوم اولانلارين ساخلانديغي ساغليقسيز بير بؤلمه ده ساخلانيلير. عطیه طاهري نين دئديکلرينه گؤره، دواملي ايستيراحت و فيزيوتئراپييايا احتيياجي اولان حيات يولداشينا زيندان ايچينده تيببي ايمکانلار مؤوجود دئييلدير.
تئهران اونيوئرسيتئتي نين فلسفه بؤلومو مأذونو اولان سعيد متينپور، ‘يارپاق’ و ‘موج بيداري’ (اويانيش دالغاسي) قزتلري و آذربايجاندا اينسان هوقوقلاري اوزره فعاليت ائدن ‘هاقق’ بلوقونون يازاري اولوب. متينپور همچي نين اؤز شخصي بلوقو و باشقا قزئتلرده آذربايجاندا ديل و اينسان هوقوقلاري حاقيندا چوخلو مقاله لر يازيب. اولوسلاراراسي عفو تشکيلاتي، سرحدسيز رئپورتيورلار، فرونت لينئ و ژورناليستلري مودافيعه بيرليگي قورولوشلاري داها اؤنجه نشر ائتديکلري حساباتلاردا سيد مئتينپورو دوشونجه مهبوسو اولاراق گؤردوکلريني ايفاده ائده رک هئچ بير اؤن شرط اولمادان بير آن اؤنجه سربست بوراخيلماسيني ايسته ميشلر. ايراندا آذربايجانلي سياسي مهبوسلاري مودافيعه بيرليگي (آ.د.ا.پ.پ) سعيد متينپور ساغليق دورومو ايله باغلي نيگارانليغيني بيلديره رک، ايران هاککيميت اورقانلاريني بو مثله ده مسئول تانييير.بای بک
آذربايجانلي اؤيرنجي آکتيويست حبسخانايا گؤندريلدي
ايراندا آذربايجانلي اؤيرنجي آکتيويستلره تطبیق اولان باسقيلار سون ايلليرده داها آغيرلاشيب. اؤيرنجي قورولوشلار و اؤيرنجي درگيلرين چوخو باغلانيب، چوخ ساييدا اؤيرنجي فعاليتلريندن دولايي نئچه سئمئستر اونيوئرسيتئتدئن اوزاقلاشديريليب و بعضيليري قووولوبلار. بعضي اؤيرنجيلر ايسه بللي اولمايان ندنلردن دولايي گؤزالتينا آلينديقدان سونرا موهاکيلمه ائديليب و زيندانا گؤندريليبلر. ايرام حاکيميتي ايندي ايسه يوکسک تحصيله باشلاماق ايسته ين اؤيرينجيلري اونيوئرسيتئتلره قبوي ائتمير.
ايسفاهان شهري ماليک اشتر اونيوئرسيتئتينده تحصيل آلان آذربايجانله اؤيرنجي آکتيويست مجيد ماکويي بير ايل حبس جزاسي و ايکي ايل شرطلي حبسه محکوم اولاندان سونرا ۲۰۰۹ آگوستون ۱۸’ده حبس سوره سيني چکمک اوچون تبريز حبسخاناسينا گؤندريليب.
۲۰۰۸’جي ايلين ياييندا مجيد ماکويي، تبريز اونيوئرسيتئتيندن اولان يئتدي اؤيرنجي آکتيويستي ايله بيرليکده، ايران تهلوکه سيزليگي مأمورلاري طرفيندن گؤزالتينا آلينديلار. او اوچ آيليق گؤزالتينا توتولوب و راپورلارا گؤره ايشگنجه اولدوقدان سونرا، کئچيجي اولاراق و وثيقه قارشيليغيندا سربست بوراخيلميشدي. ۲۰۰۹ فوریه-نين ۸’ده اونا " آزوه " (آزربايجان اؤيرنجي هرکاتي) بلوقدا يازماق ايچين، " رئژيم علئيه اينه تبليغات " و " ميللي گوونليک علئيه اينه فعاليت ائدن قورولوشا اويه ليک " ايتتيهاملاري وئريله رک بير ايل حبس جزاسي و ايکي ايل شرطلي حبسه محکوم اولوندو. تمييز (تجدیدنظر) محکمه سي ايسه عئيني قراري ۲۰۰۹’جو ايلين ماييندا تصديقله دي. داها اؤنجه عئيني محکمه همين ايتتيهاملاردان دولايي، فراز زهتاب، آيدين خواجه ای و احسان نجف نژاد-ي اوچ ايل حبس جزاسينا محکوم ائتميشدي. اونلار ۲۰۰۹’جو ايلين اييولوندان بري حبسده ديرلر.
آذربايجانلي اؤيرنجيلرين يوکسک تحصيلي نين قارشيسي آلينيب
ايران دؤولت اونيوئرسيتئتلرينده يوکسک تحصيله گيريش تئستلري نين نتيجه سي وئريلديکدن سونرا، بهزاد جدي، ابراهيم شهبازي و رحيم شوقی اؤز بؤلمرينده يوکسک تحصيله گيريش سيناغيني قازانديقلارينا باخماياراق، تحصيللري نين قارشيسي آلينيب. ايرانين بيليم، آراشديرما و تئکنولوژي نازيرليگي بو اؤيرنجيلري يوکسک تحصيله اويغون اولمايان اؤيرجيلر شکلينده سينيفلانديريب. تبريز آزاد اونيوئرسيتئتي (اؤزل اونيوئرسيتئت) ده آذربايجان اؤيرنجي آکتيويتي و " آرمان " اؤيرنجي قورولوشونون سياسي بؤلمه مودورو نويد محمدي-ني بيلگيسايار موهنديسليگي بؤلومونده قبول اولدوغونا باخماياراق قئيدياتا آلماييب.
کئچن ايلده ده ابراهيم رشيدي، امين صادقي، صمد پاشايي، مهدي حاج محمدي و ناهيد بابزاده کيمي آذربايجانلي اؤيرنجي آکتيويستلرين يوکسک تحصيلي نين قارشيسي آلينميشدي.
آذربايجان اؤيرنجي فعاللاري نين علئيه اينه اولان باسقيلار سادجه يوکسک تحصيلين قارشيسيني آلماقلا سينيرلانمير. سون هفته لرده يوکسک تحصيليني بيتيرمکده اولان وحيد شيخ بئيلي (بیگلو) تئزيني (ديسسئرتاسييا) مودافيعه ائتمه يه ساده جه نئچه هفته قالديغيندا اونيوئرسيتئتدن قووولوب. يوکسک تحصيلي نين ايکينجي سئمستئرينده اولان بهنام ترکانپور (صنایع ايدارئتمه سي بؤلومو) و سون سئمسترده اولان يونيس زارئيييون (سيياسي بيليملر بؤلومو) ده عئيني شکيلده اونيوئرسيتئتدن قووولوبلار. آلينان خبرلره گؤره بو اؤيرنجيلرين قووولماسي ايران تهلوکه سيزليک نازيرليگيندن (اطلاعات) اونيوئرسيتئتلره اؤيرنجيلرله باغلي مکتوب گؤندرديکلريندن سونرا گئرچکلشيب.
اوزون سوره، قانونسوز گؤزالتينا آلينان آکتيويستلر
تهلوکه سيزليک مأمورلاري ۲۰۰۹ مايين ۳۱’ده آذربايجان مدني فعالي آيدين ذاکري’ني خياو شهرينده (مئشکينشهر) توتوقلاديلار. ۳ آي توتولدوقدان سونرا هله ده گؤزالتيندا اولان ذاکيري موهاکيمه اولماميش و اونا قارشي هر هانسي ايتتيهام ايره لي سورولمه ييب. يئرلي قايناقلارا گؤره آذربايجانليلارين ديل و کولتور هوقوقلاري ايله باغلي خيياو شهرينده مقاله لر نشر ائتديگي اوچون نزارته آلينان ذاکيرييه وکيلله تامين اولما حاقي وئريلمه ييب. هؤکومت اورقانلاري ذاکيري نين عاييله سينه اونون گؤزالتينا آلينما ندني ايله باغلي هئچ نه دئمه ييبلر.
آذربايجانلي يازار و تاريخچي و کئچن ايللرده نشرينه قاداغا قويولان " شمس تبريز " قزئتي نين يازاري نقي احمدي آذر ۲۰۰۹ آپریلين ۴’ده توتولدوقدان بري هله ده تبريز زيندانيندا ساخلانيلماقدادير.
احمدي آذر عاييله سي نين دئديکلرينه گؤره حاکيم (قاضی) بير آيدان چوخدور مهبوسون عاييله سي ايله گؤروشمه سينه ايزين وئرمه ييب. هؤکومت مسئوللاري ژورناليستين توتولما ندني ايله باغلي هر هانسي بيلگي وئرمسه لر ده، يئرلي قايناق احمدي آذرين آذربايجان جومهوريتينده ادبيياتچيلار ايجلاسينا قاتيلماسيندان دولايي توتولدوغوا اينانيرلار.
احمدي آذر آذربايجان تاريخي و ادبياتي حاقيندا نئچه کيتاب يازيب و ترجومه ائتميشدير. او " ايران يازيچيلار بيرليگي " نين اويه سي و " آذربايجان يازيچيلار بيرليگي " نين فخري اويسيدير.
تبريز تهلوکه سيزليک مأمورلاري ۲۰۰۹ اييولون ۱۳’ده آذربايجانلي يازيچي و تورکجه ديلي اؤيرتمه ني حسن عبداللهی’ني (اومودوغلو) ائوينده توتوقلاديلار.
اومودوغلونون توتولماسيندان ايکي آي سونرا او هله ده گؤزالتيندا توتولماقدادير. راپورلارا گؤره يازيچي آذربايجانليلارين کولتورل و ديل هوقوقلاري ايله باغلي جد’لر يايماقلا " ميللي گوونليک علئيه اينه فعاليت ائدن قورولوش قورماق " ايتتيهامي ايله قارشي-قارشييادير.
آذربايجانلي فعال داها سونرا موهاکيمه اولماق اوزره وثيقه قارشيليغيندا سربست بوراخيلدي
اونيوئرسيتئتلي و مدني فعال عليرضا فرشي ۹۵ گون بويونجا تبريز حبسخانالاريندا گؤزالتيندا ساخلانديقدان سونرا آگوستون ۲۵’ده ۷۰ مين دوللارليق وثيقه قارشيليغيندا سربست بوراخيلدي.
۲۰۰۹ مي-ين ۲۲’ده تبريز شهرينده بير ييغينجاقدا توتوقلانان فرشييه پسيکولوژي باسقي اولسون دئيه، ايران تهلوکه سيزليک اورقاني اونون حيات يولداشي سيما ديدار’ي دا بير آي بويونجا گؤزالتينا آلدميشدي. سيما ديدار ۵۰ مين دوللارليق وثيقه قارشيغيندا سربست بوراخيلدي. فرشي رئژيم علئيه اينه و ائتنيک مثله لر حاقيندا تبليغات ايتتيهامي ايله توتوقلانميشدي.بای بک
آذربايجان اؤيرنجي فعالي، جفر آغامحمدي، ۲۹ گون حبسدن سونرا وثيقه قارشيليغيندا کئچيجي اولاراق سربست بوراخيلدي. او آذربايجانليلاري آشاغيلايان ايرانين اسکي پرئزيدئنتي خاتاميني قينايان مقاله ني خياودا (مئشکينشهر) يايديغينا گؤره " رئژيم علئيه اينه تبليغات " ايتتيهامي ايله ۲۰۰۹ جولای-ین ۲۱’ده ائوينده توتولموشدو. مأمورلار اونون ائويني آختاريب و بعضي اشيالاريني او جومله دن کيتابلار و ال-يازمالاريني آپارميشديلار.
ديگر آذربايجانلي فعال بابک حسیني مقدم " ايران " قزئتي نين (خرداد ۱۳۸۵)ايلينده يايديغي آذربايجان تورکلريني آشاغيلايان کاريکاتورايا اعتيراضلارين ايلدؤنومونده تبريز شهرينده توتوقلانميشدي. حسیني " رئژيم علئيه اينه تبليغات " و ورقه لر داغيديب، خالقي اعتيراضلارا دعوت ائتديگي اوچون " سئپاراتيزم " ايتتيهاملاري ندني ايله آلتي آي حبسه محکوم ائديلميشدي. اونون حبسي سوره سي بيتديکدن سونرا ۲۰۰۹ آگوستون ۲۸’ده آزادليغا بوراخيلدي.
آذربايجانلي فعاللار و آذربايجانله کئچميش ميلت وکيلي محکمه يه چاغريلديلار
تبريزين اسکي ميلت وکيلي اکبر اعلمی، اينقيلاب گؤزتچيلري اوردوسونون (سپاه پاسداران) اوندان شيکايتي ايله باغلي سواللاري جاوابلاماق اوچون تبريز محکمه سينه چاغريلدي. اوردونون شيکايتي اکبر اعلمی نين ميلت وکيلي اولدوغو زامان، ايران مجليسينده، حرب نازيري’نه وئرديگي سوال ايله باغليدير. اعلمی حرب نازيريندن، آذربايجان تورکلريني آشاغيلايان کاريکاتورايا اعتيراض زامانيندا سئپاه و باشقا حربي اورقانلار طرفيندن تبريز خالقينا حربي گوج تطبیق ائديلمه سي ايله باغلي سوال وئرميشدي. اعتيراضلار اسناسيندا اونلار نفر اؤلدورولوب و چوخلاري حبس ائديلدي. المييه همچي نين، اونون مجليسده کي دانيشيقلاري نين بيرينده قوتسال اينانجلاري آشاغيلاماسي ايديعاسي ايله باغلي دا سوال وئريليب. اعلمی نين باشقا ايتتيهامي ايسه اونون ۱۸ ياشلي بير قيزين بير هؤکومت آدامي طرفيندن زورلانماسي حاقيندا آراشديرما تشکيل ائتمه سيدير.
ايران آناياساسينا (کونستيتوسييا) گؤره، بوتون مجليس وکيللري، اؤز فيکير و دوشونجه لريني مجليسده بيان ائتمکده سربستديرلر و اونلارا مجليسده وئرديکلري سس و دئديکلري و ايله باغلي سوال وئريلممه ليدير.
سون ايللرده آذربايجان فاللاري ايراندا يئني تحصيل ايلينه ياخينلاشديغي زامان، ايراندا تورک ديلينده تحصيل ياساغينا اعتيراض ائيلملرينه باشلاييرلار. بو ائيلملر عومومن آنا ديلينده تحصيل حاقي ايله باغلي ورقه لر داغيتماق و دووارلاردا يازماق شکلينده اولور. بو ائيلملر بو ايلده دوام ائتميشدير. بو اعتيراضلارين دواميندا آذربايجانين نقده (سولدوز) شهرينده اوچ گئنج، حسين اسدي، علي ميرزايي و بهنام ابدي، دووارلاردا " آنا ديلده مدرسه - اولماليدير هرکس) يازديقلاري اوچون تهلوکه سيزليک (اطلاعات) ايداره سينه چاغريليبلار.
آذربايجان کولتورل مراسيملري کئچيريلمه سي نين قارشيسي آلينير
امنيت گوجلري بابک قالاسيندا دوزنلنن مراسيمه هوجوم ائتديب، ايشتيراکچيلارا گوج تطبیق ائده رک، نئچه نفري او جومله دن، مصطفی قاسمي، مير موسی ضيا زرگر و رسول ايراني’ني توتوقلاديلار. گؤزالتينا آلينانلار بئش سونرا سربست بوراخيلديلار. اونلارين توتولما ندنلري، غئيري قانوني توپلانماق، رئژيم علئيه اينه تبليغات، عومومي دوزه ني قاريشديرماق و رقص ائتمک (آزربايجان رقصي).
بابک قالاسي ايرانين دوغو گونئيينده اولان کلئيبر شهرينده دير. بابک آذربايجانليلارين ميللي قهرمانيدير.
Top of Form
عليرضا فرشي گئچيجي آزادليغا چيخدي
باي بک آذربايجان | اُدگؤن, ۴-ي زومار آی , ۱۱۰۰۹ اینجی ایل, چولا ۰۵:۲۶ [گ.ؤ] | ساولار
مهنديس عليرضا فرشي يئکنلي ۹۵ گون قانونسوز شکيلده حبسده ساخلانديقدان سونرا گئچيجي آزادليغا بوراخيليب.
ساوالانسسي نين وئرديگي بيلگيلره گؤره، جناب فرشي اوچون ۷۰ ميليون تومن (ياخلاشيق ۷۱۰۰۰ دوللار) وثيقه قويولوبدور.
خاطيرلاداق کي جناب فرشي ۱۳۸۵ خرداد قالخيشي نين ايلدؤنومو عرفه سينده تبريز-اين شاهگؤلو پارکيندا "تورک ديلينده مدرسه" دئديگينه گؤره توتولوب و نامعلوم يئره آپاريلميشدير. داها سونرا اونون ياشامداشي سيما ديدار-آ سهو معلومات وئره رک اونا جناب فرشيني گؤرجگيني ايدعا ائده رک زيندانا چاغيريب و اونودا حبسده ساخلاميشلار. خانيم ديدار نئچه هفته اؤنجه حبسدن چيخميشدير.
Top of Form
نه دئيه جه ييمي اونوتدوم!!! داها دوغروسو شاشيرديم…!!! - پرويز احمدزاده (اولوس)
باي بک آذربايجان | اُدگؤن, ۱۴-ي قويروخدوغان , ۱۱۰۰۹ اینجی ایل, چولا ۰۱:۳۱ [گ.ؤ] | یازیلار
فينلاندي يا دا اوتوروب آرا – سيرا تکرليک سورمکله برابر ميللي – آزادليق حرکاتي نين طالعيني دوشونمه يه نه دئرسي نيز؟!! منجه ماراقلي بير ايش دير…! تصوور ائدين قوزئي آوروپانين گوزه ل طبيعتي قوينوندا، اورالارا خاص اولان آزاد جمعيتله برابر سوسيال تاميناتدان بهره لنه – بهره لنه گونئيه اويود – نصيحت اوتوره سن!!! هله دئميرم آچيق – ساچيق گوزه للرين "حايوانلاري قوروما درنه يينه" ائده بيلدي ييميز يارديملاريميزدان. گوزه ل دير؟ يوخ؟!!! اوسته ليک بونونلادا راضيلاشماياسان و باجارديغين قده ر کيمسه لري تحقير ائده سن، کيمسه لرين دوشوندويونو، کيمسه لرين باجارديغي قده ر ائتدي ييني لاغا قوياسان : "آي بالا بو موباريزه دئييل آخي…! موباريزه بير فورمولادير، بير تنليک دير، اونون دا اوزمانلاري واردير، ائتدي يينده ن اونجه بو اوزمانلاردان اويود آل، سونرا ايشه کئچ…!!! " بلکه بودا بير موباريزه يولودور. آنجاق قورخوسوز، قوشقوسوز…
دوزدور کيمسه نين حاققي يوخدور، کيمسه نين حيات طرزيني، کيمسه نين دوشونجه لري ني تنقيد ائده رک اونو آلچاتماغا چاليشسين. آنجاق بونون باشقا بير يونوده واردير : "کيمسه بو سرحدلري پوزارسا جاوابيني هر حالدا آلمالي دير…!!!"
اصلينده بير آز ويجدانلي اولساق عليرضا بئي فرشي يه هامي ميز بورجلويوق دئمه يه جسارتيميز چاتار دئسک سهو ائتمزديک. عليرضا فرشي ساده جه اولاراق اوره يي نين سسيني دينله يه – دينله يه ميللي قييامين اوچونجو ايل دونومونده تکليک ده بير حرکاتا چئوريلدي. ائله بير حرکات کي آذربايجاني يئني ده ن تيتره ده بيلدي. عليرضا بئي بلکه ده بيلمه ده ن آذربايجان اراضي سينده، سئچگي دونمينده ساغلا سولون گيزلي پروژه لري ني تام معناسي لا ائتگي سيزلشديردي. سوسيال – سياسال مووقعيني بيله – بيله. اوسته ليک شخصي حياتيندان راحاتجا ال چکمه يي باجارا – باجارا. بونو نه سنين يازي لارين نه ده منيم يازيلاريم ائده بيلردي…!!! آنلايا بيلمک چتين ده دئييل. بير آز دوشونمک يئتر…!!!
بيز باجارماميشيق دئمه ييميزله نه سن کيچيلردين نه ده من. هر کسين بير توتومو واردير، هر کسين بير باجاريغي. ائله حياتي گوزه للشديره ن ده بودور. بعضن اولکه ده قالماق، بعضن ده اولکه ديشيندا ياشاماق اوزلويونده بير موباريزه ساييلا بيلر. آنجاق منه ياخشي سنه پيس دئييلنده اينجيمه منده ن صداقته ده بئله شوبهه لنيرم…!!! صداقت اولمايان يئرده بيزيم نه ايشيميز وار کي …!!! تهلوکه ده ن اوزاقلاشاسان، تهلوکه يه خاص اولان هيجانلارلا ياشايانلاري تنقيد يوخ تحقير ائده سن. بونون آديني نه قويورسان - قوي …!!! ان ايده آل حالدا حاقسيزليق دير…
او هله ده زينداندادير . بيز هاراداييق؟!! هارالاردا اولا – اولا ائتدي ييميز نه؟!!! هاراسا اوز توتدوق؟!!! هاراسا نسه دئديک؟!!! نه يه گوره توتوقلانماسي ني دونيايا چاتديرديق؟!! ياشيل لاري ايزله ديک، بلکه ده هرده ن بير بارداق نسه ايچديک!!! آخي بيز ضيالي ييق، آيدينلارين آيدينلاري ييق…!!!
دوشوندويون کيمي عليرضايا آد – سان دا لازيم دئييلدي بلکه سنين چوخداندي خبرين يوخدو گونئي ده ن. اونو توتولمادان اونجه هامي تانيردي. ياخيندان گورمه سک ده اونو، ياخيندان تانيماساق دا اونو، فعللري ايله تانيرديق اونو. بير خورداد قييامي ني ائشيتمي سن يقين. هه!!! اوندا عليرضا عليرضايدي. اولا بيلر دويمامي سان. آنجاق سوروشا دا بيلردين يازيني يازمادان اونجه.
اوخوللارلا اونيوئرسيتئتلرين ده درديني چکمه سن، اولکه ده ن چيخديغين دوورله فرقلي اولاراق يئني بير نسيلي ميللي حرکاتيميز فورمالاشديرا بيليب. هم ساوادلي، هم ذکالي هم ده باجاريقلي. وضعيت چوخ ده ييشيب…!!!
بلکه ده يئرسيزدير آنجاق يازيلان يازي يا گوره من عليرضا دان و اونون ياشامداشي سيما خانيمدان حقيقي معنادا عوذوز ايسته مه يي اوزومه بورج سانديم. هم يازي يا گوره هم ده ائده بيله – بيله ائتمه ديکلري ميز اوچون…
پرويز احمدزاده (اولوس)
۰۴/۰۸/۲۰۰۹
Top of Form
سيما ديدار گئچيجي اؤزگورلوغا بوراخيليب
باي بک آذربايجان | آراگؤن, ۲۸-ي قوراپيشيرن , ۱۱۰۰۹ اینجی ایل, چولا ۱۷:۰۶ [آ.خ] | ساولار
سيما ديدار حبسده اولان عليرزا فرشي-نين ياشامداشيدير کي اونو گؤروشه گئتديکده توتولوب و حبسه آتيلميشدي. باي بک-اين الده ائتديگي بيلگيلره گؤره، دونن گئجه سيما ديدار-اين عايله سي ۵۰ ميليون وثيقه قوياراق اؤنو گئچيجي اولاراق حبسدب قورتارميشلار.
عليرضا فرشي ايسه هله ليک حبسده دير آنجاق اونوندا ياخيندا وثيقه ايله گئچيجي اؤزگورلوغا چيخماسي گؤزله نيلير.
Top of Form
عليرضا فرشي-نين آزادليقين طلب ائدن يازيلار تبريز-ي به زه ييب (عکس)
باي بک آذربايجان | آراگؤن, ۱۴-ي قوراپيشيرن , ۱۱۰۰۹ اینجی ایل, چولا ۰۰:۳۹ [گ.ؤ] | ساولار
عليرضا فرشي بو ايل ۱۳۸۵-جي ايل خرداد قالخيشي نين ايلدؤنومونده "تورک ديلينده مدرسه" دئديگينه گؤره فارس ايشقالچيلاري طرفيندن توتولوب و محکمه سيز حبس ائديليبدير. اونون ياشامداشي سيما ديدار جيناب فرشي-ني گؤرمگه گئتديگي زامان توتولوب و اودا قانونسوز حبسده ساخلانيلير! باي بک-ه گلن بيلگيلره گؤره، بو هاقسيزليقا قارشي اعتيراض ائدن گئنج سويداشلاريميز تبريز شهري نين چئشيتلي بؤلگه لرينده يازيلي بيلديريلر حاضيرلاييب و دووارلارا و بيلديري يئرلرينه ياپيشديريبلار. آرتيراق کي جناب فرشي- نين توتولدوغو ۴۰ گوندن آشميشدير، اونا قارشي هئچ بير سوچ اؤنه سورولمييبدير آنجاق "نيظاما قارشي هؤرگوتلنمه" بؤهتانيني قبول ائتمک اوچون ايشکنجه آلتيندادير.
Top of Form
سيما ديدار و عليرضا فرشي-يه مکتوب - آيلين تورکاي
باي بک آذربايجان | اُرتاگؤن, ۱۱-ي قوراپيشيرن , ۱۱۰۰۹ اینجی ایل, چولا ۱۳:۳۵ [آ.خ] | یازیلار
موبایلیم زنگ چالدی نومره یه باخیب آدیوی گؤردوم، تئزلیکجه جاواب وئردیم سسینین سئوینجلیگیندن ساندیم علیرضادان یئنی خبرلرین وار. من سوروشمادان دئدین "منه وکیل مولاقات آلیب، گئدیرم علیرضامی گؤرم".
ایلک اؤنجه چوخ سئویندیم، دانیشمامیزین کسیلمه سیندن ۱۰ ثانیه کئچمهمیشدی کی بیردن اورگیم تیترهییب، بو ایشده حیله اولماغی دوشوندوم. نییه کی او زامانادک وکیلین اؤزونه علیرضا ایله گؤروشمک ایذنی وئریلمهمیشدی. وکیل دئییر علیرضانین بازجویی سی قورتولماییب و ایطیلاعاتدا موسلم ایدی کی مولاقات اولماز! بو گرچکلرین هامیسی بیردن باشیمیزا نه گلدیگینی منه آنلاتدی. گئج اولموشدو، چوخ دا گئج اولموشدو. بای بک موبایلیوی چوخ تئز سؤندورموشدون. نه قدر زنگ آچدیم اولمادی اؤزومه توخداقلیق وئریب، چالیشدیم یاخشی دوشونم.
تیلفونونو گؤزله دیم. او اورگه یاتان سسینله علیرضا ایله گوروشمگیندن خیالیمدا جوملهلر قوردوم. هر نهیی زامانا بوراخمادان باشقا چارهم یوخ ایدی. زامان رحمسیزجه دایانمیشدی. سیما جان! اینان موبالیغه ائتمیرم زامان چوخ گئج قاباغا گئدیردی. سندن هئچ خبر یوخ ایدی. آخشام ساعات ۱۸:۳۰ اولموشدو، یامان داریخمیشدیم. واقتین ساووشماسین یئگینلتمک اوچون اینترنته گئتدیم، بیردن اورگیم قیریلدی، یازیلمیشدی "سیما دیداربازداشت شد" اوخودوم، بیرده اوخودوم و بیرده …، نئجه توتولماغین من حدس ووران کیمین ایدی، خبرین ده قایناغی مؤعتبر آدام ایدی. بیلدیم دوزدور.
قهر لندیم، ائلهیه بیلمیردیم اؤزومو ساخلییام آغلادیم، اؤزومو چوخ؛ آما چوخ؛ سوچلادیم. شاید سن زنگ آچیب گئتمه نی دیهنده حیسیمی دیله گتیرسهیدیم، بلکه سؤزومه باخیب، قاباق کی کیمین علیرضانین آزادلیغی اوغروندا چالیشاردین. بیلیرم علیرضانی اینجیتمک و اؤز ایستهدیکلری اعتیرافلارینی اوندان آلماق اوچون سنین توتوبلار، جانیم اینانیرام موقاویم اولوب، بو موقاویمت گونلریزی بیرلیکده بیزلره تعریفلهیهجکسیز. بای بک
سیما جان ۱۴ گون توتولماغیندان گئچدی. بیلیرم ساییرسان ۴۲ گوندو ده کی علیرضا دایانیب. بو مطلبی یازماقدان دا باشقا بیر ایش سیزه ائده بیلمیرم. بیلیرسن بازپرس هاشم زاده یالنیز توتولانلارین عاییلهسینه جاواب وئریر. شاید ده سنین علیرضانی آزاد ائتمک چالیشمالاریندان قوخدولار. یادیندادی بازپرس دئمیشدی، علیرضا وطن فروش(ساتقین) دیر. سنده جاوابلامیشدین منیم قایین آتام جیبههلرده قان وئرنده، سن هاردایدین، دونیانین هاراسیندا آنا دیلینده مدرسه ایسته مک سوچدور. میلتیمیز اؤزو گؤرور کی کیم وطنین ساتیر.
آيلين تورکاي
۰۲/۰۷/۲۰۰۹
Top of Form
ياشامداشيني زينداندا گؤرمگه چاغريلان سيما ديدار توتولدو!
باي بک آذربايجان | اُرتاگؤن, ۲۸-ي قئزاران , ۱۱۰۰۹ اینجی ایل, چولا ۲۲:۴۶ [آ.خ] | ساولار
اؤتنلرده خرداد ۱۳۸۵ قالخيشي نين ايل دؤنومو مراسيمينده "تورک ديلينده مدرسه" دئديگينه گؤره توتولوب و غئيري قانوني شکيلده حبسده ساخلانيلان موهنديس عليرضا فرشي-نين ياشامداشي توتولوبدور.
آلديغيميز بيلگيلره گؤره، خانيم ديدار جناب فرشي نين وکيلي طرفيندن خبر آليبدير کي زينداندا ساخلانيلارن ياشامداشي ايله گؤروشه ايجازه وئرليبدير. زينداندا گؤروشه گئدن سيما ديدار بو خبره گوونه رک زيندانا گئديب آنجاق اوردا ساخلانيليبدير.
باي بک آرتيرير کي گئنج و چاليشقان فرشي عايله سي بو گونه قدر تبريز و باشقا شهرلرده ميللي مسئله ميزين گوندمه چيخماسي اوچون چوخ گئنيش چابالاري اولموشدور. داها اؤنجه ده خانيم ديدار-ين توتولماسي خبري ياييلميشدير، آنجاق داها سونرا تکزيب ائديلميشدير.
Top of Form
تبريز-ده ميللي فعاللارين اؤزگور بوراخيلماسيني طلب ائدنلر گؤستري ياپدي (عکس)
باي بک آذربايجان | یئیگؤن, ۲۲-ي قئزاران , ۱۱۰۰۹ اینجی ایل, چولا ۰۰:۰۰ [گ.ؤ] | ساولار
۲۰ خرداد ۱۳۸۸ تاريخينده آخشام تبريز شهرينده بير سيرا ميللي فال طرفيندن "اؤزگورلوک طلبي" ائتمک اوچون گؤستري ياپيلميشدير. باي بک-ه گلن بيلگيلره گؤره، ايران آدلانان اؤلکه نين سئچکيلرينه آداي اولانلارين هئچ بيريندن هيمايت ائتميه رک، ميللي شوعارلار وئرن سويداشلاريميز بير داها آذربايجانليلارين تزييقلره معروض قالديقالاريني آچيقلاييبلار.
سؤزو گئدن گؤستريده سون گونلرده توتولان ميللي فعاللار، مهنديس عليرضا فرشي و باشقالاري نين بير آن اول اؤزگورلوغا بوراخيلمالاري طلب اولموشدور. باي بک-اين بيلگيسينه گؤره، "توتولانلار بوراخيلسينلار "، "شهيد بالاسيني بوراخين"، "نه ساغچييام نه سولچو، ميلتجييم ميلتچي"، "هاراي هاراي من تورکم "، "تورک ديلينده مدرسه، اولماليدير هر کسه "، "ماده ۱۵ ايجرا اولونماليدير" و " آذربايجان وار اولسون، ايستمه يه ن خار اولسون" شوعارلاري وئرن جمعييته قوشولماق ايسته ين خيياواندا اولان سويداشلاريميز شووونيسم مأمورلاري طرفيندن منع ائديليبلر.
Top of Form
مهنديس عليرضا فرشي-دن يئني خبرلر
باي بک آذربايجان | تُزگؤن, ۱۹-ي قئزاران , ۱۱۰۰۹ اینجی ایل, چولا ۱۸:۲۷ [آ.خ] | ساولار
۱۹ گون اؤنجه تبريز-ده "تورک ديلينده مدرسه" دئديگي اوچون توتولوب و اطلاعات مأمورلاري طرفيندن بللي اولمايان يئره گؤتورولن بيلگيسايار اوزماني عليرضا فرشي دونن آناسي ايله تئلئفون گؤروشمه سي ياپيب.
باي بک-ه گلن بيلگيلره گؤره جناب فرشي- نين وکيلي عباس جمالي ايسه جناب فرشي نين سورقولاماسي نين سوردوگونو بيلديريب و اونا گؤروش ايجازه سيني، حتّی وکيلي ايله وئريلمه مه سيني بيلديريب.
علیرضا فرشی نین توتولماسیندان بیرآی کئچدی -تيمور. ب
باي بک آذربايجان | تُزگؤن, ۲-ي قوراپيشيرن , ۱۱۰۰۹ اینجی ایل, چولا ۱۷:۳۸ [آ.خ] | یازیلار
آللاهین آدی ایله٫
علیرضا جان باغیشلا منی، سنین توتولماندان بیر آی اولدو و سنی هله چیخاردا بیلمه میشیک. علیرضا جان باغیشلا منی٫ سیمانی دا توتدولار؛ علیرضا جان باغیشلا منی٫ سنین قدر ایشله یه بیلمیرم. سنین قدر وطنیمی سئوه بیلمیرم و سنین قدر اونا اؤزون دئمیشکن وقف اولا بیلمیرم. علیرضا جان باغیشلا منی…..
علیرضا جان سن ایچری ده ایکن، خاتمی فیلمینی تکذیب ائله دی، میلتچیلر باغشومالا گئتدیلر. تراختور لیگ برتره گئتدی. علیرضا جان سن ایچری ده ایکن، آخشامدان سحره جک آبرساندا شادلیق ائله دیک. یئرین بوش آذربایجانی چوخ یاشاتدیق. سن ایچریده ایکن سنین آزادلیغینی باغیردیق، پیلاکاردلار توتدوق. اصل ۱۵ ایسته دیک. هی نه گئجه ایدی.بای بک
سن ایچری ده ایکن، سنه دئییبلرمی! سئچگیلر اولدو، شوبهه لر، حیله لر اولدو، بیلدیک کی چوخ شهرلرین جمعیتی دئییلندن چوخدو.
علیرضا جان سن ایچری ده ایکن اعتیراضلار اولدو، خس و خاشاکلار میلیونی ائشیگه چیخدیلار، کاش گؤریدین خبرلری چوخ جالیب ایدی.
علیرضا جان سن ایچری ده ایکن اینسانلار اؤلدو، ۱۰ لار جاوان قانا بولاندی، قوی بیرین دئییم فلسفه اؤیرنجی سی اولان بیرقیز، آدی….! نیدا، قانا بولاندی. آنجاق نه دئییم قیامت اولدو.بای بک
علیرضا سن ایچری ده ایکن سیما هئچ آغلامادی، باشین اوجا توتدو و هر زامان سنی دوشوندو. بیلیرسن سنه چوخ داریخیردی آما بللی ائتمیردی، آنلارسان بیلیرم بو دویغونو آنلارسان، بیلیرم سنده بئله ایدین.
علیرضا سن ایچری ده ایکن هر شی فیلتر، موبایلیم دا قطع اولدو، اینانا بیلیرسن SMS ده یوللایا بیلمه دیم.
علیرضا سنین توتولماندان بیر آی اولدو، بیلیرم سینمازسان، بیلیرم کنتراتچیلاریدا یورارسان. لوطفا داریخما، دوزدو بیز سنین Mail لرینه داریخمیشیق، سنی گؤزلیریک و هر زامان سنی دوشونوروک. علیرضا هئچ او بازپرسلارین اوزونه توپورموسن، سنین توتولما فیلمین او آغلامالی آهنگی ایله هامینی آغلاتدی، هئچ اونلار ائتگیلنمه دیلر.
علیرضا آخی آنا دیلینده مدرسه دئمکدن ده جورم اولماغا قاضی اوتانمادی، بیلیسن سئچگیلرده کاندیدلرین هامیسی سن دئینلردن چوخ دئییردیلر، باغشومالدا احمدی نژاد تورک دیلینه خیدمتدن سؤز دئدی، موسوی اونو مدرسه لره آپاردی و …
بیلیریم تعجوب ائلرسن، کاش هامیسین گؤرهیدین
تيمور. ب
۲/۰۳/۱۳۸۸
Top of Form
تبريز-ده فارس ايرقچيليغينا، موسوي و خاتمي-يه اعتيراض ائدرکن توتولانلارين نئچه سي نين آدي
باي بک آذربايجان | اُدگؤن, ۶-ي قئزاران , ۱۱۰۰۹ اینجی ایل, چولا ۱۹:۵۴ [آ.خ] | ساولار
تبريز-ده فارس ايرقچيليغينا، موسوي و خاتمي-يه اعتيراض ائدرکن توتولانلارين آدي آشاغيدا يازيليبدير، آنجاق بو ليسته تکميل دييلدير و توتولانلارين چوخونون بيلگيلري هله ليک الده اولونماييبدير.
علیرضا فرشی (جناب فرشي-نين حيات يولداشي سيما ديدار ايسه نئچه گؤندور يوخا چيخيب٫ توتولما احتمالي وئريلير)
وحید آقاجانی
سحر فتحی
هاله فتحی
سجاد قاراباغلی
فردین مرادپور
مرتضی مرادپوربای بک
بهزاد صادقیان
اصغر چمنی
بایرام خالق زاده
علی اسلامی
علی بدلی
رسول بدلی
ایرج بدلی
ناصر بدلی
غلام بدلی
علی ایمانی
مهدی ایمانی عسگر قدیمی
مرتضی مراد زاده
جهان بخش بخت آوربای بک
نادر بخت آور
فريد باقرزاده
علی صادقی
بابک مینقی
حامد حسن زارع
آرمين شاکران واهي
ايلتيشمه ۱: فرشي بئيين اينسان هاقلاريني قوروماق اوچون کامپانييا
باي بک آذربايجان | اِلگؤن, ۱۶-ي قئزاران , ۱۱۰۰۹ اینجی ایل, چولا ۰۴:۵۴ [گ.ؤ] | ساولار
ساي: ۵۱۷/۲۰۰۹
ايلايگون: ۵ ژوئن ۲۰۰۹
ب.م.ت، اينسان هاقلاري اوزره عالي کوميسسارليق، ژنو
لوطفا بو ايلتيشمه ني اؤز-خوشونا توتوقلولار اوزره چاليشان قروپا چاتديرين، هابئله آشاغيداکي قروپلارا دا دخلي وار:
• قازيلارين و وکيللرين باغيمسيزليغي اوزره اؤزل راپورتر
• بيان و فيکير سربستليگي نين ايره ليلگيشي و قورونماسي اوزره اؤزل راپورتئر
• چاغداش عيرقچيليک، عيرقي آيري-سچکيليک و يادئلليلره قارشي قاتلاشمازليق اوزره اؤزل راپورتر
• ميللي آزليقلار اوزره موستقيل موتخصيص
اوزو: دايک بئي، خانيم هارريسون، آمنئستي اينتئرناشنال، لندن
هابئله: اينسان هاقلاريني گؤزتن و اينسان هاقلارينا قوللوقچو
گونئي آذربايجانلي ويجدان دوستاغي
سايين جنابلار؛
ايلتيشمه ۱: فرشي بئيين اينسان هاقلاريني قوروماق اوچون کامپانييا
جناب عليرضا فرشي ديزج يئکن-اين اينسان هاقلاريني قوروماق اوچون ايلتيشمه ۱-اي هوزورلارينيزا سونوروق کي، او گونئي آذربايجانين مدني فعاليدير و بو آندا ايران يئتگيليلري طرفيندن ۲۲ مي ۲۰۰۹-دان بري سربستليکدن يوخسون ائديلميش. او اونيوئرسيتئت موعليميدير و بيلگي و تئخنولوگيا اوزره اوزماندير. او تبريزده ترتيب اولونموش بير يوروشده آنا ديلي اوغروندا کامپانييا آپاراندا توتوقلانميشدير و بو اولايين دئتايلاري جدول ۱-ده تقديم اولونموشدور.
تکيد ائتمک ايسته ييريک کي، بو ايلتيشمه نين ترتيبينده بيز فرشي بيين عاييله سي ايله علاقه قورماميشيق. بو مسئوليتي بيز اؤز بوينوموزا آلماق ايله اونون بوينوندان مسئوليتي گؤتورمک ايسته ييريک.
عليرضا بئي فرشي نين ياخالانماسي ايله باغلي ۰۳.۰۶.۲۰۰۹ تاريخينده ۵۱۶/۲۰۰۹ ساييلي ايلتيشمه ۴-ده هوزورلاريزا بيلگي وئرميشديک. بو هاقدا علاوه معلوماتلاري آشاغيدا قئيد ائتمگي ضروري گؤروروک.
بيلديگينيز کيمي گونئي آذربايجاندا ۲۲ مي ۲۰۰۶-جي ايلده کي ديرچه ليشدن سونرا، هر ايل او گونون خاطيره سي ياد ائديلير و گنجلر تظاهوراتلاردا ايشتيراک ائدير. او ديرچه ليشين سببي، ايران دؤولت قازئتي نين آذربايجانليلاري آلچالتيجي کاريکاتورو ايله بيرگه ميللي هاقلارين طلبي اولموشدور. بو ايل بو ايل دؤنومو ايرانين گئچميش پرئزيدئنت خاته مي نين آذربايجانليلارا قارشي چيرکين سؤزلري نين ويدئوسونون ياييلماسيدا علاوه اولموشدو.
بو ايل، بو ايکي حاديثه ايله باغلي اولاجاق گئنيش تظاهوراتي کؤلگه ده بوراخماق اوچون حاکيمييت، ۲۲ مي گونو باشقا بير هيله يه باش ووراراق، خالقي، ايدمان بهانه سي ايله يوروشه دعوت ائتميشدي. اونون اوچون دؤولتين ايدمان بهانه سي ايله يولا سالديغي بو يوروشده، آذربايجانين جاوانلاري قوشولاراق، آنا ديلي ايستگيني ايره لي سوردولر. آما، تأسوفله بو، اينسان هاقلاريني طلب ائدن جاوانلاريميزين بير چوخونون، او جومله دن اليرزا بي فرشي-نين ياخالانماسينا سبب اولدو.
عادتن، ايرانين تهلوکه سيزليک مأمورلاري اورکک يارانميشديرلار کي، سجيييه لرينه گؤره قوربانلاريني دالدالاردا پوسقولايارلار ياخود شخصي منزيللره گئجه ياريسي تؤکولرلر کي، غئيري قانوني گوجلريني قفيلدن ائمال ائتسينلر. نه ايسه، جناب فرشيني باسمارلاما اولايي ۲۴ مي ۲۰۰۹-دا فيلم-آپاراتي قارشيسيندا، گؤز قاباغيندا، گونون ايشيق چاغيندا و قومارالايان ائل اورتاسيندا باش وئردي کي، مأمورلار اونون اوزرينه جوموب اونو کسگينليکله ياخالاماق ايسته ييرديلر. فيلمي بورادا وئريلن لينکدن ده گؤرونور کي، ([1] www.youtube.co…) ايران يئتگيليلري جناب فرشي نين اينسان هاقلاريني پوزماق اوزره ديرلر و بو دا بير نادير گؤرونتودور. ياخشي اولاردي کي، بو فيلمه تاماشا ائدسينيز. بورادا، جناب فرشي عؤمور-بويو اورک نيسگيلي اولان " تورک ديلينده مدرسه " سؤزلريني ترننوم ائدير. فيلم آچيقجا گؤسترير کي، باسمارلاييجي مأمورلارين ياراتديقلاري گرگينليکدن او فيزيکسل اولاراق نفسدن دوشمکده؛ لاکين اونون اورگي نين درينليگيندن چيخان سس بير معنوي عالمين پوسگورمه سيني تسميل ائدير. بو آذربايجان ميلتي نين ۳۰ ميليونلوق گوئني آذربايجاندا کؤروکلنن هيسسياتين سيمفونيسيدير. بو نغمه ساده جه ۳۰ ميليون آذربايجانلي نين ايلکين اينسان هاقلاري نين ديرچلمه سيدير.
بشريتين غورورو ۲۰ اييول ۱۹۶۹-دا آمئريکالي فضاچي نئيل آرمسترونگ-اين بو سؤزلري ايله کؤروکلندي: " بيريسي اوچون کيچيک بير آدديم بشريت اوچون نهنگ آدديم. " بو مير جناب فرشي نين " آنا ديلينده مدرسه " سؤزلرينده سيغان همن غورورا تاي دئييلمي؟ بو ايکي فردلرده اولان اينام باشقا اؤنچولرده اولان فيطرت ايله اوست-اوسته دوشور کي، اينسان مدنيتي نين ديرلري نين جبهه سيني داها گئنيشلتسينلر. بيزجه جناب فرشي کيميلر جبهه ختلرينده ديرلر کي، اينسانليغين معنوي ديرلريني زنگينلتسينلر؛ بيز بيليريک کي، سيز آذربايجان ميلتي نين گونئي آذربايجاندا ايران عيرقچيليگي نين تؤرتديگي ظولوماتدا پاريلداماسيني قييمتلنديريرسينيز؛ بيز اولدوقجا ممنوعن اولدوق کي، سيز خانيم فاخته زماني-يه پلاتفورم وئردينيز کي، عيرقچيلييه قارشي ژنو قورولتاييندا (۲۴-۲۰ آپريل ۲۰۰۹) گونئي آذربايجان حاقيندا چيخيش ائتسين. سيزين بو تميز ژئستينيزه گؤره ميننتداريق و ائلجه ده جناب فرشي نين اينسان هاقلاري نين ديرچلديلمه سي اوچون سيزين همن کامپانييا پاراماغينيز اوچون موراجيعتينيزده بولونماقداييق.
قاباقجادان قايغينيز اوچون ميننتداريق.
حؤرمت ايله؛
علي تاشکنت
دونيا آذربايجانليلاري نين هاقلاريني مودافيعه کوميته سي نين سدري
بيلگيلر اوچون لوطفا [2] بورا تيکلايين
یازیده ایشه آلینان اینترنت آدرسلری
[1] www.youtube.co…: http://www.youtube.com/watch?v=VWRBSo9g75g
[2] بورا تيکلايين: http://www.baybak.com/depo11007/Dunazhak-Elirza_Fershi_No1_3_June_2009.pdf
Top of Form
سيما ديدار توتولماييب
باي بک آذربايجان | اُرتاگؤن, ۷-ي قئزاران , ۱۱۰۰۹ اینجی ایل, چولا ۲۱:۰۹ [آ.خ] | ساولار
سون زامانلاردا توتولدوغو سؤيله نيلن خانيم سيما ديدار-ين توتولماديغي اورتايا چيخيب. تبريز سسيندن باي بک-ه گلن بيلگيلره گؤره، عليرضا فرشي-نين ياشامداشي باره ده توتولما خبرلر دوغرو دئييلديرلر.
Top of Form
تبريز-ين دؤننکي گؤستريسيندن ايلک ويدئو گؤرونتولر, عليرضا فرشي يکئنلي توتولور
باي بک آذربايجان | اِلگؤن, ۲-ي قئزاران , ۱۱۰۰۹ اینجی ایل, چولا ۲۲:۱۳ [آ.خ] | ساولار
تبريز-ده نئجه "تورک ديلينده مدرسه" دئينلري توتورلار…
عليرضا فرشي يکئنلي کيمليگي اوغروندا مبارزه اوچون قولدور ساتقينلار طرفيندن توتولور
To download: [1] click here
یازیده ایشه آلینان اینترنت آدرسلری
[1] click here:
http://www.baybak.com/VideoDepo11007/Tebriz22May2009ShahgoluElirzaFershiVeBashqalarTutuldular.wmv
Top of Form
فارس رئژيمي نين نقشه سي پوزولدو، "عائيلجه يوروش"و ميللي گؤسترييه چئوريلدي، تبريز گئنه حاکيمييتي شاشيرتدي!
باي بک آذربايجان | یئیگؤن, ۱-ي قئزاران , ۱۱۰۰۹ اینجی ایل, چولا ۱۹:۱۰ [آ.خ] | ساولار
اؤتن ايللردن مودايا چئوريلن "عائيلجه يوروش" ايدمان چاغريشلاري اؤنملي زامانلارا توش گتيريلير. بو ايل ايسه آذربايجانين ۱ خرداد ۱۳۸۵ تاريخينده فارس شووونيسمينه قارشي آياغ قالخماسينين ايلدؤنومو گونونده تبريز شهرينده اهاليني "عائيلجه يوروش"ه دعوت ائديبلر.
باي بک-ه گلن بيلگيلره گؤره، "عائيلجه يوروش" پروقرامينا آزي ۳۰۰ مين نفه قاتيلميشدير. اهالي دينج شکيلده يوروشه بالاميشلار آما ميللي فعاللاردا هميشه اولدوغو کيمي حاضيرليقلي ايشتيراک ائتميشلر. تانينميش ميللي فاللار، اؤيرنجيلر و ميللي هيسلي گئنجلر بئز يازيسي، بيلديريلر و سي.دي-لر ايله يوروشه گئتميشلر.
يوروش تبريزين مشهور پارکي شاهگؤلوده ميللي گؤسترييه چئوريليب. مينلرجه آذربايجانلي بير سسله "تورک ديلينده مدرسه اولماليدير هرکسه"، "خاتمييه آر اولسون، تورک دوشمني خار اولسون"، "هاراي هاراي من تورکم"، "آذربايجان اوواقدي، کيمليگينه داياقدي" و هر آزمان سؤيلنديگي شوعارلارلا يوروشه قاتيلان خبرسيز سويداشلاريميزي بيلگيلرنديريبلر.
باي بک-اين اؤزل بيلگيلرينه گؤره، بير چوخلو بيلديري ايشتيراکچيلار طرفيندن داغيتيليبدير کي اوندا۱ خرداد ۱۳۸۵ قيامي باره ده، هابئله آ.م.ا.ت، ميللي پارتي و باشقا تشکيلاتلارين بو باره ده بياناتلاري يازيلميشدير. ياييلان سي.دي-لرده ايسه سئييئد مهممد خاته مي-نين تورکلري تهقير ائدن، هابئله حضرتي مهممه دين سولزله سينه زيناکار دئديگي ويدئو يئر آلميشدير. جد-لرده گوناز تو نين ماي قاييمي باره ده وئريليشلريندن پارچالار، هابئله خاريجده و اؤزلليکله ده قوزئيده کئچيريلن آنيم مراسيملريده يئرلشديريلميشدير.
گؤستريچيلره گؤز ياشادان قاز و باتوم ايله سالديران اينتيظامي قووه لري بير چوخلو سويداشيميزي يارالاييبلار. باي بک-ه گلن بيلگيلره گؤره، شاهگؤلونون اطرافيندان همن گؤستري نين اورتاسينا يئتيشن حربي گوجلرين نئجه اورالاردا گيزلنديکلري هاميني شاشيرتميشدير. دئييشلره گؤره، فارس حاکيمييتي بو اولايين باش وئرجگيني دوشونه رک بير چوخلو گيزلي مأمور و حربي گوج اطرافا يئرلشديرميشدير.
آرتيراق کي "عائيلجه يوروش" ايران آدلانان اؤلکه نين ۳-جو تئلئويزييا کاناليندان جانلي اولاراق يايينلانيرميش. گؤستري زاماني ايسه ويدئو چکنلر چاليشيبلار کي او صحنه لر يايينا گيرمه سين. آنجاق ايشتيراکچيلار چئشيتلي واسيطه لرله ويدئو چکيبلر و اکس ساليبلار. هر دفعه اولدوغو کيمي، اطلاعات گوجلري هر يئردن ويدئو چکيبلر.
بيلگيلره گؤره، ان آزي ۱۵ نفر توتولموشدور و ۲۰-دن چوخ يارالي وار. ياراليلارين بير نئچه سي نين دورومو آغير بيلديريلير.
عليرضا فرشي يئکنلي، سجاد قاراباغي، بايرام خالق زاده، وحيد آقاجاني، سحر فتحي، هاله فتحي، علي اسلامي و عسگر چمني کيمي ميللي فعاللارين توتولدوغو باره ده خبرلر گليب.
Top of Form
فارس قولدورلاري گؤستري ياپان تبريزلي فعالاري يارالاييب و توتوبلار
باي بک آذربايجان | یئیگؤن, ۱-ي قئزاران , ۱۱۰۰۹ اینجی ایل, چولا ۱۲:۲۰ [آ.خ] | ساولار
بو گون ۱۳۸۵-جي ايلين خورداد آيي نين ۱-نين ايلدؤنومو اولاراق، تبريزده ميللي فعاللار گؤستري ياپماغا باشلاييبلار. گؤستري اوچون چوخلو بئز يازيسي حاضيرلانميشدير.
باي بک-ه تبريزدن گلن خبره گؤره، شاهگؤلو-ده ياپيلان گؤستري امنييتي گوجلر طرفيندن داغيتيليبدير. بو اولايدا آغير يارالانانلار وار. بيلديريلير کي آدي گئدن اولاي شاهگؤلودن راپور حاضيرلايان ايران آدلانان اؤلکه نين ۳-جو تئلئکانالي نين ياييمينا داخيل اولموشدور.
چئشيتلي يئرلرينده آکسييالار حاضيرلايان ميللي فعاللار شهرين مرکزينده بولوشاجاقلاريني پلانلاميشلار. توتولانلارين دقيق ساي و آدلاريندان بيلگي يوخدور، بيلييوردو اؤيرتمني اولان عليرضا فرشي يئکنلي، پاشا قاراباغلي (سجاد)٫ وحيد آغاجاني، جناب آغاجاني نين ياشامداشي و بالديزي کيمي فعاللارين توتولماسي بيلديريلير.
Top of Form
فارسلاشمیش گونئی آذربایجان (آرش) و شرقین تورکلوک گؤزلی (آیسل) - عليرضا فرشي
باي بک آذربايجان | آراگؤن, ۲۷-ي گؤلن آی , ۱۱۰۰۹ اینجی ایل, چولا ۱۷:۵۳ [آ.خ] | یازیلار
ياشاسين آذربايجان
هر زاددان اؤنجه، قوزئی آذربایجانین ده یرلی موسیقیچیلریندن و آیسلی یئتیشدیرین و بو گؤزل موسیقینی ترتیب وئرن دوشونجه لی ضییالیلاریمیزدان و آیدنیلاریمیزدان اؤز تشککورومو بیلدیرمک ایسته ییرم. نه گؤزل دوشونموشسونوز:
همیشه منیم بئینیمده سن (آذربایجان)
همیشه منیم اوره گیمده سن (آذربایجان)
قوزئی گؤزلی، شرقین قیزی، آذربایجانین قیزلیق یاریسی نه گؤزل گونئی قارداشینی و اوغلانیق یارینی سسله ییر و ال-اله آذربایجانی هاریلاییرلار. باشلانقیجدا گونئی و قوزئی سیمگه لره بیر آرایا گلندن سونرا، آرش (گونئی) آیریلیق آه-آهین چکه-چکه آیسلله (قوزئی) ال-اله وئریب و "همیشه منیم بئینیمده دیر! همیشه منیم اوره گیمده دیر!" سؤزلری ایله حرکته کئچیرلر.
بو یاریشمادا کی ۱۱ نومره لی آذربایجان، بیرلیک سیمگه سی اولان ایکی بیر ایله یاریشمایا قاتیلیبلار، بئله دئییرلر:
You are
always on my mind
Sən hər zaman beynimdəsən
سر هر زامان بئینیمده سن
Always in my heart
Hər zaman qəlbimdə
سن هر زامان اوره گیمده سن
And I can hear you call my name on a mountain high
Yüksək dağ başlarında adımı çağırdığını eşidirəm
یوکسک داغ باشلاریندا آدیمی چاغیراندا ائشیدیرم
Always on my mind
Sən hər zaman beynimdəsən
هر زامان بئینیمده سن
Always in my dreams
Hər zaman röyalarımda
هر زامان رویالاریمداسان
I wanna hold you close with me
Səni özümə yaxın tutmaq istəyirəm
سنی اؤزومه یاخین توتماق ایسته ییرم
Always all the time
Hər zaman hər vaxt
هر زامان هر واقت
I believe I’m addicted to you
İnanıram ki mən sənə bağlıyam
اینانیرام کی من سنه باغلییام
In your eyes I see dreams coming true
Gözlərində röyaların gerçəkləşdiyini görürəm
گؤزلرینده رویالارین گئرچکلشدیگینی گؤرورم
Finally I have found you
Nəhayət səni tapmışam
نهایت سنی تاپمیشام
And now I will never let you go no
Və indi səni bir daha getməyə qoymayacam
و ایندی سنی بیر داها گئتمه یه قویمویاجاغام
I’ve been waiting for you night after night
Gecələrcə səni gözlədim
گئجه¬لرجه سنی گؤزله دیم
Like a shadow staying close to the light
İşığa yaxın duran kölgə kimi
ایشیغا یاخین دوران کؤلگه کیمی
Suddenly you stand beside me
Birdən yanımda durdun
بیردن یانیمدا دوردون
And I see a million burning stars
Və mən milyonlarla yanan ulduz gördüm
و من میلیونلارلا یانان اولدوز گؤردوم
بو ایکی باجی-قارداشین بیر-بیرینه (۱-۱ینه) قوووشماق آرزیسی ایله!
Always on my mind
Always in my heart
I’ve been waiting for you night after night
Like a shadow staying close to the light
Suddenly you stand beside me
And I see a million burning stars
You are always on my mind
Always in my heart
And I can hear you call my name on a mountain high
Always on my mind
Always in my dreams
I wanna hold you close with me
Always all the time
I believe I’m addicted to you
In your eyes I see dreams coming true
Finally I have found you
And now I will never let you go no
You are always on my mind
Always in my heart
And I can hear you call my name on a mountain high
Always on my mind
Always in my dreams
I wanna hold you close with me
Always all the time
Always on my mind
Always in my heart
And I can hear you call my name on a mountain high
Always on my mind always in my dreams
I wanna hold you close with me
Always all the time
Always on my mind
Always in my heart
Always on my mind
Always in my dreams
Always all the time
Top of Form
گؤنئي آذربايجان و اکبر اعلمي-نين جمهورباشخاني آدايلايغي٫ عليرضا فرشي-دن بير مقاله
بای بک، آذربايجان | تُزگؤن, ۲۷-ي بوز آی , ۱۱۰۰۸ اینجی ایل, چولا ۱۷:۴۳ [آ.خ] | یازی و قوشوق
(دقت: يازينين مؤليفينين سئچديگي باشليغ بللي ندنلردن دولايي يايينلانماييب. رکلام ماهيتلي٫ ايسته نيلمدن جايديريجي و بنزر اولمايان ايکي شخصي توتوشدورماق ندنيله٫ باي بک بو باشليغين يئرينه ساده بير جومله يئرلشديريب٫ آنجاق اوريژينال باشليغي يازينين باشيندا يايماغا قرار وئرميشدير. هر حالده٫ مؤلف اؤز يازيسينا ماليک و حاقليدير٫ آنجاق٫ اوخوجولارا ترس بيلگي وئرمه مک گؤره وي٫ باي بک طرفيندن يئرينه يئتيريلمه ليدير. يازار مقاله سينده بللي قوروپلاشمالاردان سؤز ائديب و ايکي شخصدن آد آپاراراق اونلاري بير بيرينه بنزتسه ده٫ اونلارين نئجه اولوشدوقلاريني و هانسي يؤنلرينين بير اولدوغونو٫ هانسي ايشلرينين عيني اولدوغونو و وئرديکلري هانسي فايدالار و يئنيليکلري بيلديرمه ييبدير. آنجاق٫ يازارين دؤشونجه سيني اوخوجولارا چاتديرماق٫ ايران آدلانان اؤلکه ده فارس حاکيميتينه باغلي اولان شخصين "سؤزده آذربايجاني تمثيل ائده جگي دؤشونجه"ني تارتيشماغا چيخارماق و زمان اولدوغونا گؤره٫ ۱۰-جي جمهورباشخاني سئچکيلرينه داير چئشيتلي دؤشونجه لري ميدانا گتيرمک آماجيلا٫ يايلان يازي صيرف يازارين دؤشونجه سي اولاراق سيته ده يايينلانير. آذربايجان ميللي حرکاتينا هر هانسي بير يالانجي الله و يا آلداتان قورتاريجي يونتالاماق دوغرو ايش دئيلدير. بو دؤنمده سهو سئچيم ياپماغا و گئنه يانليش ائده رک فايداسيز و اونوتولان تجروبه يه صاحيب اولماغا زمان يوخدور. باي بک)
گونئی آذربایجانین "حيدر علی ائو"ینه، "اکبر اعلمی"یه سس وئرک! - عليرضا فرشي
میللی حرکتین سچگیلره قاتیلیب، قاتیلماماغینا گؤره، نئچه آیدیر تارتیشمالار سورور. بو تارتیشمالارین اصلی ندهنی، میللی حرکت چالیشقانلارینین دوشونجهلرینی گؤز اؤنونه توتماماقدیر. بو دوشونجه لری نظره توتماماقدان، بیر یئره توپلانیب ایش بیرلیگی آپارماق اولماز!
بللی
کی میللی حرکتده ایکی
اصل دوشونجه ایله
اوز-اوزه گلیریک:
۱- گونئی آذربایجاندا یاشایان تورکلری بیر میللت گؤررک، اونا باغیمسیز-فدرال دولت یاراتماق فیکرینده اولانلار،
۲- گونئی آذربایجاندا یاشایان تورکلری، تورک میللتینی بیر پارچاسی اولاراق گؤررک، بو میللتین هر هانسی دولت چرچیوسینده اولسادا، اونون دوغال حاقلارینی ایسته ینلر!
بیرینجی قروپدا، سئچگیلردن دانیشماق یانلیشدیر! ائله بونا گؤره ده، بو دوشونجه ده اولانلاری هئچ بیر سئچگی اوتورومونا قاتماق اولماز و اونلارین بللی سؤزلری: - "بو سئچگیلری تحریم ائدیریک!" اولمالیدیر. بو دوشونجه بؤلومونده بیر سیرا تشکیلاتلار و بیر سیرا مستقل دوشونجه ده اولان میللی چالیشقانلار یئرلهشیر! اونلار کی "بیز فورصت آختاریریک، خاورمیانه یاخینلیقدا جهننمه دؤنه جک، و او بیزیم ایسته دیغیمیز زاماندیر! و او زامان یاخیندادیر" دئییرلر، بو قروپدا یئرلشیرلر.
آما ایکینجی قروپدا، تورک میللتی هانکی دولت چرچیوسینده یئرلشسه ده، چوخ اؤنمی یوخدور! بللی کی بو قروپداکیلاردا گونئی آذربایجانین سییاسی باغیمسیزلیغینی آرزی ائدیر، آما بو آرزییا ال چاتمادان اؤنجه، حاق ایسته ییندن واز کئچمیر، و چالیشیر ائله بو دولت چرچیوسینده اؤز ایستکلرینه ال چاتسین! "نور علی نور" اولمسادا، "نور"ا ریضایت وئریر!
بیرینجی قروپدا، آذربایجانین "میللی حاقلاری" و "سییاسی حاقلاری" بیر یئرده ایسته نیلیر، آنجاق ایکینجی قورپدا "میللی حاقلاری"، "سییاسی حاقلاری" الده ائتمکدن اؤنجه ده اله کئچیرمک اولار فیکرینده دیر! میللی حاقلارا گلدیکده: "آنا دیلینده مدرسه"، "ایقتیصادی حاقلار"، "کولتورل حاقلار"، "بیر میللت اولاراق، بیر سیمگهیه ییه لنمک"، "کئچمیشه یییه لنمک"، "سورگونلویه و کؤچمه یه سون قویماق"، "ایجتیماعی اینکیشاف"، "میللی مجلیس"، "میللی فوتبال تیمی"، و … باشقا باشلیقلاری سایماق اولار. آنجاق سییاسی حاقلاردا: "باغیمسیز خاریجی سییاست"، "باغیمسیز ارتش"، و … باشلیقارین سایماق اولار. ائله بونا گؤره ده میللی حرکتین لیدرلرین: "میللی لیدر"، "سییاسی لیدر" و "میللی+سییاسی لیدر" بؤلمهلرینده یئرلشدیرمک اولار!
میللی حرکتچیلرینین باخیشیندا بو ایکی سئچیم وار:
بیرینجی قروپدان اولماق،
یوخسا ایکینجی قورپدان!
بللی کی هر ایکی قروپ، بو میللته لازیمدیر و هئچ بیریندن واز کئچمک اولماز و سییاسی باخیمیندان ایکی توتوشماز سییاسی یؤن گؤرسنیر! سییاست ایستهیینده اولانلار، یئنی بیر قورغو یارتماق اوچون چوخلو هزینه وئرمه لیدیلر و بللی کی باشقا دولتلردن یاردیم ایسته یه جکلر! آنجاق، ایکینجی سئچیمده اولانلار، بو دولت و حکومت و نیظام ایچینده اؤز حاقلارینی الده ائتمک اوچون آز هزینه ایله، آز ایسته یه ال تاپا بیله جکلر. آما، اسکی دن دئییلر "یئکه داش گؤتورن، آتماز"! ائله بونا گؤره ده، هره "یورگانینا باخیب، آیاغینی اوزادمالیدیر" و اؤز گوجونه باخاراق آتماغا داش سئچمه لیدیر.
"اعلمی"نی سئچمه لییک
سئچگیلره گلنده، ایکی سئچیلن بؤلمهنی گؤرمک اولور:
میللی مسئلهنی باشا دوشوب، تبریز مرکزلی ایرانی دوشوننلر،
میللی مسئلهنی باشا دوشمهییب، تئهران مرکزلی ایرانی دوشوننلر.
بللی کی "اکبر اعلمی" بیرینجی قورپدا یئرلشیر و "خاتمی"، " موسوی"، "کروبی"، و … ایکینجی قروپدا! "اکبر اعلمی" آذربایجانین باشقا نومایندهلریندن فرقلی اولاراق، جسور، رک، قورخماز، دیللی، و … گوونیلن یاراشیقلارا یییه لنیر و "میللی حرکت"له تانیشلیغین دانا بیلمز و بیزیم حاق ایستکلریمیزله تانیشدیر. آنجاق، باشقالاری بیزیم ایستکلریمیزله تانیش اولسالاردا، اؤزلرین ائ**کلییه وورب، قانماز اویونون گتیره بیلرلر.
اعلمی هر کیم اولسادا، بیر آذربایجانلیدیر و آذربایجانی دوشونن بیر آذربایجانلینین باشدا اولماسی تورک میللتینین خئیرینه اولا بیلر. اعلمینین بیر باشقا پوهنی ده وارف و او دا تئهرانلی اولماغیدیر. تئهران دا یاشاماق ندنی ایله، تورک دیلینی باجاراراق، فارسینی دا یاخچی دانیشیر و یاخچی دا یازیر. اعلمی نین باشقا پوهنی، آذربایجان میللی حاقلاریندان گؤرولی اولوب، اولماماغینا باخمایاراق مودافیعه ائتمهگیدیر. "ارک قالاسی"، "بابک قالاسی"، "۱۵-جی اصل"، و … ده دانیشدیغی اوچون بللی کی ان آزیندان بیزیم بو ایستکلریمیزه قارشی چیخا بیلمز! قارشی چیخارسا اؤز کیملیگینه قارشی چیخار و باشقا زامانلاردا داها سس قازانا بیلمز! اعلمی نین بیر باشقا پوهنی "آذربایجان میللتی" ایصطیلاحیندا یارارلانماسیدیر. بیر ایصطیلاح کی، چوخلاری اونا قارشی چیخیر! و …
گونئی آذربایجانا ایندیکی زاماندا "ائلچی بیگ" تانییا بیلمسک ده، "حئیدر علی ائو" قازانا بیلریک و اعلمی یه بو شانسی وئره بیلریک کی اؤزونو میللتین اؤنونده سینایا بیلسین و بو میللتین گلجک گؤرولرینه ده حاضیرلاشسین!
یازینین سونوندا، "گونئی آذربایجانین میللی لیدرلر"ینده یالنیز بیر ایستک اولا بیلر: "دالدان آتیلان داش توپوغا دهیر، قاباغا دوشون و دالدا قالانلاری بوراخین، ایختیلافلاری قیراغا گویوب، بو میللهتی یاخچی بیر سئچیم اوچون یونلدین" لوطفاً!
عليرضا فرشي
۲۷/۱۲/۱۳۸۷
** "ائششک" سؤزو يازيلارا گؤره فرقلي آنلاما گلير. بو يازيدا اونون آنلامي بيلمه دن بير دوشونجه ده دورماق و اوندان واز گئچمه مک٫ هابئله يانليشلاريني بيله رک عنادکارليق ائتمک آلينماليدير. باي بک
ایرفاندان اوجالمیش شعر، و شعر ایله آیاقلانان شاعیر! - عليرضا فرشي
بای بک، آذربايجان | اِلگؤن, ۶-ي خزل آی , ۱۱۰۰۸ اینجی ایل, چولا ۰۰:۰۸ [گ.ؤ] | یازی و قوشوق
بو یازینین یازانینی شعر قوشان بیر شاعیر یوخ، بل کی آذربایجان ایرفانینا اینانان بیر یولچو تانییین! بو یازیدا بیر سیرا چئوره میزده اولان، اونودولموش و چوخ یئتیریلمه میش گئرچکلره توخونماق ایسته ییرم. بو سؤزلره قایناق، میللتیمیزین یاشامی و منیم اؤز یاشامیم اولا بیلر، و بو ساحه ده آکادئمیک بیچیمده بیلگییه یییه اولمادیغیم اوچون باشقا قایناقلارا سؤیکنمک چتین، و البت کی منیم اوچون گرکسیزدیر! بوردا بیر دوشونجه یایلیر، و بو دوشونجه نی تنقید ائتمه یی هرکیمین حاقی وار!
آذربایجان ایرفانینا گلدیکده، دؤرد وارلیقلا اوزله شیریک:
یئترسیز اؤزلوک!
یار
یارادان
یارنان
یئترلی اؤزلوک!
اؤز یاشامیما، و چئورمده اولان تای-تانیشلارین یاشام طرزینه باخاندا، کامیل اینسانلاری آرایار کن، ایرفان یولچولوغو ایله کامیللشن اوزمانلاریمیزا راستلاشماق اولور. میللی شعرچیمیز نسیمی بو کامیل اینسانلارین ان زیروه سینده اوتورور! نسیمی بوتون آذربایجان کامیل اینسانلاری کیمی، ایرفانیمیزی دؤرد آددیمدا بیتیرمیشدی:
نسیمی اؤزلویوندن یارینا سفر ائدیب، آشیق اولموشدور.
او یاردان قیریب، یاراداندا باتیب، اؤزونو تاپماغا چالیشمیشدی.
آنجاق، اؤزونو تاپماق اوچون، یاراداندان یارانانلارا دؤنموش و جاهاندا اولان جانلاردا اؤز جانینی آختارماغا باشلامیشدی!
سون مرحله ده، او یارانانلاری اؤز بئیین چرچیوه سینده ایزله میشدیر، و بو محیط اعظم ده اونلاری یئرلشدیرمیشدی. یارانانلار نسیمیده سیغماغا باشلامیشدی و جهان اوندا تصور اولموشدور.
منده سیغار کن جهان من بو جهانه سیغمازام
عالم لامکان منم من بو مکانه سیغمازام
او جاهانی و تام جانلاری اؤزونده سیغار کن، انأالحق سؤیلر اولموشدو و اؤزونو جاهانین اورتاسینا و ده ییشیکلرین مئیدانینا، اولوشماغین، و گلیشمه نین تکجه سولطانینا چئویرمیشدیر. جانی پارچالاماق اولماز دئیه، جاهانین تک جان وارلیغی ائله او اولموشدو! دونیا من ده ییشمه یه نه دک، هئچ ده ییشه بیلمز دئییب، حروفیه کیمی نهضتین باشچی شاعیرینه و اؤندرینه چئوریلمیشدی.
دئمک بیزیم میلله تین هاممیسی، ائله بو یولون یولجوسودور. شاعیر اولماسالاردا، خییابانی کیمی میللی قهرمانلاریمیزا دؤنموش، ایرفان دونوندا فلک چرخینی یامسیلامیشدیلار. بو دؤرد آددیمدا کامیللشن اینسانلاریمیز، بؤیوک ایجتیماعی حرکتلری یولا سالیب، دونیانی جنتین مکانینا چئویرمه یه چالیشمیشلار. بو دؤرد آددیمدا گلیشن آداملار، اینسانا چئوریلمکده بؤیوک اولوشمالارا ال آتمیشلار:
۱- بیرینجی آددیمدا، ناقیص و یئترسیز اؤزلوکلریندن قیریب، اؤزلرینی باشقاسیندا متصور اولماقلا، اؤزلوکلریندن کئچمه یی باجاریرلار. اؤزوندن کئچمه ین و یارا قوربان اولماغا حاضیر اولمایان، یئترسیزلیکده ال–آیاق چالارکن ایرفاندا بیر آددیم ایره لی گئده بیلمه یه جه یه اینانان آشیقلاریمیز، یارلا اؤز یاریم جانلارینین آراسیندا آشیق اولموشلار.
۲- یار منیم بیر پارچامدیرسا، اودا یئترسیزلیکده ال-آیاق چالیر دئیه، یارین یارادانینا و خالیقی دوشونمه یه باشلاییر. خالیق طبیعت ده، و طبیعتین کیملیگینده عکس اولور! طبیعتین جانی خالیقین تام گؤزللیگی ایدی! یاردان قیریب، طبیعتین قوینونا هوسلنمک، ایرفاندا بیر آددیم ایره لی گئتمه یه ایمکان یارادیر.
۳- یارادان طبیعت، ان گوجلو یارانمیشلاری یارادیب. بو طبعیتین هر بیر وارلیغی، خالقدا و آداملارین جانلاریندا متصور اولور. یاراداندان یارانانلارا دؤنمک، ایجتیماعی گلیشمه لری دوشونمه یه ایمکان یارادیر. ایرفانین بو آددیمیندا، خالقی دوشونمک لازیم اولور. اؤز چئوره سینده و محیطینده اولان یارانمیشلارین زیروه سینده یئرلشن بنی آدمه باخماق، اونلاری دوشونمک، و اونلاری اویاتماق و جهلدن علمه دوغرو آپارماق، آریفین ایلکین گؤره وینه چئوریلر.
۴- آنجاق، هر زادین سونوندا، من گلیشسم، عالیم ده گلیشه جک، من اولوشسام، عالیم اولوشاجاق دئییه، خالقدان اؤزونه دؤنور، و اؤزونو کامیللشدیرمه یه و یئترلی اولماغا چالیشیر. بو دؤنمده، من حاققام، من هر زادام، و هر زاد مندیر دئیه، جاهانی و تام جانلاری اؤزونده سیغماغا باشلاییر. وارلیغی اؤزوندن باشلاییر، و ائله اؤزونده ده بیتیریر! بیر وارلیق کی تام اونون بئینینده یئرلشیر!
الف) اؤز شاعیر، و اؤزسسی
او شاعیر و آدام کی اؤزوندن کئچمه یی باجارمیر، و اؤزوندن باشقاسینی دوشونه بیلمیر، ایلک آددیمدا چابالاییر دئمک اولور! و آذربایجان شاعیرلرینه گلدیکده، بو عصرده چوخلو اؤزلوگونده اسیر اولان شاعیرلریمیزی گؤرمک اولور. اونلارین شعرلری یالنیز اؤزلرینده قالیر و توتساقلانیر! بو شعرلری اوخوماغا اؤز سئوگیلیلری ده یوخدور، و اؤزلرینه یاردا تاپا بیلمیرلر. بیر آیری سؤزله دئمک اولار، او شاعیر کی اؤزوندن قیریب، اؤزونو یاردا متصور اولمور، او شاعیر اؤزلویونده اسیر اولوب، او شعر ده هئچ گؤزللیگی گؤسترمه یه یئترلی اولمایاجاق. او شاعیرین شعر، یالنیز شاعیره آیید اولان دوشونجه لری و اونو تانیتدیرماغا چالیشان سؤزلری آچیقلایاجاق.
ب) یار شاعیر و یارسسی
ایکینجی آددیمدا، یاردان قیریب، طبیعت خالیقینی دوشونمه یه و اؤزونو اوندا بیتیرمه یه قادیر و گوجلو اولمایان شاعیر، اؤز یاریندا بیته جک و ائله اوردا تاماملاناجاق. اونون شعرلری و سؤزلری ائله اؤز یاریندا خولاصه اولاجاق و یالنیز یارلارا آشیق اولانلاری ائتگیلیندیره جک!
ج) ائل شاعیری و ائل سسی
اوچونجو آددیمدا، طبیعتی اونون یارانمیشلارینین زیروه سینده یئرلشن توپلوما قاییدیب، خالقی دوشونمه سه، او خالقا سؤز دئمه یه قادیر اولا بیلمه یه جک! تبریزلیلری، اردبیللیلری، و … و آذربایجان میلله تینی دوشونمه ین شاعیر، و دونیا خالقینی دوشونمه ین شاعیر، نئجه او خالقا شعر دئییه بیلر! بللی کی ایلک آددیمدا سؤزچولریمیز میللتیمیزی تانیمالیدیلار. میللتین روحونو و جانلارینی درک ائتمه لیدیلر. بو درکه و ایداراکا یییه اولمایان شاعیر، بللی کی میللی شاعیر اولا بیلمز! بئلنچی شاعیره، «اؤز شاعیر»، «یار شاعیر»، «طبیعت شاعیر»ی آد قویماق اولار، آما «خالق شاعیری»، «میللی شاعیر یا میللت شاعیری» (ائل شاعیر یا ائلسس)، «توپلوم شاعیری»، و یا «دونیا شاعیری» آد قویماق اولماز.
د) حاق شاعیری یا حاقسسی
ان سونونجو آددیمدا، اؤزونو دونیانین مرکزی و اورتاسی گؤرمه ین شاعیر و خالق سؤزچوسو، و او خالقی، میللتی و یا دونیا خالقلارینی اؤزونده متصور اولمایان و اؤز بئیین چرچیوه سینه سیغمایان شاعیر و سؤزچو، حاققی سؤیلر اولا بیلمیز و گئرچکلری آچیقلایا بیلسه ده، حقیقته ال تاپا بیلمز، و حاق شاعیری و سؤزچوسو آدینی قازانا بیلمز.
تورک شاعیرلرینده حاق شاعیری و حاق سسی اولان نسیمی بو دؤرد آددیمی و مرحله نی کئچیریب، و البت کی قارانلیقلار حلبده اونون دریسینی سویار کن، گئجه نین قارانلیقلاریندا حاق قوشو کیمی دیل آچیب:
زاهیدین بیر بارماغین کسسن دؤنر حاقدان کئچر
باخ بو گئرچک آشیقی بیر-باش سؤیارلار آغریماز
سؤیله ییر. نسیمی بیر خالقین اؤنونده، حروفیه اؤندری اولور و سؤز سولطانینا چئوریلیر. او اومانیسمی دوشونرکن، اینسانی عالیم ایمکانین مرکزینه چئویریر، و حقیقتی گؤز پرده سیندن یوخ، بلکه جانی ایله دوشونمه یه باشلاییر. کامیل شاعیرلر و حاق سسلری اؤزلرینی بیر میللتده یوخ، بلکه حاقدا گؤستررلر. آما، ائل سسلری و ائل شاعیرلری اؤز ائللرینین دردلرین هارایلاییب، او دردلره درمان وئررلر. آنجاق، او درمانلار یالنیز هدف توپلوملاریندا معنی تاپار و حقیقته یوخ، بل کی گئرچکلره و واقعیتلره اویار!
۰۵/۰۷/۱۳۸۷
Top of Form
آذربایجانین سسین کیم قازانا بیلر؟ بیر ایصلاحچی تورک، یوخسا باشقاسی! - عليرضا فرشي
بای بک، آذربايجان | اُرتاگؤن, ۲۹-ي بوز آی , ۱۱۰۰۸ اینجی ایل, چولا ۱۴:۰۶ [آ.خ] | یازی و قوشوق
سئچگیلر حاققیندا، "گونئی آذربایجانین «حیدر علی ائو»ینه، «اکبر اعلمی»یه سس وئرک"* باشلیغی آلتیندا بیر یازی یازمیشدیم. بو یازی دا چالیشمیشدیم «اکبر اعلمی»نین حاکمیت ده اولدوغونا گؤره اولان منفی باخیشلاری «حیدر علی ائو»ه اولان باخیشلارلا توتوشدورام. «حیدر علی ائو» روس حاکئمییتینین اؤنملی مؤهرهلریندن ساییلیردی و روس امنیتینین قوروجولاریندان بیری ایدی. نئچه دفعه لر «قوزئی آذربایجان میللی چالیشقانلارینین» جانینی، هر نه سییاستله اولسادا قورتارماغی باجارمیشدی و اؤز نفوذوندان بو یولدا یارارلانمیشدی. اکبر اعلمی ده حئیدر علی ائو کیمین ایران حاکمیتینین اؤنملی بیر مؤهره لریندن ساییلیر و اؤز ادعاسینا گؤره دفعه لرله ۸ ایل بو میللتین مجلیسده نوماینده اولدوغو زامان میللی حرکتین چالیشقانلارینا یاردیم ائتمیشدی! آنجاق سؤز قونوسو بورادادیر کی، ایندیکی حاکمیته باخاندان «حئیدر علی ائو»ه یاراشان، یالنیز «اکبر اعلمی» اولا بیلر. بیلمک اولماز «اکبر اعلمی» بیر مأمور کیمی، بیر گؤرولی کیمی، یوخسا بیر «آیدین سییاستچی» کیمی بیزه یاخینلاشیر، آنجاق، بیز آییق اولاراق اونا «حئیدر علی ائو» اولماق شانسینی وئره بیله ریک.
باشقا بیر باخیمدان، «اکبر اعلمی»، یوز مینلرجه حکومت ده اولان آذربایجانلینین نوماینده سیدیر و «آذربایجان سسینی قازانماق» هه وه سینی و ایشتهاسینی بو یوز مینلرجه آذربایجانلیدا اویادا بیلر، و ایران سییاستینده یئنی بیر توپلوم سسی رسمییته تانینا بیلر و او دا «آذربایجان سسی» و «تورک سسی»دیر. حاکمییت بو سسدن قورخوسو وار، و ائله او قوخویا قدر ده هر آذربایجانلینین و تورکون او سسه هوسی و طلبی اولا بیلر و سئچگیلرده یئددی-سکگیر میلیون آذربایجان تورکونون سسی یوخ، بلکه اوتوز-اوتوز بئش میلیون ایراندا یاشایان تورکون سسی ایران حاکئمییتینی اؤز ایستکلرینه دوغرو یؤنلده بیلر.
ایندی بورادا ایکی سئچیم وار:
تورکون سسین بوراخاق یارارلانانلار یارارلانسینلار!
تورکون سسین یؤنلدک تورکون ایستکلرینه دوغرو!
بیرینجی سئچیم ده، اؤز ذهنی چرچیومیزده سئچگیلری تحریم ائدیب، ائوده اوتوراجاییق! آما، بو ادعا ائتدیگیمیز ۳۰-۳۵ میلیون تورکدن ان آزی ۵۰ فاییزی (۱۷.۵-۱۵ میلیونو) اؤز سسین صاندیقلارا آخیداجاقلار! بو ۱۷.۵-۱۵ میلیونون سسی، (حدوداً ۱۰ میلیونلوق سس) اؤز ائتگیسینی سئچگیلره بوراخیب، بو اؤلکه نین آنل بازیسین ده گیشه بیلر. دئمک بوکی، تحریم ائتسکده او ۱۰ میلیونلوق سسین هارا یؤنلمه سینه فکیر وئرمه لییک: احمدینژادا، میرحوسئین موسوییه، کروبییا، ..!
آما، ایکینجی سئچیمده، تحریمدن سؤز ائتمه دن، بو سسین فاییزین چوخالدیب، اؤز ایستکلریمیزه دوغرو یؤنتمه لییک! بورادا، چالیشمالییق کی بو سسی بیر گوج قایناغی کیمی فایدالاناق و اؤز سس سرحدلریمیزی، زنجانا دک یوک، بلکه بو اؤلکه نین قاشقای یوردوندان توتود، خوراسان تورکلرینه دک یاییملایاق و یوز مینلرجه حاکئمیت تورکونون ده، ههوه سینی بو سسی قازانماق اوچون اویالداق.
۱۰جی جومهور باشقانلیق سئچگیلرینده باخدیقدا، بیر نئجه اؤنملی و سس قازانماق ایحتیمالی چوخ اولان آدای وار:
احمدی نژاد
میرحوسئن موسوی
اکبر اعلمی
کروبی
احمدی نژاد: یازیقلار آدایی
احمدی نژادا گلدیکده بیر نئچه نوکته یه ایشاره ائتمک اولار:
• احمدی نژاد "صندوق مهر امام ریضا"نین یارالدانی و اونو یؤنتمه یه لازیم اولان تکجه کیشیدیر.
• احمدی نژاد "مسکن مهر"ین یارالدانی و اونو یؤنتمه یه لازیم اولان تکجه کیشیدیر.
• احمدینژاد "کیمته امداد امام خمینی"له سیخلا باغلی اولان تکجه کیشیدیر.
• احمدینژاد "طرح اقتصاد خانوار"ی یارادان و اونو یؤنتمه یه لازم اولان تکجه کیشیدیر.
• احمدینژاد "سهام عدالت"ین یارادانی، و اونو یؤنتمه لازم اولان تکجه کیشیدیر.
بو نوکته لره باخدیقجا، بئله دئمک اولور کی احمدینژاد پولسوزلارین، و دیلنچیلرین جومهور باشقانی اولا بیلر و نئچه میلیونون ایندیدن جومهور باشقانیدیر: اونلار کی ۹۹ ایللیک ائو آلماق ایسته ییرلر و احمدی نژاددان باشقا هئچ کیم بو طرحی قاباغا آپارماق گوجو یوخدرو!، اونلار کی مهر امام ریضا صاندیغیندان وام گؤتوروبلر، اونلار کی "سهام عدالت" فورملارین دولدوروبلار، و … بونلارین یوزه ۷۵ی حتماً احمدینژادا سس وئره جکلر.
بیر باشقا طرفدن، ایراندا هئچ بیر جومهور باشقانیینا کی ۸ ایلدن آز گؤروده اولا راست گلمک اولمور. دئمک بوکی، ایران خالقی، جومهور باشقانلاری ۸ ایللیک سئچیرلر و اونلارا ۸ ایل ایشلرینه زامان وئریرلر! بئله اولسا، و بو دفعه ایستیثنا اولاراق و قرقلی اولاراق داورانماسالار، احمدی نژادین سئچگیلرده سس قازانماق ائحتیمالی چوخدور. اما، بئله نظره گلیر کی کئچن دوره کیمی، بو دوره ده بیرینجی مرحله ده جومهور باشقانی سئچیلمه یه جک و ایکینجی مرحله ده باشقان سئچیله بیلر.
بیر باشقا باخیشدان، احمدی نژاد حاکئمیییتین ان یاخین آداییدیر! او "ولایت مطلقه فقیه"ه هامیدان چوخ اینانجی اولان بیریسی کیمی گؤستریلیر. سیپاه پاسداران انقلاب اسلامی دا، بسیج مردمی ده اونون دولتلچیلیک زامانیندا ان یاخشی زامانلارین کئچیردیر. خاتمینین دورونده ائوده اوتوران سیپاهیلر، ایندی دولتی اورقانلارین هر یئرین اله کئچیریبلر. مجلیسه باخدیقجا دا، مجلیسین ان آزی ۵۰ فاییزی احمدی نژادا دوغرو یؤنته می وار.
آما، احمدینژاد، خاریجی سییاست باخیمیندان و آزادلیق قونوسوندا باجاریقسیز بیریسی دیر و اونون پروندهسینده دهیرلی بیر باشلیغا راست گلمک المور.
میر حوسئن موسوی: تئهرانین ایصلاحچی آدایی
«اصلاح طلب»لر بو سئچگیلرده ایکی اصلی آدایلا سس قازانماغا چالیشماق ایسته ییردی:
خاتمی
کروبی
بو ایکی آدایین قاتیلماغی سون گونلره دک بللی شکیلده اؤنه سورولوردو کی بیردن «اکبر اعلمی»ده سئچگیلره قاتیلماق ایسته دی. بو ایستک اولونحا، ایصلاح طلبلر آذربایجانین سسین الدن وئرمه مک اوجون، تلسیک شکیلده «میر حوسئن موسوی»نه صحیفه یه آتدیلار و بو یئنی موهره ایله آذربایجان و تورکلرین سسین قازانماق ایسته یینه واردیلار. خاتمی اینصیراف ائدرک، لوطفاً ایصلاح طلبلر «میر حوسئن موسوی»یه سس وئرسینلر، و خاتمینین مشهور شخصیتینی «دئییر، آما ائله میر» اؤنه چیخارتدی. میر حوسئن موسوی کی کئچن دورلر، اینتیظامی قووهلری و مئدییانی الده ائتمک شرطی ایله سئچگیلره قاتیلماق ایستهییردی، هورتدان، بیردن-بیره گیرده آرایا و تئهران مرکزلی دوشونجهیه ضربه دئمه سین دئیه، منده سئچگلیره قاتیلماق ایسته ییرم دئدی.
«میر حوسئن موسوی»، بونا گوره آرایا گلیبدیر کی اؤز باش وزیرلیک زامانیندا اولان سایغیسینا گؤره و تورک اولدوغونا گؤره سس قازانسین و «تئهران مرکزلی سییاسی دوشونجه»نین داومچیسی اولسون. بئله دئمک اولار کی اونون شانسی «اکبر اعلمی» دک سئچگیلرین ایکینجی مرحله سینه کئچمه یه چوخدور.
کروبی: ریفاه آدایی
کروبی، فارس اولمایان آدایلارین ایکینجیسیدیر! او، کئچمیشده "ریفاه آدایی" کیمی اؤزون گؤستریب و اؤز پروندهسینده نئفتی سیفرالارا گتیره بیلن تکجه بیر آدام کیمی اؤزونو گؤسترمه یه چالیشیب. او بیر باشقا طرفدن، ایصلاح طلبدیر! دئمک اونون اولماسی، یالنیز لورلارین، لکلرین و … بیر نئچه میلیونون سسین قازانماق اوچوندور و سئچگیلری قیزیشدیرماق اوچون گلیر.
اکبر اعلمی: آذربایجانین ایصلاحچی آدایی
اکبر اعلمینین سئچگیلره قاتیلیب، قاتیلماماغیندان آیلارجا اؤنجه شک و شبهه یارانماغا باشلامیشدیر. اونون صلاحییت آلیب، آلماماغیندادا هله شک و شبهه سورولور. «اکبر اعلمی» سئچگیلرده بیرینجی تورک آداییدیرسا، میر حوسئن موسوی ایکینجیسیدیر. ائله بونا گؤره، او آذربایجان سسین قازانماق اوچون و سئچگیلری قیزیشدیرماق اوچون آرایا آتیلماییب! بونون ندنی، میر حوسئن موسوینی اولماغیدیر. میر حوسئن موسوی تک باشینا ایکی گؤروی یئرینه یئتره بیلر: ۱- سئچگی هاواسین قیزیشدیرماق، ۲- ایصلاح طلبلرین و تورکلرین سسین قازانماق!
اکبر اعلمینین ده اؤزونه یاراشان اؤزللیکلری وار:
تئهراندا یاشان و تبریزی-آذربایجانی دوشونن بیر تورکدور!
فارسینی تورکودن یاخچی باجاریر و تورکون باخچی اوخودوقجا، فارسی نی یاخچی دا یازیر!
۸ ایل تبریز نومایندهسی اولارق، ایران حاکئمییتینی آغیر-یونگول ائتمهیه، الشدیرمهیه باجارمیشدیر!
پرینسئبلره سیغان و اؤزل بیر دوشونجهیه و سییاسی پروتوکولونا یییه لنن تکجه بیریسیدیر.
ماللا دئییل، و اوچ عمامه سیز آدایین بیریسیدیر.
سیپاه و نیظام طرفیندن صلاحییتدن دوشن بیریسیدیر.
تبریزین جومعه ایمامی، شبیستری ایله قانلی-پیچاق اولان بیریسیکیمی گؤستریلن بیریسدیر و «ولایت مطلقه فقیه» ایله چوخ آراسی یوخدور.
رفسنجانی و سوننتی دولتلرله آراسی پئک اییی دئییل!
پولسوزدور، و پولسوزلارین سسین قازانا بیلن بیریسی اولا بیلر!
احمدینژادین سییاسیتلرین یؤنتمه یه چالیشا بیلر و احمدینژادین دؤرونده مجلیسده ایقتیصادی سییاستلرین آز الشدیرن بیریسیدیر.
«نئفت مافییاسی»نا بارماق قویان، و احمدینژاددان بو مافییانی آچیقلا دئینلرین بیریسیدیر.
آذربایجان و تورک میللی حرکتینی ان یاخین بیریسیدیر و میللی حرکتین ایستکلری ایله ان تانیش بیریسیدیر و بو تانیشلیغی دانا بیلمز!
اکبر اعلمی بو اؤزللیکره یییه لنیر، و تورکلرین و فارس اولمایانلارین، و ایصلاحطلبلرین سسینی قازانا بیلر. آنجاق، بو آرادا "تورک میللی حرکتی" نئجه بو سئچگیلره قاتیلماغیندان آسیلیدیر، و اکبر اعلمینین سئچگی سییاستلرینین نئجه اولدوغوندان آسیلیدیر.
بیر داها، وورقولاماق ایسته ییرم کی، "تورک میللی و سییاسی لیدرلری"، ایختیلافلاری قیراغا قویوب، چالیشمالیدیلار کی «تورک سسی»ینی بیر اؤنملی سس کیمی یؤنتسینلر و «تورکون» و «دموکراسینین» ایستکلرینه یؤنتسینلر.
علیرضا فرشی دیزج یکان
۲۹/۱۲/۱۳۸۷
[1] www.11008.bayb…
یازیده ایشه آلینان اینترنت آدرسلری
[1] www.11008.bayb…: http://www.11008.baybak.com/il_11008_say_2700.azr
Top of Form
مهندس امانینین اؤلوم (شهادت) خبرین ائشیدن بیر تورک میللتچیسینین راپورو! - عليرضا فرشي
بای بک، آذربايجان | آراگؤن, ۵-ي قیروو آی , ۱۱۰۰۸ اینجی ایل, چولا ۱۶:۳۴ [آ.خ] | ایچ ساولار, یازی و قوشوق
جمعه گونو ناهارا یاخین، دوستلارین بیری زنگ آچیب، نیگران و حوزونلو سسله دئدی:
سلام، علیرضا! مهندس امانینین تانییرسان!
نئجه بهیه! کیم تانیماز کی!
دئییرلر اهر یولوندا تصادوف ائلهییب، و ایکی قارداشی اولای یئرینده جانلارین آللاها تاپیشیریبلار!
یا ابوالفضل!
امانی، آما دیریدی، و ایندی ایمام ریضا بیماریستانیندا (خسته خاناسیندا) عمل آلتیندادیر!
آللاها مین شوکور! هاردان سن بیلدین!
منه م. ف. دئییب! آما، دئییرلر، ائله بیل … (آغلاماق امان وئرمه دی!)
یا ابوالفضل!
تیلفون دسته یین یئره قویوب، گئیینیب، و سیما (خانیم) ایله بیماریستانا یولا دوشدوک! نئچه دقیقهیه بیماریستانا یئتریب، هئچ کیمی گؤره بیلمدیک! دوستلارا زنگ آچدیق، آما آغلاماق امان وئرمیردی دانیشماغا! دئدیلر:
- موهندیسین قارداشی گیله گلمیشیک، آما سیز گلمه یین! بورا چوخ شولوخدو!
- مهندیسین قارداشینین ائوی هاردادیر؟
آما باغلانتیمیز کسیلدی! بیماریستانین قاپیسی چوخ شولوخ و ایزدیحاملی ایدی! بیزیم دانیشیغیمیزی بیر نئچه نفر ائشیدیب، و دئدیلر:
قارداشی گیلین ائولری مفتتحین آخیریندادیر!
دوستلارین بیری ایله تاپیشیب و اونون ماشینی ایله مفتتح (شاه آبادا) یولا دوشدوک. بیر آز آختاراندان سونرا، منبع (منبئه) طرفینده بیر ائوین اؤنونده ایزدیحامی گؤرونجه اورا ساری گئدیب، و آغلار خالقین خئیلینه قاریشدیق! هیدایت بئی ذاکردن باشقاسینا ساریلا بیلمهدیم! آغلارکن دئدی: "آخی! دئییرلر «قارا گونون عمری آز اولار»، علیرضا! بیزیمکی ندن اوزونا چکیب!"
خانیم، خانیملار ییغینجاغینا گئتدی، و بیر نئچه دقیقه دن سونرا آشاغی گلدی!
گونش ساپ، سارالیب! سوسوب، اوزاقلارا باخیر، یاخینلاری گؤرمور! کورپه بالاسی اوتاغین بوجاغیندا گولر-آغلار اولوب! ملیک بالاسی تانریسیز قالیب، دئیهسن!
ساریلدینمی گونشه؟! باغری چاتلامادان، آغلاتدین دنیز گؤزلرین!
گؤز یاشلاریم آمان وئرمهدی آرتیق گؤرمه یه، یئریییب قوجاغینا دوشمهیه! پیلله لردن داها چیخا بیلمهدیم! قاپی اؤنونده گؤزلریم یولومو آلدی! یورویه بیلمهدیم!
امانیمیزین باجیلاری نه حالدا دیر؟
دئییرلر، آذربایجان خانسیز قالدی! باشسیز قالدی! بیزده قارداشسیز قالدیق! فلکه، دولانما! دایان! –دئییرلر!
باجی قیزلاری نه حالدادیر؟
چوخو بیلمیر هله نه اولوب! دئییرلر: "نه یه آغلاییرسیز! سن آللاه دئیین! داییلاریمیزا بیر شئی اولوبدور؟!"
آناسیدا اوردایدی؟
نه گؤزل آذربایجان تورک دیلینده اوخشاییر بالالارینا!…
آما آغلاماق، داها اونادا امان
وئرمهدی! بیر
آز دوروب و نئجه اولدو بو اولای سوروشدوق:
- دئییرلر مهندسین قارداشی کریم پیکان ماشینلارین سورویدو! آما، کریمین فرماندا الی یوخ ایدی! ایسته ییر کومپرسیدن سیبقت آلسین کی گؤرور قاباخدان خاور ماشینی گلیر، و یئرینه قاییتماق ایسته ییر. آنجاق، کمپرسینین دال طرفینین سولونا دهییب، باشقا طرفین وسطینه آتیلیر، و خاور یوک ماشینی پئیکانین قاباق قاپیسی ایله توققوشور! کریم و جعفر اوردا جانلارین الدن وئریرلر، و امانی دیری قالیر! اورژانس ماشینی اورا چاتیب، مهندسین یاریم جان بدنین ایمام ریضا بیماریستانینا گتیرنجه، ۴ ساعات یاریم کئچیر، و ساعت بیرده عمل اوتاغینا آپاریرلار! بیر نئچه دقیقهدن سونرا، اطلاعات مأمورلاری گلیب، و ایجازهسیز عمل اوتاغینا گیریرلر! بیر نئچه دقیقهدن سونرا، امانی قورتاردی و عملدن چیخمادی ائشیدیلیر!
یانی دئییرسیز مهندسی اؤلدوروبلر؟!
یوخ! بیلمیریک! آما شک ائلهمهیه عادت ائلهمیشیک! تبریزلیلر دئییرلر: اینانما، اوتانما، آللانما! بیزده بو بیر ایلده اولان اولایلاری دیققت اؤنونه چکندن سونرا، امانینین باشینا دا گله بیلردی دئییریک!
بو شک ائلهمک بیزیم ایچیمیزه قورخو سالا بیلر آخی! اوجور دئییل؟ سیز دئییرسیز مهندس شهید اولوبدور؟!
دئییرلر، مهندیس ایچیردن قان تؤکوردو و قولاقلاریندان دا قان گلمیشدی! اولا بیلر مغزی ضربه یئسین! آما، آخی دونیانین هاراسیندا اورژانس ۴ ساعت یاریم تأخیر ائدر! هاردان بیلک بو ۴ ساعت تأخیر و گئجیشمه عمدی دئییلدی؟ هاردان بیلک عمل اوتاغینا بونوندا جانین دا آلین دئمهییبلر؟ هاردان بیلک، بو تیرافیک قضاسینی اؤلدورندن سونرا بنزتمهییبلر؟ هاردان بیلک اؤز یاخین اقرباسی قورخوتما نتیجهسینده یالان دئمییرلر!…
هر زادا شک ائتمهیه حاققیمیز وار. آما، هر زاددان اؤنجه سند توپلامالییق! هانکینیز گئدیب توققوشما یئریندن فیلیم گؤتورموسوز؟! هانکینیز خاور ماشینین سوروجوسو ایله دانیشمیسیز؟!
دئییرلر خاور ماشینین سوروجوسونون یالنیز قیچلاری سینیب و باشقا بیر شئی اولماییب! آما، بیز قوهوملاری و قارداشی محمد، و گونش خانیم اولان یئرده نه ایش گؤره بیلریک! قانونسوز دا ایش اولار آخی؟!
گونش خانیمین حالین گؤرورسوز دا! قارداشی محمد ده اوچ قارداشین بیردن الدن وئریب، بئلی سینیب! اینتیظاریز وار او قاباغا دوشوب، ایشلرین هاممیسینی اؤزو گؤرسون؟ کالبد شکافی ائلهییبلرمی؟
بیلمیریک!
صحنهنی گؤرن کیمدی؟
بیلمیریک؟
بو سؤزلری کیمدن ائشیتمیسیز؟
قایناغی بللی دئییل! فیکر ائلهییریک مهندیسین قارداشی محمد بئله دئییب؟
…
هر حالدا نیگران، حوزونلو حالدا ائوه گلدیک. گئجه ائشیتدیک کی صاباح ساعت ۱۰:۳۰-دا مارالاندا اولان بقائیه قبریستانلیغا ساری مفتتحدن تشییع جنازه اولاجاق. بیر آز ناراحات اولدوق، و نهیه "وادی رحمت"ه آپارمیرلار دئدیک. مارالان توتقون بیر یئردیر و احتیمالی وار گلجکده اورانی آرادان آپاریب، مسکونی یئر ائلهسینلر و شایعه وار کی ۲۰ ایلدن سونرا اورانی داغیلداجاقلار! بیرده اورا توپلانماق چتیندیر و جماعت اورا سیغیشماز! آنجاق، صاباحیسی تشیع جنازه اوچون ساعت ۹:۰۰-دا مفتتح خییابانینین آخیرینا ساری دوستلارین ماشینی ایله یولا دوشدوک!
ائوین قاباغیندا جماعت توپلانمیشدی و نئچه اتوبوس جماعتی مارالاندا بقائیه قبریستانلیغا ساری آپارماغا حاضیرایدیلر. ائوین قاباغیندا هئچ بیر ایش گؤرولمهدی! هاممی اوتوبوسلارا مینیب، قبریستانلیغا ساری یولا دوشدوک. قبریستانلیغین قاپیسینین قاباغیندا "گارد ویژه" و "راهنمایی رانندگی" ماشینلاریندان ساخلامیشدیلار. ماشیندان انیب، ایچهرییه گیردیک. جماعتده یاواش-یاواش گلیردیلر. اطلاعات مأمورلاری، و … ایچیمیزده اویان-بویانا گئتمکدهایدیلر. نئچه مین آدام توپلانماقدایدی.
یاغیشدا کی امان وئرمیردی، سحردن یاغیردی. تهران، قوم، قزوین، مییانا، همدان، اردبیل، رشت، اورمیه، سولدوز، قوشاچای، تیکانتپه، مرند، سلماس، خوی، اهر، ماکو، بیجار و … آذربایجانین تمام یئرلریندن میللتچیلر گلیردیلر و چوخدان گؤرمهدیغیم میللتچیلری گؤروردوک. هامی "باشین ساغ اولسون"، "آللاه رحمت ائلهسین"، "وطن ساغ اولسون"، و … دئییردیلر.
جماعتین ایچینده اطلاعات مأمورلاری جمعلره قاریشیب و آغیزلارین دادلارین بیلمک اوچون بحثه گیریردیلر. بیر نفر جماعت ایچینده دئییردی:
ایلهام علی اف ایستهییردی چئهرهقانلینین یئرینه بیرین تاپیب، اونو گاموحون رهبری ائلهسین. آما، ایران مأمورلاری بیلیب، و مهندسی اؤلدوروبلر.
بو سؤزلره، و ساتقینلارین گولونج ترپنیشلرینه گولمکدن باشقا هئچ ایش گؤرمک اولمازدی!!! آنجاق، مهندسین جنازهسی بیماریستاندان گلمهمیشدیر. دئییردیلر شیناسنامهسینی (کیملیک بلگهسینی) اوغورلاییبلار! نئچه گون اونجه (کئچن شمبه) بیر مزدا ماشینین شهرداریدان بورج آلمیشدی کی تبریزین یاشیللیغین قوروسون. اوزونون و عائلهسینین کیملیک بلگهلری ماشینین داشبوردوندا ایدی. هم ماشینی و هم کیملیک بلگهلرین اوغورلاییبلار. بیر هفتهدی هله ماشین تاپیلماییب. مهندس کئچن گونلرده دادگاها شیکایت اوچون گئدمیشدی، و اوردا نئچه ایل بوندان اؤنجه اؤز قاضیسینی کی اونا بئش ایل زیندانا حوکمو وئرمیشدی گؤروموشدی. قاضی مهندیسه دئمیشدی کی:
هله ایشلریندن ال چکمهمیسین؟
سن ده کی هله ال چمکهمیسین، قاضی!
دوزون دئ گؤروم، خانیمیوی سن بو یولا چکدینمی؟
یوخ! او اولدن آذربایجان بالاسی ایدی! او اؤزو دوشونجهلی ایدی!
…
مهندس بئله اینانیردی کی اطلاعات مأمورلاری اونون ماشینین اوغورلاییبلار تا میللتچیلیک چالیشمالارینا و گیزلی ایشلریندن باش چاخارتسینلار. مهندس دئییردی کی یاخچی یادیمی گلمیر کی کیفیمین ایچینده اؤزل بیر بلگه چالیشمالاریمدان وارمی یوخسا یوخ؟! و قورخویدی کی اؤزل بیر شئی اونلارین الینه چاتسین!
نئچه ساعت یاغیش آلتیندا، و چتیرلرین گؤزه گؤرونمز کولگهسینده میللتچیلر بحث اوتاقلاری و پالتاکلار آچدیلار و ساعت ۹:۳۰-دان ۱۲-ه دک بو جلسهلر سوردور. سونوندا دئدیلر مهندس امانینین کیملیک بلگهسینین کوپیسینی شهرداری ایدارهسیندن تاپیب، و جنازهیه دفن ائتمهیه ایجازه آلیبلار.
ساعت ۱۲:۰۰-ده اوچ جنازهنی برانکارت اوستونده گتیردیلر و "لا اله الا الله!" دئییه، دئییه جماعتین اؤنونه آپاردیلار و اؤلو نامازی قیلاندان سونرا، تورپاغا تاپیشیرماغا آپاردیق! یولدا "لا اله الا الله" و "آذربایجان سنین باشین ساغ اولسون / ایگیدلرین اوغوللارین وار السون" شعارلاری وئریلیردی. مهندسین قارداشی محمد هر زادی کنترل آلتینا چکمهیه چالیشیردی و آذربایجان آدی گلنده، چیغیر-باغیر سالیب، "لا اله الا الله" دئیین هارایلاییردی.
قبیر باشیندا، جنازهلرین قبیره قویاندان سونرا، قارداشی چالیشیردی میکروفوندان آذربایجان سسی چیخماسین و اوجا سسله چیغیر باغیر سالیب، "قویون منیم نوحه خانلاریم اوخوسونلار" دئییردی. کریم داداش اؤزو نوحه خان ایدی و نوحه خان دوستلاری دا قبیر اوستونه گلمیشدیلر. آما، جماعتین ۸۰ فاییزی مهندسین میللتچی دوستلاری ایدیلار.
هاممیدان اول "چنگیز بختآور" جنابلاری هاممییا باش ساغلیغی دئدی. سونرا "پرویز محمدی" سولدوز میللتچیلرین وریندن هاممیا باش ساغلیغی دئدی. سونرا، اسماعیل تبریزلی آپاریجیلیک ائدیب، "حسن دمیرچی" جینابلارین باش ساغلیغی دئمک اوچون چاغیردی. حسن دمیرچی گؤزل بیر شعر اوخودو، و سونرا میکروفونو وئری گونش خانیما! گونش خانیم آتاسیز قالمیش "آراز"ینا باخیب، میللهته اوز توتدو! گونش بایرامدان سونرا آتاسینین اؤلومونو و اونو الدن وئرمهیینی خاطیرلاییب، آرازی دوشونمهیه چالیشیردی. گونشین ایلک سسی یاغمورلو هاوادا دویولونجا، هاممی آغلاماغا باشلادی. گونش صلابتلی سسی ایله، آتیلا کیشیاوغلونون شعرینی اوخودو! بو شعری ایلک دفعه ستارخان تؤرهنینده گونش خانیمدان آپاریجیلیق سورهسینده ائشیتمیشدیم:
کامانین گوتوروب گئدن اووچو
آماندی آلا گوز جئیرانا دیمه
یالتاقجا یالواران تولکونو اولدور
قئیر تک باغیران آصلانا دیمه
وطنیم هوکورور آغلاییر یامان
کوکسونده یارا وار باشیندا دومان
توتایدیم گوله نی دئیه یدیم دایان
بات سینه مه آذربایجانا دیمه!…
بو شعری اوخویاندا، تمام
آذربایجان آغلادی. گونش
خانیم شعری اوخویاندان سونرا، دئدی:
- قول قانادیم سینب، ایجازه وئرمهیین دیزلریم ده سینسین! مهندیسه لاییق اولاق بیر یاس تؤرن سیزدن ایستهییرم!
گونش خانیمدان سونرا آپاریجی "هوشنگ جعفری"نی شعر اوخوماق اوچون چاغیردی. هوشنگ جعفریده چوخ گؤزل شعری ایله هاممینی دویغولاندیردی. آنجاق، مهندیسین قارداشی محمد داها آمان وئرمهدی، و "قویون منیم نوحه خانلاریم نوحه اوخوسونلار" دئدی. اوچ نفر نوحه اوخویان دالبادالا ایمام حسیندن، ابوالفضلدن، و … دئدیلر! آنجاق، مهندس امانیدن هئچ سؤزدن دانیشمادیلار. محمد اؤزو ده میکروفونو الینه آلیب، دئدی:
کئشکی یاغیش یاغمازیدی، و من ایمام حسین کیمی قارداشلاریمین قانلی گؤزلرین قوجاغیما آلیب، اونلارا اوخشایاردیم.
محمدین باغری چاتلاماقدایدی و جماعت "قارداشدیدا، دؤزه بیلمیر!" دئییردیلر. نوحه اوخویانلار چالیشیردیلار میللهتی سینه وورماغا دا باشلاتسینلار کی نئچه نفر محمدی قوجاقلارینا آلیب، ایجازه وئر قوناقلاریمیز ایستهین کیمی یاس تؤرن قاباغا گئدسین! بونلار یوزلر کیلومتر یول گلیبلر مهندس امانیدان ائشیتسینلر. سینه وورماغی قویون قالسین آیری زامانا!
یاغیش بیر طرفدن و محمدین دؤزومسول حالی بیرطرفدن، میللتی اینجیدیردی. هاممی تؤرهنین بیتمهیینه قرار وئری و آذربایجان مارشینی اوخوماغا باشلادیلار. آذربایجان سن سن منیم … مارشینی اوخویار کن اوچ رنگ گوللری گؤیه ساری و قبره ساری آتدیلار. سونرا جماعت یولا دوشوب، آیریلیق ماهنیسینی، چیرپینیردی قارا دنیز ماهنیسینی، و … اوخوماغا باشلادیلار. سونرا، بیر نئجه شعار "یاشاسین آذربایجان"، "آذربایجان وار اولسون، دوشمنلری خار اولسون!"، و … دئییلدی و یاس تؤرن بیتدی.
آخشام چاغی ساعت ۱۸:۳۰-دان ۲۱:۳۰-آ دک شام غریبان ایدی. مفتتح خییابانیندا بیر کیچیک مچیدده (طالقانی مچیدینده) یاس تؤرن قورولموشدو. هاممی ناراحت ایدی کی ندن بوردا! ندن طوبا مچیدینده یوخ! ندن بو گیزلی و یولو چتین اولان یئرده! و … و بو ندنلره جاواب تاپا بیلمیردی. مچید دولوب بوشالیردی و ائله بیل میللت طواف حالینده مچیدین بیر قاپیسیندا گیریب، اوتورماغا یئر تاپماییب، و او بیریسی قاپیدان چیخیردیلار. هاممی چیخیش قاپیییا یئتیرنده محمده و مهندسین باشقا قوهوملارینا "باشین ساغ اولسون" دئییب، ائشیگه چیخیردیلار و دانیشماغا باشلاییردیلار. بعضیلری دئییردی: "ندن اؤزوموز مهندسه لاییق اولان بیر یاس تؤزنی توتمایاق! و ندن بیز گونش خانیمین سؤزونه عمل ائتمهیک!"
هر نه ایدی، آنجاق دونن گئجهنی ده سونا اردیک، و ایندی ناهاردان سونرا، ساعت ۳:۰۰-دی! و من، دوستلار ایله بیرلیکده مفتتحین آخرینا، طالقانی مچیدینه ساری یولا دوشورم کی مهندیسین اوچونون یاس تؤرهنینه قاتیلام!
مهندس٫ روحون شاد اولسون!
عليرضا فرشي
۰۵/۰۸/۱۳۸۷
Top of Form
ساختا و خسته اؤندرین اویخولو رویالاری! - عليرضا فرشي
بای بک، آذربايجان | یئیگؤن, ۴-ي قويروخدوغان , ۱۱۰۰۸ اینجی ایل, چولا ۱۵:۳۹ [آ.خ] | یازی و قوشوق
(دقت: بو مقاله ده اولان آيدين تنقيدلره سند ايسته ين اوخوجولار بيزه يازاراق دکتر چؤهره قانلينين سس يازينتيلارين ايسته يه بيليرلر. بو مقاله گرچک و آچيق تنقيد کاراکتئري داشيديغي اؤچون و گاموح باشخانينا اؤنرديگي سورولار اؤچون يايينلاماغا اويقون گؤرونوب. باي بک)
گونئی آذربایجان میللی حرکتی دونیانین ان سیویل، مدنی، و کولتورل و فولکولوریک حرکتلریندن بیریدیر کی «آذربایجان اینسان»ین میللی دوشونجه لرینه دایاناراق بیر میللتین و توپراغین بیرلیگینه ایناناراق، آزادلیق، اؤزگورلوک و باغیمسیزلیق اوغروندا یولا دوشوب. بیر یول کی محمد امین رسولزاده و شهید خییابانیدان باشلایار، پیشه وری یه، ائلچی به یه، و سویکنرکن، هله-کی-هله دی داوامی وار و بو میللت وار کن، میللی وارلیغا یییه چیخماق و اونون اوغروندا چالیشماق ایسته ییر.
بو آرادا، حرکت ده، بویالی و دیجیتالی و توزجوق گؤرونتولر گؤروروک! آغ و قارا بو گؤرونتولرین ایکی دانیلماز بویاسی اولسا دا، قیرمیز، یاشیل، ماوی، ساری، نارینجی، صورتی، و … بویالاری دا گؤرمک اولور. هر دن میللی حرکت تابلوسونون بیر بؤلومو بویاسین ده یشرکن آغلیقدان قارالیغا گئدیر و هر دن ده قارا بویانی آتارکن ساب-سارالیر و بیر ناخوش و خسته کیمی رنگی آتیر. بو تابلونون پیکسللری هردن گؤزه چارپمادان پیکسل-پیکسل ده ییشیر و هر دن ده شیمشک چارپمیش کیمی بیر گؤزه گلن بؤلومون رنگی بیردن بیره بوتون آتیر. اوندادیر کی ای واهلار، ای وایلار، واوئیلالار، … سسی گؤیه گئدیر و بیر اسکیلنمه یه و عتیقه اولماغا گئدن تابلو، بیردن بیره گؤزدن دوشور، و زیبیل قابلارین به زه یی اولور.
دئییرم آخی بو دونیادا ائله بیز یازیق اولموشوق؟! آخی باخین بو مدرن اؤلکه لره! نه دن اونلاردا بئلنچی انقلابی ده ییشیکلر اوز وئرمه ییر؟! ندن اونلاردا گئجه یاتیب، سحری بیر قروپ یاراتماییرلار، بیر تشکیلات یاراتماییر، بیر بایراق اونا قالدیرمیرلار، و بیر لیدر اونا باغلامیر! آما، یازیقلار اولسون بیزیمکی لره کی، بیلمه دن، دوشونمه دن بو توزاقلارا، تله لره دوشرکن یوزلر شرفلی و صادیق اینسانیمیز، شرفسیزلیغا و ده له بازلیغا سورگون آپاریرلار.
ماحمید علی چئهره قانلی نین سون دانیشیغین ائشیدرکن نه بؤیوک بؤرک باشیمزا کئچدیگینی دوشوندوم. بیر روحی و روانی خسته لیگی اولان آدام گؤزلریمین اؤنونده مجسم اولدو کی بیر پاسلی قیلینجی الده اوینادار کن اؤزونه حریف و رقیب آختاریر! گلین اونون دوشونجه لرینی و فیکیرلرینی بیر آییرد ائدیب بیر آز دا اولسا، بؤرکوموزو اؤنوموزه قویوب اؤزوموزدن و بو ۱۶ ایللیک حرکتدن حئساب چکک.بای بک
چئهره قانلی بیر توتالیتر آدام کیمی «گونئی آذربایجان میللی حرکتینه» بیر اویانیش کلمه سی آرتیرار کن اونو گاموح آدلاندیریر و بیر تشکیلات کیمی یوخ، بلکه بیر جنبش، بیر جوشقو و بیر حرکت (Movement) کیمی اونو گؤسترمه یه چالیشیر. سونرا بو حرکته یوخ، بلکه بو میللته بایراق تعیین ائدرکن «گونئی آذربایجان میللی بایراغی» آدلاندیریب، مرندده، تبریزده، اورمیه ده اونو اسدیرمه یه چالیشیر. اؤزونه ده یونه تن، سورملو یوخ، بلکه گاموح باشقانی آد قویاراق بیر دیلچی اولاراق نه آد قویدوغون دوشونوب-دوشونمز کن بؤیوکلوب حیسسی نی رتبه سیز عسگر آدی ایله منیمسه ییر.
او دئییر:
من عفو عمومی اعلام ائدیرم! و هاممینی باغیشلاییرام!
من حکم وئردیم، وئریرم و وئرمه لییم!
او دانیشیغیندا دوستلوق-دوشمنلیک متوهم بیر دوشونجه دن یارارلانیر
هاممی اونون هر شئییدیر! روحودور، جانی دیر! مخصوصاً قوزئی آذربایجان و تورکیه!
هاممی چئهره قانلی نی ایزله ییر و اونون کئچمیشینه، ایندیسینه و گله جه ییینه ماراقلیدیر
هاممی چئهره قانلی نین علیهییه بو ۶ ایلده ۶۰۰٫۰۰۰ دفعه تهمت وروب، هاممی خییانت ائله ییر، هاممی جینایت ائله ییر، و …
چئهره قانلی اؤزل وارلیغین میللی وارلیق یولوندا قوربان وئریب و اونلارین، اؤز عائله سی نین ایسارتیندن آزاد اولوب و بو میللتی خوشبخت ائتمک ایسته ییر
چئهره قانلی اؤزونو ادبیات اؤزمانی بیلریک، اؤزونو بو ساحه ده بیلیم یییه سی بیلیر، و نظر یییه سی. آما بیلمیر «کونو»، و «کورال» کیمی کلمه لری آذربایجان تورکجه سینه عایید اولان بیر کلمه کیمی ایشله دیر
چئهره قانلی بئله دوشونور کی بیر حرکتی قاباغا آپارماق اوچون گونده ایکی دفعه و ان آزی ایکی دفعه چئشیتلی خبر آژانسلارینا باش وورماق لازیمدیر! و بئله اینانیر کی خبری آژانسلار دوز-دوغور سیاسی اولایلاری دونیایا چاتدیرماغا چالیشیرلا و هئچ پیلانلاری اولمادان صاف و صادیقدیلر
چئهره قانلی بئله دوشونور کی گوجلوله لری باغلی اولماق پیسدی و سوچدور و بیر گوجلولره باغلی اولمامالییق و امپریالیسمین گوجوندن یارارلانماق یوخ، بلکه اونلا ساواشمالییق
چئهره قانلی قان تمیزلیگینه و نژاد خالیصلیگینه دوشونور. او دئییر کی بیز خالیص اوغوز تورکویوک، و لرلار ایله، کوردلر ایله، فارسلار ایله، عربلر ایله، و … هئچ قاریشیغیمیز یوخدور و خالیص بیر سویوق!
چئهره قانلی بئله دوشونور کی هاممی ایشین-گوجون اؤتوروب اؤز میللی منافعی نه یوخ، بلکه گونئی آذربایجانی یوخ ائتمه یه چالیشیرلار و توطئه توههومونو یورودور
چئهره قانلی بئله دوشونور کی آپ-آچیق دانیشماق کیشیلیک دن ده و قورخمازلیغی گؤرسه دیر.
گاموح آتالار-آنالار سؤزلریندن یارارلاناراق چالیشیر کی اؤز اوزمانلیغین گؤرسدسین، آما چوخ آغیر و چتین بیر چالیشمانی گؤروروک!
چئهره قانلی آمار توتماغا یوخ، بلکه ائله بیزم اؤلکه نین مسئوللاری کیمی ساختا آمار وئرمه لره چالیشیر و بیزدن اؤنجه اؤزونو متقاعد ائتمه یه و اؤزونه اورک وئرمه یه چالیشیر کی من آزی ۴٫۹۰۰٫۰۰۰ آدامین باشقانییام
چئهره قانلی بئله دوشونور کی میللی منفعتلر، اؤزل منفعتلرین قارشیسیندا دوروب و میللی منفعتلری قوروماق اوچون اؤزل منفعتلری قوربان وئرمک لازیمدیر و بو ایشی اول گرک اؤز عائله سیندن باشلاسین، قارداشیندان میللی منافعه گؤره ۳۰ ایل کوسسون، اوغلونو آتسین، گئجه لر مسواک وورماسین، و جیشین ساخلاسین تا مثانه سی پاتلاسین، و …
چئهره قانلی بئله دوشونور کی بیر میللتین باغیمسیزلیغا چاتماغیندا یاخین و اوزاق قونشولار چوخ اؤنملیدیر! میثال اوچون تورکیه نین استیقلالیندا، یونان، روسیه، ایران، انگلیس، آمریکا و فرانسه ایسته مه سیدیلر بو ایش اولانمازدی و آتا تورک هر زاددان قاباق اونلاری گرک توجیه ائلییردی. آما، چئهره قانلی سونرا بئله دئییر کی بیز ایسته سک اونلاردا بیزیم قاباغیمیزی آلمایاجاقلار و بیزیم ایستکلریمیزه قارشی دورماییب، باغیمسیزلیغی بیزه وئره جکلر. و سونرا چئهره قانلی بیر داها توههوما دالیب و دئییر: آمریکا اتم بمباسی ایله و باشقا یاراقلاری ایله روسیه نی و باشقا اؤلکه لری تهدید ائده بیلمه یه جک کی بیزه یاردیمچی اولماسینلار و بو دفعه شوروی کیمی بیری تاپیلیب بیزدن پیشه وری یه کمک ائتدیگی کیمی کمک ائتمک ایسته سه، آمریکا داها اونو تهدید ائتمه یه جک!بای
چئهره قانلی خبری آژانسلارا اویاراق، بئله دوشونور کی ۶ آیدان سونرا بیر بؤیوک پیلانلانمیش اولای اوز وئره جک و اورتا دوغو و قافقاز جهننه مه چئوریله جک و او دا و ۴٫۹۰۰٫۰۰۰ عسگری ده بو آرادا بیر اوپورتونیست و فرصت طلب کیمی بولانمیش سودان باغیمسیزلیق و دولتچیلیک بالیغین توتاجاق و …
چئهره قانلی سیاست ده صادیقلیغا، و ظاهره اویماغا اینانیر و بیلمیر کی سییاستن ۷ قاتی وار، هر قات باشقاسی ایله تام فرقلیدیر و ان آشاغیداکی و دیبده کی قات، ان چیرکین و اورک بولاندیریجی بیر قاتدیر. او بئله دوشونور کی گؤردوغو ظاهری قات ائله همان سییاست قاتیدیر
چئهره قانلی ایتی تنقیده اینانمیر و اونو تخریب ایله یاناشی گؤرور!
چئهره قانلی بئله اینانیر کی او و دوستلاری آذربایجانلیلارین ان مرکزی دوشونجه سیستملرینده یئر آلیبلار و تولکونون قویروغو شاهید گلسه هر زاد دوزه له جک! او بئله دوشونور کی چوبانلاردا، شهرداری مأمورلاریدا، و … اونو تانییر و سئویر!بای بک
چئهره قانلی بئله دوشونور کی ایچریده ان آزی ۴٫۹۰۰٫۰۰۰ آدامی وار! آما دئمیر کی بو ۴٫۹۰۰٫۰۰۰ آدام ایله نئجه ایگلیده دیر، نئجه اونلارا فرمان سورور، و بیر بئله آدام ایله بویونه دک نه ایشلر گؤره بلیب! حتماً ۴٫۹۰۰٫۰۰۰ آدام ایله گاموح سایتینی دولاندیریر، یو.ان.پ.او یا اویه اولور، اوردا-بوردا حرکتی اؤز آدینا مصادیره ائدیر! آما ایچریده نه ایشلر گؤرورلر بو ۴٫۹۰۰٫۰۰۰ آدام بللی ده ییل! ائله بیل او 31 دیشاری گاموحچو بو ۴٫۹۰۰٫۰۰۰ ایچری گاموحچویا ایش باخیمیندان اوستون گلیب
چئهره قانلی بئله دوشونور کی قان تؤکمه سن، قان آخیتماسان، و … توپراغا یییه چیخا بیلمزسن! آما گؤروروک کی آمریکالیلار سییاست ده هئچ گزینه نی دانماییرلار و بیر الده سیلاح، باشقاسیندا قلم سییاستین یورودورلر. دونیانین چوخ اؤلکه لری وار کی قان تؤکمه دن اؤز آزادلیقلاری الده ائدیبلر و بو میللتین کولتورونه باغلی دیر. عربی اؤلکه لره باخین گؤرون نه قدر قان تؤکولوب اونلارین باغیمسیزلیغینا! چئهره قانلی دوشونمه یه رک دونیانین گؤزونون اؤنونده اؤزونو بیر قان تؤکن و قددار آدام کیمی تانیتدیرماق ایسته ییر و بو گونئی آذربایجانا بؤیوک بیر ضربه دیر و بیزیم آبیریمیزی تؤکه بیلر
چئهره قانلی بئله دوشونور کی او «اخطار»، «تذکر»، «هشدار»، «اولتیماتوم» وئریجی بیر جایگاهی و یئری وار و کوردلره اولتیماتوم وئریب کی سولدوزا یوروسز وای آمانیزا!
چئهره قانلی بئله دوشونور کی بیر پئیغمبرانه آدامدیر و پئیغمبرلرین هئچ کیم ایله پروبلئملری اولماز و اولاماز و اونا گؤره ده او هئچ کیم ایله پروبلئمی یوخدور
چئهره قانلی بئله دوشونرو کی ائلچی بئی-ه یاخچی، صادیق و بیر پئیغمبرانه اینسان ایدی! آما اونون چئوره سینی شارلاتان و … آداملار توتوموشدولار! آما هئچ بیر دوشونمور کی اؤزونون چئوره سینی کیملر توتوبلار: بو میللتین صادیق مبارزلری و ساواشچیلاری، یوخسا سییاست پئشه و گون نیرخینا چؤرک یئینلر! چئهره قانلی اؤز دانیشیغیندا بئله دئییر کی: "بیز آراشدیردیق و … و سونرا من بیلدیم و دوستلاریمیزدا من دن قاباق بیلیردیلر و او اؤزو ده دئمیشدیر و … و بیلدیک کی بیزیم باشقان یاردیمچیمیزین اؤزو و عائله سینین اللری قاراپاپاق تورکلرین قانینا بویانیب!"
چئهره قانلی بئله دوشونور کی اطلاعات آداملاری گاموحا نفوذ ائتسه لر و البته اونون گؤزونون قاباغیندا اولسالار هئچ بیر ایش گؤره بیلمزلر، و خییانت ائله سه لر تئز یاخالییا بیلرلر. چئهره قانلی بئله دوشونور کی اطلاعات مأمورلاری اوردا بیر ایش گؤرمک اوچون گلیبلر! بیلمیر کی اونلار هر ایشین قاباغین کسمک، نیفاق و ایختیلاف سالماق، و اطلاعات آپارماق اوچون اوردادیلار و هئچ زامان بیر ایش گؤروب خائن آدین قازانماغا چالیشمایاجاقلار! اونلار اؤز ایسته دیقلاری ایشله ری ائله چئهره قانلی نین الی ایله گؤره بیلرلر، و چئهره قانلی دا "اؤزو ییخیلان آغلاماز" دئیه، اؤز سوچون یوسو دئیه توجیه آختارار ایشینه!
چئهره قانلی هئچ بئله سییاستدن باشی چیخماز کیمی "ائلچی به یین علیهینه شوعار وئرنلرین یاریسیندان چوخو گونئلی ایدیلر" دئییب، بیر میللتی ایکی پارچالاماغا چالیشیر
چئهره قانلی مشخص ائله میر کی هانکی اطلاعات مأمورلاری، هاردا، و کیمه دئییبلر کی "تمام تخریباتلاری قوزئی ده بیز ائلچی به یین علیهینه یورودوردوق!" و بو شائبه نی یارالدیر کی اؤزو اطلاعات مأمورلاریندان ایشیدیب و ائله زیرکدیر کی شیش یانمادان کابابی پیشیریر
چئهره قانلی ائله بیل کی اؤزو ایران اطلاعات مأمورودور بئله دئییر کی: "گئدین باکییا و گؤروشون! قورخمایین سیزی ایزله ین یوخدور!" آخی! آی بالام! سن هاردان بیلدین بیزی ایزله ین یوخدور!
چئهره قانلی دانیشار کن بیر کلمه نین تمام مترادف معنالیلارین دال-دالا و آردیجیل شکیلده گتیریر، ۱- ایستیر اؤزونو اوزمان گؤرسدسین، ۲-یوخسا! ایسته ییر فیکیرلشمه یه و سؤزونون آردین گتیرمه یه بیر فورصت یاراتدسین!
چئهره قانلی «دولت» و «حاکمیت»ی میللتدن آیری بیلر و بیلمیرم! شاید که اونو تانرییا منحصر اولدوغون ایثبات ائتمه یه چالیشیر! نئجه یانی تورکیه و قوزئی آذربایجان و … دولتلری میللتدن آیریدیلار! مه یه دولت میللتین ایچیندن سئچیلمیر؟! ایندی بو آرادا میللتین کولتورل انلاشمامالاری وارسا، دولت نئیله سین! هر میللته اؤزونه یاراشان دا دولت وار!بای بک
چئهره قانلی چالیشیر هر زادی منیمسه سین و هر زادی اؤز فیکیر دایره سینه سیغسین! او چالیشیر بئله گؤرستسین کی «گونئی آذربایجان» یانی گاموح، و «گاموح» یانی گاموحون باشقانی و حکم وئره نی، و «گاموحون باشقانی» یانی هر شیئ، و هر زاد، و «هر شئی و هر زاد» یانی اونون روحو، جانی، روانی، باشی، دوشو، جیگری، گؤبه یی، و …
چئهره قانلی بئله دوشونور کی ایلهام علی ائف هر ایشین بوراخیب و بو قورخودان کی چئهره قانلی بوتوو آذربایجانین جومهور باشقانی اولا بیلر، چالیشیر کی گاموحو ازیب، بیچیب، کسیب، اؤلدورسون!
چئهره قانلی بئله دوشونور کی «میللتچی» کی «میللیتین» آناسیدیر، ائله آنادان دوغما میللتچی اولار و بیری سولچو، فدائی، بسیجی و … اولسا هئچ زامان میللتچی اولا بیلمیز!
چئهره قانلی بئله دوشونور کی بیرینی گاموحا چاغیرسا، شاهانه لیغیندان آزالار، شوکتینه و سلطنتینه ضربه ده یر! بیری ایسته سه اؤزو گلیب یالوارمالیدیر و بیزدن اونو به ینسک کی حتماً ده به یه نه جه ییک، اونو بیر حکم وئره رک ایسته دیغیمیز ایشه منصوب ائده جه ییک! و بئله دوشوندورمک ایسته ییر کی ایلگی لر هه مه شه باشقالاریندان و آیریلاردان منه دیر، و من بیر اولدوز اولارق اورتادا پاریلداییرام، و هاممی منی تانییر و ایلگیلر مندن اونلار دئییل! آما، روحی باخیمیندان منیم هاممی ایله و حتی او داغ باشینداکی چوبان ایله ایلگیم و معنوی ایرتیباطیم وار و اونلار اوچون زار-زار و زیر-زیر و زور-زور آغلاییب، سیزلاییرام!
و …
اوسته کی نتیجه لره گؤره، من شخصاً دوکتور چئهره قانلییا اونرییم کی حتماً و حتماً بو میللته اینانیرسا، و منی بو میللتین بیر باخیشچیسی گؤرورسه، گئدیب و اؤزونو بیر روحی و روانی خسته لیکلرینه یئتیشن دوکتوره گؤرستسین. اولا بیلسین کی چئهره قانلی ائشیکده تک قالدیغینا گؤره و ۳۱ نفری بیر تیم ده پیلاستیکی و مصنوعی توپلا اوینادیغی اوچون و بؤیوک رویالار و آرزولاری آذربایجانا اولدوغونا گؤره، و بیر پئیغمبرانه اینسان کیمی سییاست باخدیغینا گؤره و سییاست گلینین چیرکین اوزونو دویوندن سونرا گؤردوغونا گؤره و … بیر توهم، خییال و اویخولو رویالارا دالمیش.بای بک
هر زاددان سونرا!
من بو میللتین بیر کیچیک پارچاسییام! و چئهره قانلی بو میللتین قوللوغوندادیر دئیه، اوندا، بو میللتیتن بیر پارچاسی اولان منیم ده قوللوغومدا اولمالیدیر! بو کیچیک پارچایا باش اه ییب، و بو کیچیک پارچادا اونون روحو، روانی، جانی، و … بیر پارچاسی اولمالیدی! هر حالدا بو کیچیک پارچا امر ائدیر و حکم ائله ییر و چئهره قانلی دان بیر نئچه ایسته یی وار:
- «گونئی آذربایجان میللی اویانیش حرکاتی» (GAMOH) آدینی «گونئی آذربایجان میللی اویانیش تشکیلاتی» (GAMOT)آ چئویر و بو حرکتی بیر توتالیتر کیمی منیمسه مه!
- «گاموت تشکیلاتینین بایراغی و سیمگه سی نی»، «گونئی آذربایجان میللی حرکتی» و «گونئی آذربایجان» میللی بایراغی کیمی گؤسترمه یه سون قوی!
- «رتبه سیز عسگر»لیک یئرین تانی و اؤزووو بو میللتین اؤندری و رهبری کیمی تانیددیرماغا چالیشما! من کی اوتانیرام سنین کیمی دانیشغین باجارمایانی، سییاسته اویونجاق اولان، دؤره سی اطلاعات مأمورلار ایله دولو اولانی و … اؤزومه رهبر و اؤندر کیمی تانییام! لوطفن او ۴٫۹۰۰٫۰۰۰ آداما اؤز رؤیالاریندا رهبر اول و بو میللتی اؤتور!
- ایچه ریده کی چالیشمالاری اؤز آدیوا سونوجلاماغا چالیشما، و منیمسه مه!
- «گونئی آذربایجان میللی حرکتی»نین صادیق ساواشچیلارینی دوینا سییاستینی دوشونمدیقلاریوا قوربان وئرمه! و صادیق ساواشچیلاری، ساختا سییاستچیلره چئویرمه یه جان آتما!
هر حالدا!!! صادیق ساواشچیلاردان ایسته ییم بودور کی داها آرتیق گاموحا و باشقا سییاسی اویونجاقلار مشغول اولماسینلار و بو میللتین یولوندا، میللتی دوشونرکن، بو میللتین و اؤزلرینین ریفاهینا، آزادلیغینا، اؤزگورلویه، باغیمسیزلیغینا، کولتورونه، ایقتصادینا، و … چالیشسینلار. بو میللتین ایچینده آزاد اولانلاری سایی چوخالدیقجا بو میللتده آزادلیغی تجربه ائده بیله جک! بو میللتین ایچینده ریفاها، و … یئتیرنلری سایی چوخالیرسا، بو میللت ده ریفاها و دوز یاشاما یئتیره جک!
یئکه یئکه دانیشیب، جامیش-جامیش دئمکله او آدام بؤیوک بیر آدامدیر معناسیندا دئییل! کیچیک-کیچیک دانیشاق و هر زاددان اؤنجه اؤزوموزو آزاد ائتمه یه، سونرا عائله میزی آزاد ائتمه یه، سونرا قوهوم-قونشولاریمیزی آزاد ائتمه یه، سونرا کویلریمیزی-شهرلریمیز-کندلریمیزی آزاد ائتمه یه، سونرا بؤلگه له ریمیزی و ان سونوندا وطنیمیزی آزاد ائتمه یه چالیشاق. اؤز عائله میزله کوسوب، قارداشی، باجی نی، اوغلو، قیزی، آروادی، و … هر زادی آتیب اؤزل منفعتلردن کئچدیک دئیه، میللی منفعتلری طلب ائتمه یه چالیشمایاق! بونلارین هاممی سی بیر-بیرینین یانیندا آنلامی وار! میللی منفعت، همن اؤزل منفعتیمیزدیر و اؤزل منفعتلریمیز میللی منفعت کیمی گؤستریسی اولمالیدیر.بای بک
باغیمسیزیق دئیه، دونیانی آتمامالییق! کئشکی دونیانین گوجلرین تانییاق و اؤز کولتوروموز، سییاستیمیزی، و … اونلارین کؤلگه سی نین آلتیندا قوروماغا چالیشاق و اونلارین گوجوندن اؤز میللی منافعیمیزی الده ائتمک اوچون جهد گؤسترک. امپریالیسم، فیلان-بهمان ایدئولوژی، کاپیتالیسم، و … دوشمن کیمی بو میللته تانیتدیرماغا چالیشمایاق، و یالنیز و یالنیز بو میللتین ریفاهینا، کولتورونه، اؤزگورلویونه، و … چالیشاق. کئشکی آمریکا، روسیه، انگلیس، و … بیزیم منافعیمیزی اؤز منافعلرینین جهتینده گؤره بیلردیلر و بیزلردن مدافعه ائتمه یی اؤزلریندن مدافعه ائتمک کیمی بیلردیلر و کئشکی بیزیم دوستوموز چوخ، و دوشمنیمیز آز اولاردیر و … کئشکی-کئشکی یه بیر کاسا دا آش وئرمیرلر حئییف!
بو میللته سویچو، تورکچو، آذریجی، فارسچی، دیلچی، و … اؤنملی دئییل! بو میلله ته اونون اوغروندا و آزادلیغینا چالیشان لازیمدیر و اونون کیملیگینه، میللیتینی، اؤزلویونو، و … تثیبت ائدیب اونون باش اوجالیقلا یاشاماغینا یاردیمچی اولان گرکدیر. بیر آز دا اولسا بو میللتین بؤیوک دردلرین دوشونک، و باشقالارینا خور باخمایاراق، و باشقالارینی ازمه یه، هضم ائتمه یه، محو ائتمه یه، نفی ائتمه یه، و … چالیشمایاراق، اؤزوموزو ایثبات ائتمه یه و دونیایا بیر دوست کیمی گؤسترمه یه چالیشاق. قویون ظالیملر بیزدن قورخسون، نه دن مظلوملاری دا قورخودورسوز!!! قویون بو میللتین پولونو یئییب، ناموسونا صاحیب چیخانلار بیزدن قورخسون، نه یه پوللاری یئییلمیشلر، و ناموسلارینا صاحاب چیخمیشلار بیزده قورخسون! بو آج، چؤرکسیز، پولسوز، اسیر، و مظلوم میللتی قورخوتماغا چالیشمایین، و میلله تی گلجک جهننه مه یوخ، بلکه بئهئشته وعده وئرین! قویون ان آزی میللت اؤز رویالاریندا آزاد یاشاماغی و بئهئشتده یاشاماغی تجربه ائله سینلر.
پئیغمبرلرین سونو «محمد» گلدی و گئتدی! داها پئیغمبر گلمییه جک دئیه، پئیغمبر اداسین چاخارتمایین و اؤز عائله رینیزی کی سیزی هاممیدان چوخ سئویرلر، سییاسی اویانلارا قوربان وئرمه یین! آزادلیق فرشی نی ایلیم-ایلیم، ایلمک-ایلمک، بوی-بوی تیکمه یه ایجازه وئرین. تلسمه یین!
واقعی و صادیق اؤندرلریمیزی تانیتدیرین و آیاقلاریزی اونلارین آیاق ایزله رینه قویون! شیخ محمد خیابانی نی داها آرتیق تانیین! او شیخ کی آزادلیق یولوندا جانین فدا ائتدی! او شیخ کی چوخ بؤیوک اینسان کیمی آزادلیغی هارایلادی. اونون چاغیندا میللت اویانسایدی و اؤز میللی وارلیغین اونون کیمی تانیسایدی ایندی آزادیستاندا یاشاییردیق! بیزیم رهبریمیز و اؤندریمیز تاریخ بویو شیخ محمد خیابانی اولاجاق و بیز هر حالدا اونا گؤوه نه جه ییک و اونون آدین چکه نین آردیندا و اونون کیمی آزادلیق سئورلرین آردیندا و دلیسینا دوشرکن میللی وارلیغیمیزی ایثبات ائتمه یه و محکملشدیرمه یه چالیشاجاییق.
بوتون میللی ساواشچیلاریمیزا سایغی و حؤرمتله
شهید شیخ محمد خییابانی نین ساواشچی سی
عليرضا فرشي
۲۵/۰۷/۲۰۰۸
azb_Arab azb_Arab eng_Latn azb_Arab azb_Arab azb_Arab ace_Arab uig_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab unk pes_Arab pes_Arab eng_Latn azb_Arab azb_Arab azb_Arab eng_Latn snd_Arab pes_Arab azb_Arab azb_Arab azb_Arab azb_Arab ace_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab eng_Latn zho_Hant pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab snd_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab snd_Arab bjn_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab snd_Arab pes_Arab unk pes_Arab eng_Latn eng_Latn pes_Arab azb_Arab azb_Arab azb_Arab azb_Arab azb_Arab azb_Arab ara_Arab oci_Latn pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab pes_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab pes_Arab eng_Latn azb_Arab azb_Arab azb_Arab azb_Arab azb_Arab eng_Latn azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab unk eng_Latn azb_Arab azb_Arab azb_Arab azb_Arab eng_Latn pes_Arab azb_Arab azb_Arab eng_Latn pes_Arab azb_Arab azb_Arab azb_Arab azb_Arab azb_Arab azb_Arab azb_Arab unk eng_Latn azb_Arab pes_Arab azb_Arab azb_Arab azb_Arab eng_Latn azb_Arab azb_Arab azb_Arab azb_Arab eng_Latn snd_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab bjn_Arab unk eng_Latn azb_Arab pes_Arab azb_Arab azb_Arab pes_Arab pes_Arab pes_Arab azb_Arab snd_Arab snd_Arab pes_Arab pbt_Arab azb_Arab pes_Arab urd_Arab urd_Arab urd_Arab urd_Arab urd_Arab azb_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab snd_Arab azb_Arab pes_Arab bjn_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab uig_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab snd_Arab azb_Arab azb_Arab azb_Arab zho_Hant fur_Latn eng_Latn pes_Arab pes_Arab azb_Arab eng_Latn azb_Arab pes_Arab azb_Arab azb_Arab eng_Latn azb_Arab eng_Latn zsm_Latn eng_Latn azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab eng_Latn azb_Arab azb_Arab azb_Arab azb_Arab azb_Arab eng_Latn azb_Arab azb_Arab pes_Arab azb_Arab azb_Arab azb_Arab azb_Arab azb_Arab eng_Latn eng_Latn azj_Latn pes_Arab eng_Latn azj_Latn azb_Arab eng_Latn azj_Latn azb_Arab eng_Latn azj_Latn azb_Arab eng_Latn azj_Latn azb_Arab eng_Latn azj_Latn azb_Arab eng_Latn azj_Latn azb_Arab eng_Latn azj_Latn azb_Arab eng_Latn azj_Latn azb_Arab eng_Latn azj_Latn azb_Arab eng_Latn azj_Latn azb_Arab eng_Latn azj_Latn azb_Arab eng_Latn azj_Latn azb_Arab eng_Latn azj_Latn azb_Arab eng_Latn azj_Latn azb_Arab azb_Arab eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn pes_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab unk azb_Arab azb_Arab azb_Arab azb_Arab azb_Arab azb_Arab pes_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk eng_Latn azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab urd_Arab pes_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab pes_Arab pes_Arab azb_Arab azb_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab unk ilo_Latn azb_Arab zho_Hant eng_Latn azb_Arab azb_Arab azb_Arab pes_Arab azb_Arab azb_Arab prs_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab unk eng_Latn azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab unk